
REPUBLIKA HRVATSKA

VUKOVARSKO-SRIJEMSKA ŽUPANIJA

OPĆINA STARI JANKOVCI
Općinsko vijeće

Odbor za Statut, Poslovnik i normativnu djelanost
KLASA:021-06/21-01/07
URBROJ:2188/10-01-03-21-03
U Starim Jankovcima, 7. listopad 2021. godine
Na temelju ovlaštenja/obveze iz članka 113. st. 3. Zakona o prostornom uređenju (''Narodne novine'', br. 153/13, 65/17, 114/18, 39/19 i 98/19)  Odbor za Statut, Poslovnik i normativnu djelatost objavljuje pročišćeni tekst Odluke o Prostornom planu uređenja Općine Stari Jankovci  

Pročišćeni tekst Odredbi za provedbu i pročišćeni grafički dio Prostornog plana uređenja Općine Stari Jankovci sadrži tekst koji je objavljen u ''Službenom vjesniku'' Vukovarsko-srijemske županije, broj 7/04, 17/06, 5/12, 14/12, 7/19, 6/21, 21/21.)
ODLUKA 

o Prostornom planu uređenja Općine Stari Jankovci
(Pročišćeni tekst Odredbi za provedbu)

ii         ODREDBE ZA PROVOĐENJE 

A) ODREDBE KOJIMA SE UREĐUJU UVJETI ZA GRAĐENJE U SKLADU S KOJIMA 

     SE IZDAJE LOKACIJSKA DOZVOLA I RJEŠENJE O UVJETIMA GRAĐENJA
1. Uvjeti za određivanje namjena površina na području općine Stari Jankovci

(1)
Prostorni plan uređenja općine Stari Jankovci u nastavku teksta: Plan, utvrđuje uvjete za uređenje prostora općine, određuje svrhovito korištenje, namjenu, oblikovanje, obnovu i saniranje građevinskog i drugog zemljišta, zaštitu okoliša te zaštitu i očuvanje kulturnih dobara i osobito vrijednih dijelova prirode na području općine.

(1)
Uređivanje prostora na području općine Stari Jankovci: izgradnja građevina, uređivanje zemljišta i obavljanje drugih radova na površini zemlje, te iznad ili ispod površine zemlje, provodit će se u skladu s ovim Planom, odnosno u skladu sa postavkama i izvedenicama, koje iz njega proizlaze.

(2)
Načela za određivanje namjene površina određenih Planom, koje određuju temeljno urbanističko-graditeljsko i prostorno-krajobrazno uređenje te zaštitu prostora su: 

·     načela održivoga razvoja,

·     načela zaštite kulturnog i prirodnog naslijeđa,

·     načela racionalnog, svrsishodnog i razboritog planiranja i korištenja prostora, 

·     načela optimalnog usklađenja interesa različitih korisnika prostora i

·     pravila urbanističke, prostorno-planerske i krajobrazne struke.

(1)
Plan se donosi za područje općine Stari Jankovci, koje obuhvaća pet (5) samostalnih naselja: Stari Jankovci, Novi Jankovci, Srijemske Laze, Slakovci i Orolik (sukladno Zakonu o područjima županija, gradova i općina u Republici Hrvatskoj, N. N. broj: 10/97.).

(2)
Plan se sastoji iz tekstualnog i kartografskog dijela. Tekstualni dio sastoji se iz Uvoda, Obrazloženja s tri poglavlja :

1. Polazišta

2. Ciljevi prostornog razvoja i uređenja

       3. Plan prostornog uređenja


i Odredbi za provođenje.

(3)    Kartografski dio Plana sastoji se iz kartograma - Položaj Općine St. Jankovci u Županiji 
        Vukovarsko-srijemskoj, Teritorijalno-politički ustroj i Administrativna središta i razvrstaj cesta

        te kartografskih prikaza u mjerilu: 



1.
KORIŠTENJE I NAMJENA PROSTORA

1.1.:
Prostori za razvoj i uređenje

        1:25000


2.
INFRASTRUKTURNI SUSTAVI I MREŽE


2.1.:
Promet

        1:25000


2.2.:
Pošta i elektroničke komunikacije

        1:25000


2.3.:
Proizvodnja i cijevni transport nafte i plina

        1:25000


2.4.:
Elektroenergetika

        1:25000


2.5.:
Vodnogospodarski sustav,obrada, skladištenje i odlaganje otpada           1:25000


3.
UVJETI ZA KORIŠTENJE, UREĐENJE I ZAŠTITU PROSTORA


3.1.:
Uvjeti korištenja i zaštite prostora

        1:25000


3.2.:
Područje primjene posebnih mjera uređenja i zaštite

        1:25000


4.
GRAĐEVINSKA PODRUČJA NASELJA

       
4.1. Građevinsko područje naselja Stari Jankovci 
      mj  1 : 5000

       
4.2. Građevinsko područje naselja Novi Jankovci 
      mj  1 : 5000

       
4.3. Građevinsko područje naselja Srijemske Laze 
      mj  1 : 5000

       
4.4. Građevinsko područje naselja Slakovci          
      mj  1 : 5000

       
4.5. Građevinsko područje naselja Orolik 
      mj  1 : 5000


       i izdvojeno građevinsko područje izvan naselja groblja          
      

       
4.6. Izdvojeno građevinsko područje izvan naselja Županijskog centra 
  mj  1 : 5000


       za gospodarenje otpadom

NAMJENA PROSTORA I GRAĐEVINSKIH PODRUČJA

(1)
U ovom Planu površine za razvoj i uređenje prikazane su na kartografskom prikazu br. ''1. Korištenje i namjena prostora'' i određuje se za sljedeće namjene:


1.
Površine za razvoj i uređenje naselja:


-
Građevinska područja naselja Stari Jankovci, Novi Jankovci, Srijemske Laze, Slakovci i 

Orolik


2.
Površine za razvoj i uređenje izvan naselja


a)
Izdvojena građevinska područja izvan naselja



-
Županijski centar za gospodarenje otpadom,



-
groblja


b)
Površine za iskorištavanje mineralnih sirovina



-
eksploatacijsko polje ugljikovodika (EPU) ''Privlaka'', ''Đeletovci'', ''Cerić'' i ''Berak''
c) Športsko-rekreacijsko područje

d) Poljoprivredno tlo isključivo osnovne namjene

-
osobito vrijedno obradivo tlo (P1)

-
vrijedno obradivo tlo (P2)

-
ostala obradiva tla (P3)

e) Šuma isključivo osnovne namjene

-
gospodarska šuma (Š1)

f) Ostalo šumsko zemljište isključivo osnovne namjene

g) Prometne površine.     
(2)
Osnovnu namjenu ima prostor čije je korištenje podređeno jednoj funkciji. To su poljodjelski i šumski predjeli; prometne površine; gospodarski, sportski i rekreacijske površine (zone). U predjelima osnovne namjene mogu se izgraditi i drugi sadržaji, koji proizlaze iz potrebe osnovne namjene, a to se u pravilu odnosi na građevine infrastrukture. 

(3)
Prevladavajuću namjenu ima prostor kojega koristi više različitih korisnika, a jedna je od namjena pretežita. U predjelima (zonama) s prevladavajućom namjenom moguće je preklapanje različitih funkcija, s tim da one nisu u međusobnoj suprotnosti. 

(4)
Površine određene u kartografskom prikazu1. ''Korištenje i namjena površina'' detaljnije se razgraničavaju na sljedeći način:


-
Sva građevinska područja (izgrađeni dio, neizgrađeni ali uređeni dio te neizgrađeni i neuređeni dio) prikazana su na kartografskim prikazima broj 4.1, 4.2., 4.3., 4.4., 4.5. i 4.6. na katastarskim kartama u mjerilu 1:5000,


-
osobito vrijedno, vrijedno i ostalo obradivo poljoprivredno tlo određuje se sukladno posebnim propisima,


- šume gospodarske namjene i ostalo šumsko zemljište isključivo osnovne namjene utvrđuju se na temelju podataka o šumskom zemljištu tijela Državne uprave nadležnog za katastarske poslove i podataka Hrvatskih šuma,


- ostalo poljoprivredno tlo, šume i šumsko zemljište na temelju podataka o kulturi,


- prirodni vodni tokovi određeni su obalnom crtom koju utvrđuje ustanova s javnim ovlastima nadležna za vodnogospodarstvo, ili crtom vodnog dobra kojeg utvrđuje nadležna ustanova prema posebnom propisu,

         - prometne površine određuju se sukladno članku 75. ove Odluke,

-
eksploatacijsko polje ugljikovodika se detaljnije utvrđuje unutar planiranih eksploatacijskih polja ugljikovodika prikazanih na kartografskom prikazu ''1. KORIŠTENJE I NAMJENA POVRŠINA'', a na temelju rješenja o utvrđivanju eksploatacijskog polja koje izdaje nadležno ministarstvo.
2. UVJETI ZA UREĐENJE PROSTORA

2.1. Građevine od važnosti za Državu i Županiju

(1)
Na području Općine (unutar obuhvata Plana) nalaze se ili su planirane sljedeće građevina od važnosti za Državu:



I.
 Prometne građevine



I.1.
 Cestovne građevine 



I.1.1.  D57 Vukovar (D2)-Orolik-Nijemci-Lipovac (D4)



I.1.2.  D46 Đakovo (D7)-Vinkovci-Tovarnik GP



I.1.3.  D537 Slakovci (D46)-Otok-čvorište Spačva (A3)



I.2.
 Željezničke građevine
             I.2.1.  Željeznička pruga za međunarodni promet M104 Novska-Vinkovci-Tovarnik- 

                       Državna granica-(Šid)

    II.
 Energetske građevine


    II.1.
Dalekovod – DV 2 x 110 kV 


    II.2.
Građevine za proizvodnju i transport nafte i plina

        II.2.1.
Eksploatacijsko polje nafte i plina Đeletovci 

       (dio eksploatacije na području Općine St. Jankovci)

        II.2.2.
JANAF- međunarodni naftovod 

        II.2.3.
Planiran međunarodni naftovod u koridoru JANAF-a

        II.2.3.
Regionalni produktovod Sl. Brod - Vinkovci – Opatovac

        II.2.4.
Planiran regionalni VT plinovod u postojećem koridoru produktovoda

(2) 
Na području Općine (unutar obuhvata Plana) nalaze se ili su planirane sljedeće građevine od važnosti za Vukovarsko-srijemsku županiju: 

    I.      Prometne građevine



I.1.
 Cestovne građevine s pripadajućim objektima i uređajima – županijske ceste



I.1.1. Ž 4150  D 57 – Petrovci – St. Jankovci – D 46



I.1.2. Ž 4172  D46 Mirkovci – Privlaka



I.1.3. Ž 4194  D46 N. Jankovci – Ž 4172

     
  I.2.    Elektroničke komunikacije

     
I.2.1. Elektronička komunikacijska mreža od važnosti za Županiju obuhvaća postojeće    

  komunikacijske čvorove u Vinkovcima, Vukovaru i Županji, mjesne centrale (UPS)    

  te postojeće i planirane magistralne i mjesne telekomunikacijske vodove i osnovne  

  postaje sa samostojećim antenskim stupovima



II.1. Županijski centar za gospodarenje otpadom
(3) 
PPŽ-om su određene pojedinačne građevine od važnosti za Državu prema Uredbi o građevinama od važnosti za Državu te druge koje su zbog svog razvojnog značenja ili prostora na kojemu se nalaze od posebnog interesa i važnosti za Županiju. Te građevine određene su funkcijom, kategorijom i načelno određenim položajem, a prostor za njihov točni smještaj i drugi uvjeti određuju se planovima užih područja odnosno prostornim planom područja posebnih obilježja te stručnom podlogom u sklopu izdavanja akta uređenja prostora i to na temelju podataka, studija i drugih dokumenata institucija nadležnih za takve građevine. To su :


- postojeće građevine za koje je prostor određen namjenom, građevinskom parcelom, pripadajućom infrastrukturom i širim zaštitnim prostorom-pojasom uz primjenu uvjeta prema posebnim propisima pri čemu se mora osigurati prostor za rekonstrukciju i proširenje ako je to prostornim planom i resornim programom predviđeno;


- planirane građevine pri čemu se prostor osigurava namjenom površina i posebnim uvjetima korištenja šireg prostora, koji omogućava detaljniju plansku prilagodbu lokalnim uvjetima, osim u slučaju ako je izdan akt uređenja prostora čime su trasa odnosno površina građevine te ostali uvjeti korištenja prostora konačno planski utvrđeni, 

(4)
Pri određivanju prostora za građevine iz toč. 3., ovisno o vrsti građevine, kategoriji i kapacitetu te značajkama područja na kojem se ona locira, potrebno je osigurati površinu za funkciju građevine i sigurnost, cjelovit zahvat u prostoru, usklađenje s drugim funkcijama i korisnicima prostora, te širi pojas ograničenja korištenja prostora i izgradnje u svrhu zaštite okoliša i vrijednosti prostora. Neizgrađene površine koje graniče s prostorom građevine iz ovog članka  ne mogu se odrediti za promjenu namjene i daljnju izgradnju dok se prostornim planom ili stručnom podlogom za akt uređenja prostora ne utvrde svi elementi korištenja i uređenja prostora za tu građevinu.

(5)
Prostor za planirane građevine prometnica, pruga i vodova infrastrukture od važnosti za Državu i Županiju je koridor koji obuhvaća sve elemente uređenja i funkcioniranja, a određen je poprečnim presjekom određene kategorije i kapaciteta građevine na koji se obostrano dodaje najmanje širina zaštitnog pojasa promatrane infrastrukture. Koridor građevina iz stavka 1. ovog članka za koje nije utvrđena konačna trasa određuje se s širinom od  najmanje 100 m, odnosno po 50 m sa svake strane od načelno određene osi i vrijedi do točnog utvrđivanja za dionicu  ako je ona usklađena sa stručnim podlogama odnosno do izdavanja akta uređenja prostora.

(6)
Prostor koridora može se smanjiti na stvarni koridor obostrano ili jednostrano na dionicama gdje postoje određene granice koje se ne mogu prelaziti, kao što su to granice zaštićenih područja, šuma, voda, vodnog dobra ili izrazito nepogodnog tla, postojećih izgrađenih dijelova naselja i konfiguracije terena, koje ne omogućavaju pomak trase.

(7)
Za infrastrukturne vodove i uređaje unutar granica građevinskog područja treba osigurati prostor u profilima javnih površina, u skladu s posebnim propisima i planovima uređenja tih površina te planirati podzemno vođenje distribucijskih vodova.

(8)
Sve dalekovode treba graditi izvan građevinskih područja i funkcionalnih cjelina izvan građevinskih područja, racionalno koristiti prostor, izbjegavati područja šuma i zaštićene cjeline povijesne i prirodne vrijednosti te vrijednosti krajobraza. Postojeće nadzemne dalekovode unutar građevinskih područja treba postupno zamijeniti podzemnim vodovima, a  na neizgrađenim dijelovima planirati trasu usklađeno s namjenom tih površina. 

2.2. Građevinska područja naselja

2.2.1. Opće odredbe

(1)
U građevinskom području naselja i izdvojenom dijelu građevinskog područja naselja ne smiju se graditi građevine koje bi svojim postojanjem i uporabom neposredno ili posredno ugrožavale život, zdravlje i rad ljudi u naselju, odnosno vrijednosti okoliša, niti se smije zemljište uređivati ili koristiti na način koji bi izazvao takve posljedice.

(2)
U građevinskom području naselja mogu se graditi stambene građevine, građevine javnih i društvenih djelatnosti, građevine gospodarskih djelatnosti, športsko-rekreacijske građevine, građevine za komunalne djelatnosti, građevine za posebne namjene, pomoćne i prometne građevine i građevine infrastrukture, građevine mješovite namjene te ostale građevine u funkciji razvoja i uređenja naselja, a prema uvjetima utvrđenim u ovom Planu. Građevine za posebne namjene su građevine za potrebe obrane. Građevine mješovite namjene su građevine sa više funkcija odnosno za više djelatnosti. U izdvojenom dijelu građevinskog područja naselja mogu se graditi stambene građevine, građevine gospodarskih djelatnosti, građevine društvenih djelatnosti, pomoćne građevine, infrastrukturne građevine i građevine mješovite namjene.

(3)
Planom su određeni:


   a)
izgrađeni dijelovi građevinskih područja naselja,


b)
neizgrađeni ali uređeni dijelovi građevinskih područja,


c)
neizgrađeni i neuređeni dijelovi građevinskih područja.

(4)
Izgrađenim dijelom građevinskog područja smatraju se sve izgrađene i namjeni privedene građevne čestice te neizgrađene građevne čestice veličine najviše do 0,5 ha koje graniče s izgrađenim građevnim česticama unutar formirane cjeline naselja, a koje se mogu priključiti na postojeću infrastrukturu i površinu javne namjene. Na njima je moguća gradnja sukladno odredbama ove Odluke.

(5)
Neizgrađeni ali uređeni dio građevinskog područja su površine predviđene za novu gradnju i koje se sukladno Zakonu o prostornom uređenju smatraju uređenim građevnim zemljištem i na njima je moguća gradnja sukladno odredbama ove Odluke.

(6)
Neizgrađeni i neuređeni dio građevinskog područja su površine predviđene za novu gradnju na kojima nije izgrađena osnovna infrastruktura, a na njima je moguća gradnja isključivo na temelju urbanističkog plana uređenja..
Brisan. 

(1)
Parceliranje, projektiranje i izgradnja građevina u naseljima moguća je 

a) isključivo unutar planiranih građevinskih područja naselja, 

b) u skladu s odredbama ovoga Plana i 

c) isključivo u skladu s planiranom namjenom.

(2)
Do donošenja ovim Planom predviđenih detaljnijih prostornih planova, primjenjuju se i za te prostore odredbe ovoga Plana, osim ako nije drugačije određeno.

Članak 8.a.

(1)
Površina javne namjene je svaka površina čije je korištenje namijenjeno svim i pod jednakim uvjetima (javne ceste, ulice, trgovi, tržnice, igrališta, parkirališta, groblja, parkovne i zelene površine u naselju, rekreacijske površine i sl.).

(2)
Prometna površina je površina javne namjene, nerazvrstana cesta, površina u vlasništvu vlasnika građevne čestice ili površina na kojoj je osnovano pravo služnosti prolaza u svrhu pristupa do građevne čestice.
Brisan. 

2.2.2. Građevna čestica
(1)
Građevna čestica je čestica zemljišta s pristupom na prometnu površinu koja je izgrađena ili koju je u skladu s uvjetima prostornog plana planirano utvrditi oblikom i površinom od jedne ili više čestica zemljišta ili njihovih dijelova te izgraditi, odnosno urediti.

(2)
Minimalna širina regulacijske linije građevne čestice iznosi 3,0 m, osim za infrastrukturne građevine (trafostanice, mjerno-redukcijske stanice, telekomunikacijski stupovi, prometne građevine i sl.).

(3)
Građevna čestica na kojoj su postojeće građevine može imati osiguran pristup na način služnosti prolaza preko druge čestice i sl.

(4)
Za građevine koje se postavljaju na površine javne namjene (kiosci, nadstrašnice za sklanjanje ljudi u javnom prometu, tende, ljetni vrtovi, spomenici i drugi elementi urbane opreme i slično) ne formiraju se građevne čestice nego se postavljaju na građevnu česticu površine javne namjene.

(5)
Za linearne infrastrukturne građevine (osim cesta) ne formiraju se građevne čestice nego se iste vode po postojećim česticama osim za pojedinačne građevine na trasi, kada je zbog funkcioniranja građevine potrebno formirati građevnu česticu.

(6)
Cesta i druga površina javne namjene može se graditi na više građevnih čestica.

(7)
Građevna čestica infrastrukturne građevine koja je u funkciji prometa, veza, energetike, vodoopskrbe, odvodnje, vodoprivrede (trafostanice, mjerno-redukcijske stanice, telekomunikacijski stupovi i sl.) može imati minimalnu površinu jednaku tlocrtnoj veličini građevine odnosno koeficijent izgrađenosti građevne čestice (kig) 1,0 te ne mora imati regulacijsku liniju. Ukoliko se ta vrsta građevine postavlja na površinu javne namjene ili građevnu česticu neke druge građevine ne mora se formirati posebna građevna čestica.

(8)
Na prostoru unutar granica građevinskog područja ne može se graditi ako zemljište nije komunalno opremljeno na minimalnoj razini.

(9)
Minimalna razina komunalne opremljenosti za građevnu česticu u građevinskim područjima je sljedeća:

- 
da postoji mogućnost priključenja građevne čestice, odnosno građevine na prometnu površinu sukladno odredbama ove Odluke ili da je izdana građevinska dozvola za građenje prometne površine,

- 
da postoji mogućnost priključenja građevine na javni sustav odvodnje otpadnih voda ili sukladno odredbama ove Odluke riješen sustav odvodnje otpadnih voda,

- 
da postoji mogućnost priključenja građevine na niskonaponsku električnu mrežu ili da ima autonomni sustav opskrbom električnom energijom, ako se radi o građevini u kojoj je projektirano korištenje iste,

- 
osiguran propisan broj parkirališnih mjesta.

(10)
Osiguranje minimalne razine komunalne opremljenosti prema stavku 9. ovog članka nije obvezno za građevine koje za svoju funkciju ne trebaju: kolni prilaz, priključak na sustav odvodnje otpadnih voda, niskonaponsku električnu mrežu i parkirališna mjesta. 

2.2.3. Građevinska i regulacijska linija i udaljenosti od susjeda

(1) 
Zajednička međa građevne čestice i površine javne namjene je regulacijska linija, a dvorišne međe su međe građevne čestice sa susjednim katastarskim česticama, koje nisu javne.

(2)
Građevinska linija određuje mjesto na kojemu se građevina mora graditi.

(3)
Način gradnje građevine određen je položajem građevine u odnosu na dvorišne međe građevne čestice.

(4)
S obzirom na način gradnje sve građevine mogu biti: samostojeće, poluugrađene i ugrađene u odnosu na dvorišne međe građevne čestice.
Članak 12.

(1)
Samostojeće zgrade su one koje se mogu graditi na način da su pročelja zgrade na minimalnoj udaljenosti 3,0 m od svih dvorišnih međa, a iznimno se dozvoljava da se s jednim svojim pročeljem približe dvorišnoj međi i na manju udaljenost, ali ne manju od 1,0 m. Na pročelju udaljenom od međe manje od 3,0 m ne mogu se izvesti otvori.

(2)
Poluugrađene zgrade su one koje se s jednim svojim pročeljem nalaze na dvorišnoj međi, a udaljenost drugih pročelja zgrade od ostalih dvorišnih međa je minimalno 3,0 m.

(3)
Kada se na pripadajućoj građevnoj čestici postojeća zgrada dograđuje, nadograđuje ili joj se mijenja namjena, može se zadržati postojeća udaljenost od bočnih dvorišnih međa.

(4)
Kada se na istoj građevnoj čestici neposredno uz postojeću zgradu gradi nova zgrada može se zadržati postojeća udaljenost od bočnih dvorišnih međa.

(5)
Ugrađene zgrade su one koje se s dva pročelja nalaze na dvorišnoj međi, a udaljenost drugih pročelja od dvorišnih međa je minimalno 3,0 m.

(6)
Kod izgradnje zamjenske građevine u istim gabaritima, može se zadržati postojeća udaljenost od dvorišnih međa.

(7)
Otvor na pročelju zgrade koja se približava dvorišnoj međi pod kutem 45° ili manjim, mora biti udaljen min. 3,0 m od dvorišne međe.

(8)
Otvorima iz prethodnog stavka ne smatraju se fiksna ustakljenja neprozirnim staklom, veličine do 60x60 cm, dijelovi zida od neprozirnog materijala, te ventilacijski otvori promjera do 15 cm, odnosno 15x20 cm ako su pravokutnog oblika. Takvi otvori moraju biti na udaljenosti min. 1,0 m od međe. Iznimno, mogu biti i na manjoj udaljenosti od 1,0 m u slučaju kada je postojeća zgrada te njeni nadograđeni i dograđeni dijelovi na manjoj udaljenosti od 1,0 m od međe i kada se postojećoj zgradi mijenja namjena, te kada se uz postojeću zgradu koja je na udaljenosti manjoj od 1,0 m gradi nova zgrada na istoj udaljenosti od međe kao i postojeća zgrada.

(9) 
Udaljenost građevine od međe je udaljenost vertikalne projekcije svih nadzemnih dijelova  građevine na građevnu česticu, u točki koja je najbliža toj međi (ne uzimaju se u obzir dijelovi nadstrešnice, terase u prizemlju, strehe krovišta, pristupne stepenice, temelji i zaštitni zid hidroizolacije (s obvezom da se oborinska voda ne odvodi na susjednu građevnu česticu)).

(10)
Udaljenost se uvijek mjeri okomito na među i to od vanjske završno obrađene plohe koja zatvara građevinu.

(11)
Udaljenost ležećih krovnih otvora od međe mjeri se od najbliže točke plohe krova, uz sam rub otvora, a kod stojećih krovnih otvora od najbliže točke okvira ili drugog elementa koji zatvara taj otvor do međe. Zadane udaljenosti ne odnose se na krovne prozore koji se izvode na krovnoj plohi manjeg nagiba od 45(.
2.2.4. Visina

Članak 13.
(1)
Ukupna visina građevine mjeri se od konačno zaravnanog i uređenog terena na njegovom najnižem dijelu uz pročelje građevine do najviše točke krova (sljemena).
(2)
Dimnjaci, antene, ventilacijski elementi i drugi slični istaci unutar kojih se ne nalaze zatvorene prostorije ne uračunavaju se u ukupnu visinu građevine.
Članak 14.
(1)
Visina zgrade, odnosno broj razina (etaža) određuje se ovim Planom obvezno s dva čimbenika od kojih oba moraju biti zadovoljena. To su:

a) broj razina (etaža) zgrade i

b) ukupna visina zgrade. 

(2)
Razine (etaže) zgrade su:

a)
Podrum (Po) je dio građevine koji je potpuno ukopan ili je ukopan više od 50% svoga
volumena u konačno uređenim zaravnani teren i čiji se prostor nalazi ispod poda prizemlja, 
odnosno suterena.

b)
Suteren (S) je dio građevine čiji se prostor nalazi ispod poda prizemlja i ukopan je do 50% 
svoga volumena u konačno uređeni i zaravnani teren uz pročelje građevine, odnosno da je 
najmanje jednim svojim pročeljem izvan terena.

c)
Prizemlje (P) je dio građevine čiji se prostor nalazi neposredno na površini, odnosno 
najviše 1,5 m iznad konačno uređenog i zaravnanog terena mjereno na najnižoj točki uz 
pročelje građevine ili čiji se prostor nalazi iznad podruma.

d)
Kat (K) je dio građevine čiji se prostor nalazi između dva stropa iznad prizemlja.

        e)
Potkrovlje (Pk) je dio građevine čiji se prostor nalazi iznad kata i neposredno ispod kosog     

        ili zaobljenog krova, a visina nadozida ne može biti više od 1,2 m.
(3)   Najveća dozvoljena ukupna visina stambene zgrade iznosi 12,0 m.
(4)  U izgrađenom građevinskom području, koje je pod zaštitom, moguće je izvesti stambeno potkrovlje (Pk) ako je u skladu s konzervatorskim uvjetima, s izričito navedenim iznimkama u odredbama ovoga Plana i s odredbama detaljnijeg prostornoga plana.

(5)
Ako se zgrada nalazi na kosom terenu ulaz u zgradu može biti smješten na bilo kojoj razini (etaži) zgrade. Činjenicom da je ulaz po visini na nekoj drugoj razini (etaži) zgrade toj razini zgrade ne daje pravo da bude smatrana prizemljem zgrade i da se razine ispod nje smatraju etažama podruma (P0) (prvom, drugom itd.), a iznad nje katovima (+1), itd. Različit položaj ulaza u zgradu po visini ne mijenja ovim provedbenim odredbama određeni broj razina (etaža) zgrade, niti njenu apsolutnu dozvoljenu visinu iskazanu u metrima.

2.2.5. Oblikovanje

2.2.5.1. Oblik naselja

Članak 15.
 (1)
Gustoća naseljenosti (broj stalno naseljenih stanovnika unutar građevinskog područja) u naseljima ne bi trebala biti veća od 15 st/h (PPŽ VS, Odredbe za provođenje, čl. 18.1.). 
(2)
Da bi se očuvala tradicijska slika naselja, ovim Planom je zadržana pretežito linijska izgrađenost svih naselja,  uz uvažavanje potreba praćenja topografije okolnog terena. 

2.2.5.2. Oblikovanje zgrada

Članak 16.
(1)
Arhitektonsko oblikovanje zgrada mora se prilagoditi postojećem ambijentu. Zgrade treba oblikovati u skladu s lokalnim tradicijskim oblicima, bojama i materijalima. Arhitektonsko oblikovanje zgrada valja uskladiti s krajobrazom i s tradicijskom slikom naselja:

a) Tlorisne i visinske dimenzije građevina, oblikovanje pročelja, pokrovi i nagibi krovišta, te građevinski materijali, osobito unutar postojećih središta tradicijskih naselja, moraju biti u skladu s tradicijski korištenim materijalima, u skladu s okolnim građevinama, krajobrazom i načinom građenja na tom području;

b) Građevine koje se izgrađuju kao dvojne ili u nizu moraju činiti arhitektonsku cjelinu;

c) Na kosom krovu dozvoljena je izgradnja nadozidanih jednostrešnih i dvostrešnih krovnih prozora te kosih krovnih prozora u ravnini krova; 

d) Sljeme krovišta mora biti okomito na susjedne građevinske parcele u slučaju građenja poluugrađenih i ugrađenih zgrada;

e) Dulja strana zgrade na nagnutom terenu preko 15% mora se postaviti usporedno sa slojnicama, osim u već izgrađenim dijelovima naselja;

f) Krovišta mogu biti ravna i kosa;
(2)
Streha građevine može biti konzolno istaknuta do 1,0 m od regulacijske linije na površinu javne namjene, njena vertikalna projekcija mora biti udaljena min. 0,5 m od kolnika, a njena visina na najnižem dijelu mora biti min. 3,0 m od površine javne namjene.

(3) 
Građevine mogu imati pojedine istaknute dijelove izvan građevne čestice na javnu pješačku, kolno-pješačku ili zelenu površinu i to:

a) 
konzolno izvedene balkone, loggie, erkere i pojedinačne zatvorene dijelove građevine pod uvjetom da svijetla visina između uređene površine javne namjene i donjeg ruba istaka ne bude manja od 3,0 m, da istak ne bude širi od 1,5 m na površini javne namjene. Maksimalna površina istaknutih dijelova pojedine etaže ne smije biti veća od 5% građevinske bruto površine etaže. Vertikalna projekcija istaka mora biti udaljena min. 0,5 m od ruba kolnika;

b)
konzolno izvedene nadstrešnice i sl., i to u dijelu pročelja između gornjeg ruba otvora prizemlja i donjeg ruba otvora etaže iznad prizemlja građevine pod uvjetom da svijetla visina između uređene površine javne namjene i donjeg ruba istaka ne bude manja od 3,0 m i da vertikalna projekcija istaka bude udaljena minimalno 0,5 m od ruba kolnika.
2.2.5.3. Krovište

Članak 17.
Brisan.
Članak 18.
Nadogradnja nadozidanih krovnih prozora („nadozidana krovna kućica“) smije zauzimati  najviše 30% krovne plohe. 

2.2.5.4. Uređenje građevne čestice 

Članak 19.
(1)
Uređenju okoliša i zaštiti krajobraza treba posvetiti osobitu pozornost. Treba sačuvati zatečen vrijedan biljni nasad. U uređenju okoliša treba primjenjivati autohtono raslinje.

(2)
Teren oko zgrade, potporni zidovi, terase i slično moraju se izvesti tako da ne narušavaju izgled naselja, te da se ne promijeni prirodno oticanje vode na štetu susjednoga zemljišta i susjednih zgrada. Izgradnja potpornih zidova (podzida) dozvoljava se samo prema postojećim okolnim prilikama. 

(3)
Oborinska voda ne smije se odvoditi na susjednu građevnu česticu ili građevinu, niti je ugrožavati. 

2.2.5.5. Ograde, živice, vrtovi

Članak 20.
(1)
Na međama građevne čestice mogu se graditi ograde. Uz regulacijsku liniju se izvode ulične ograde, a uz dvorišne međe dvorišne ograde. Ulična ograda može biti visine max. 1,80 m, a dvorišna ograda max 2,0 m. Puni dio ulične ograde može biti visok najviše 1,0 m (ne odnosi se na groblja i građevine koje prema posebnim propisima moraju biti ograđene u cijelosti punim materijalom) 
(2)
U vrtovima i voćnjacima ne treba pretjerano i bez razloga saditi uneseno (egzotično) bilje, kao ni ono uobičajeno i prečesto viđeno u velikim gradovima, a koje je strano slavonskom krajobrazu. 

(3)    U predvrtovima, između ceste (ulice) i kuće, preporuča se sadnja ukrasnoga grmlja.

(4)
Ograda se postavlja na lijevu među, sa unutrašnje strane, promatrano od prometne površine prema samoj građevnoj čestici. Kod uglovnih građevnih čestica ograda se postavlja i na desnoj međi (prema drugoj prometnoj ili nekoj površini javne namjene).
2.2.5.6. Kiosci (sjenice) i pokretne naprave

Članak 21.
(1)
Unutar granice obuhvata Plana, unutar i izvan građevinskih područja i djelomično na površinama javne namjene mogu se postavljati kiosci (sjenice), pokretne naprave i druge konstrukcije privremenih obilježja (reklamni panoi, oglasne ploče, reklamni stupovi i sl.) kao i urbana oprema. 

(2)
Za postavu kioska, pokretnih naprava i drugih konstrukcija privremenih obilježja iz stavka 1. ovoga članka izdaju se dozvole u skladu s ovim odredbama, Odlukom o kioscima i Planom rasporeda kioska na području Općine, te drugim odgovarajućim aktima.

(3)
Kioskom se smatra estetski oblikovana građevina lagane konstrukcije, površine do 12 m2, koji se može u cijelosti ili dijelovima prenositi i postavljati pojedinačno ili u grupama. 

(4)
Pokretnim napravama smatraju se stolovi, klupe, stolice, automati za prodaju napitaka i slične robe, hladnjaci za sladoled, ugostiteljska kolica, peći za pečenje plodina, drvena spremišta za priručni alat i materijal komunalnih organizacija, sanduci za čišćenje obuće, vage za vaganje ljudi, sanduci za glomazan otpad i slične naprave, pokretne ograde i druge naprave, postavljene ispred zgrada s ugostiteljskom odnosno zanatskom namjenom, te šatori u kojima se obavlja promet robom, ugostiteljska djelatnost, i slični zabavni sadržaji, prijenosni WC-i i sl. Pokretne naprave se postavljaju temeljem odobrenja nadležnog upravnog odjela Općine, odredaba ovog Plana i drugih odgovarajućih odluka. 

(5)
Kiosci se mogu postaviti na površinu javne namjene, na građevnu česticu javnih sadržaja i sl., ali izvan cestovnih pojasa. Postavljaju se tako da prednja strana kioska (tamo gdje je prodaja), zajedno sa prodajnim pultom bude najmanje 60 cm uvučena od površine javne namjene (regulacijske linije). Prostor ispred kioska, kao i dio prostora kojim se dolazi do ulaska u kiosk mora se popločiti. Pored kioska, vlasnik kioska, je dužan postaviti koš za otpatke i voditi brigu o pravovremenom pražnjenju istoga. 

(6)
Svaki pojedini kiosk ili pokretna naprava, kao i grupa kioska, mora biti smještena tako da ni u kojem pogledu ne umanjuju preglednost prometa, ne ometa promet pješaka i vozila, ne narušava izgled prostora, ne otežava održavanje i korištenje postojećih pješačkih, prometnih i komunalnih građevina. 

(7)
Kiosk se mora moći priključiti na niskonaponsku električnu mrežu. 
2.3. Prometni uvjeti

2.3.1.1. Parkirališta - opći uvjeti

Članak 22.
(1)
U svim građevinskim područjima na prostoru Općine mora se uz sve stambene građevine, građevine javne i društvene namjene te gospodarske namjene osigurati minimalan broj parkirališnih mjesta prema sljedećim normativima:

	Namjena građevine
	Broj parkirališnih mjesta

	· obiteljska stambena građevine
	1 PM na jedan stan

	· višestambena građevina
	1,2 PM na jedan stan

	· trgovina
	1 PM na 100 m²  građevinske bruto površine

	· proizvodne građevine (industrija)
	1 PM po zaposlenom ili 0,2 PM na 100 m² građevinske bruto površine

(primjenjuje se kriterij po kome treba više parkirališnih mjesta)

	· skladišta
	0,1 PM na 100 m² građevinske bruto površine

	· servisi i obrt
	za površine ≤ 50 m² građevinske bruto površine nema obveze izgradnje

	· ostale građevine
	1 PM na 100 m² građevinske bruto površine

0,5 PM na 100 m²  građevinske bruto površine


Broj parkirališta za sportske rekreacijske i građevine sa smještajnim kapacitetima utvrđuje se prema posebnom propisu.

(2)
Sukladno namjeni građevine izgradnja parkirališta se mora riješiti na sljedeći način:

	· obiteljske stambene građevine
	· na vlastitoj građevnoj čestici,

· u uličnom koridoru, u širini regulacijske linije građevne čestice,

	
	

	· višestambene građevine 
	· na vlastitoj građevnoj čestici,

· u uličnom koridoru, u širini regulacijske linije građevne čestice,

	
	

	· poslovne građevine (trgovačke i ugostiteljske i poslovne zgrade, uredi, agencije, servisi i obrt)
	· na vlastitoj građevnoj čestici, 

· u uličnom koridoru u širini regulacijske linije građevne čestice,

· na parkiralištu udaljenom do max. 100,0 m od građevine,

	
	

	· robne kuće i trgovački centri
	· na vlastitoj građevnoj čestici,

	
	

	· proizvodne građevine i skladišta
	· na vlastitoj građevnoj čestici 

· u uličnom koridoru u širini regulacijske linije građevne čestice,

	
	

	· javne i društvene , športsko-rekreacijske i vjerske građevine
	· na vlastitoj građevnoj čestici,

· u uličnom koridoru u širini regulacijske linije građevne čestice,

· na parkiralištu udaljenom max. 200,0 m od građevine,

	
	

	· građevine mješovite namjene
	· sukladno načinu rješavanja izgradnje parkirališta za osnovnu namjenu.



Pod parkiralištem podrazumijeva se i prostor u garaži.

(3)
Pod pojmom "vlastita građevna čestica" stavka 2. ovog članka podrazumijeva se građevna čestica na kojoj je izgrađena osnovna građevina.

(4)
Pod pojmom "ulični koridor u širini regulacijske linije" podrazumijeva se neizgrađeni prostor između regulacijske linije i kolnika na onoj strani ulice na kojoj se nalazi građevna čestica, pod uvjetom da se u tom prostoru osigura pješački prolaz širine kao u ostalom dijelu ulice, a najmanje 1,20 m.

(5)
Pod pojmom "parkiralište" podrazumijeva se parkiralište ili garaža koji su planirani ili su izgrađeni za potrebe nove građevine ili prenamjenu postojeće.

(6)
Potvrdu da se javno parkiralište ili garaža može koristiti za potrebe građevine izdaje Općina.

(7) Način rješavanja izgradnje parkirališta utvrđen u stavku 2. ovog članka obvezno se primjenjuje i u slučaju prenamjene postojećih građevina, za dio građevine koji se prenamjenjuje, te kod rekonstrukcije za dio građevine koji se rekonstruira, ako je zbog prenamjene odnosno rekonstrukcije potreban veći broj parkirališnih mjesta od broja potrebnog za postojeću namjenu.

(8) Točan broj i položaj parkirališta za planirane ili rekonstruirane sadržaje definirat će se projektnom dokumentacijom na temelju odredbama ove Odluke, zakonskih propisa i uvjeta pravne osobe koja upravlja javnom ili nerazvrstanom cestom na koju se priključuje parkiralište/a.
2.3.1.2. Garaže

Članak 23.
 (1)
Na građevnim česticama garaže se grade u sklopu glavne građevine ili odvojeno od nje, a njihova površina ulazi u izgrađenu površinu prizemlja i ukupnu građevinsku bruto površinu na građevnoj čestici. 

(2)
Garaže, odnosno garažno-parkirališna mjesta, smiju se izgraditi unutar prizemlja (razizemlja), ili podruma stambene zgrade, ili u sklopu pomoćne građevine. Ako se garaža izvodi u podrumu, otvorenost dijela pročelja podrumske etaže može biti samo u širini pristupne rampe, odnosno širine garažnih vrata.

(3)
Izgradnja garaža za putnička vozila može se izuzetno dozvoliti na regulacijskoj liniji, ako je građevinska parcela već izgrađena i nema bolje mogućnosti, ako je terenski nepodesna, odnosno strma, pa ne postoji mogućnost njene izgradnje u okviru zgrade ili u dubini parcele. U ovom slučaju ne dozvoljava se mogućnost da se garažna vrata otvaraju prema van tako da zatvore pješački prolaz. 

(4)
Ako se garaža izvodi kao pomoćna slobodnostojeća građevina tada ona smije imati konstruktivnu visinu najviše 3,20 m. Valja je uskladiti s arhitektonskim oblikovanjem stambene zgrade na vlastitoj građevnoj čestici i sa zgradama na susjednim građevnim česticama.
2.4. Komunalno opremanje 

2.4.1.1. Odlaganje kućnog otpada

Članak 24.
(1)
Na građevnim česticama potrebito je urediti prostor za kratkotrajno odlaganje kućnog otpada, ako je organiziran odvoz otpada. Mjesto za odlaganje treba biti lako pristupačno s površine javne namjene i treba biti zaklonjeno od izravnoga pogleda s ulice.

(2)
Kod stambeno-poslovnih zgrada i zgrada s uslužnim djelatnostima mjesto za odlaganje otpada treba biti predviđeno u sklopu zgrade. Iznimno se može dozvoliti odlaganje i izvan zgrade, ako to iz opravdanog razloga nije moguće osigurati u zgradi, ali mora biti na građevnoj čestici i mora biti arhitektonski oblikovano i usklađeno sa zgradom. Za spremnike (odvojeno sakupljanje otpada - papir, staklo, plastika i dr.) treba predvidjeti prikladno, ali vizualno ne jako izloženo mjesto. 

(3)
Odlaganje otpada je moguće i van građevnih čestica, ali tada to mora biti u spremnike koji se postavljaju na površinama javne namjene. Mjesta za postavu spremnika utvrđuje Općinska komunalna služba. Svojom postavom spremnici ne smiju dovoditi u opasnost sigurno odvijanje kolnog i pješačkog prometa, te ih treba postaviti tako da što manje narušavaju estetski izgled javnoga prostora (ulice ili trga). Spremnici se nikako ne smiju postavljati na javne zelene ili parkovne površine, kao niti na uređena parkirališta. Površina za postavu spremnika mora biti popločena/asfaltirana i lako pristupačna sa prometne površine. 
2.4.1.2. Priključak na komunalnu infrastrukturu

Članak 25.
 (1)
Priključci na infrastrukturnu mrežu moraju biti izvedeni tako da ne narušavaju estetski izgled uličnih (ili s ulice vidljivih) pročelja zgrada (osobito je to važno kod zgrada koje su označene kao spomenici kulture). Pri tome se misli prvenstveno na vidljivu infrastrukturu. 

(2)
Zgrade (građevine) na građevnim česticama priključuju se na komunalnu infrastrukturnu mrežu u skladu s tehničkom dokumentacijom nadležnih pravnih osoba s javnim ovlastima. Ta se dokumentacija treba izraditi za svaki pojedini potez građevnih čestica.

(3)
Vodovodna i ostala okna trebaju biti izgrađena u razini dovršenoga zaravnatog terena.

2.4.1.3. Priključak na električnu mrežu

Članak 26.
(1)
Zgrade na građevnim česticama priključuju se na niskonaponsku električnu mrežu na način kako to propisuje nadležna pravna osoba s javnim ovlastima za opskrbu električnom energijom te sukladno Odredbama za provođenje Prostornog plana Vukovarsko-srijemske županije.
(2)
Tehnički zastarjela niskonaponska mreža izvedena golim vodičima na krovnim stalcima, zamjenjivati će se novom sa samonosivim kabelskim snopom, na krovnim stalcima ili betonskom stupovima, a po potrebi i podzemnim kablovima. Na betonske stupove niskonaponske mreže moguće je postavljati svjetiljke javne rasvjete. U slučaju povećanja potrošnje električne energije u postojećim trafostanicama izvršiti će se zamjena transformatora ili zamjena postojeće trafostanice za nove trafostanice veće snage različitog ili istog tipa. Kod izgradnje stambenih i poslovnih građevina s povećanom potrebom za električnom snagom ili gdje je tehničkih neizvodiv priključak s postojećih trafostanica, potrebno je omogućiti gradnju novih trafostanica  10(20)/04 kV kao i priključnih vodova 10(20)kV.
2.4.1.4. Odvodnja

Članak 27.
(1)
Zgrade na građevnim česticama priključit će se na sustav odvodnje na način kako to propisuje pravna osoba s javnim ovlastima nadležna za mjesnu odvodnju.

(2)
Na području gdje nije izgrađena kanalizacija, a do izgradnje iste, na građevnoj čestici treba izgraditi nepropusne septičke jame . Najmanja udaljenost potpuno ukopane septičke jame od ruba građevne čestice smije biti 1,00 metar.

(3)
Za gradnju gospodarske građevine, u kojoj se obavljaju djelatnosti koje zagađuju okoliš, u određivanju uvjeta uređenja prostora treba odrediti posebne mjere zaštite okoliša vezane za način rješavanja odvodnje otpadnih voda. 

(4)
Oborinsku vodu sa prometnih i ostalih izgrađenih površina naselja treba odvoditi odvojenim sustavom odvodnje, nakon izgradnje mjesne kanalizacije priključiti na istu ako to uvjeti sustava dopuštaju. Otpadne vode obvezno pročistiti prije ispusta u okolnu površinu ili vodotoke prema vodoprivrednim uvjetima. Način zaštite i vrstu prečišćavanja utvrdit će nadležne službe za područje Općine.
Članak 28.
2.4.1.5. Vodoopskrba

(1)
Zgrade na građevnim česticama priključuju se na vodoopskrbnu mrežu na način kako to propisuje nadležna pravna osoba s javnim ovlastima za vodoopskrbu.

(2)
Dok se ne izvede vodovodna mreža na nekom području korisnik zgrade je dužan riješiti opskrbu pitkom vodom iz cisterne na građevnoj čestici, iz najbližega korištenoga bunara ili zajedničkog izvora ili spremišta pitke vode. 

(3)
Uređaji koji služe za opskrbu pitkom vodom (bunari i dr.) moraju biti izgrađeni i održavani prema postojećim propisima. Moraju biti izvedeni na propisanoj udaljenosti od postojećih septičkih jama, gnojišta te otvorenih kanalizacijskih odvoda i sl.

(4)
Bunari se moraju graditi od nepropusnoga materijala i to 50 cm iznad razine terena te 20 cm ispod najnižega vodostaja podzemne vode u bunaru. Dubina bunara odredit će se prema razini podzemne vode, ali ne smije biti manja od 7,0 m od površine terena. Unutarnje stjenke bunara moraju biti zaglađene do dubine najmanje 4,0 m ispod površine terena. Bunar mora biti pokriven nepropusnom pločom. Na ploči se treba izvesti povišeno ''grlo'' za moguću postavu crpke i uzdignuto okno za ulaz u bunar. Najmanja udaljenost bunara ili potpuno ukopane cisterne od ruba građevinske parcele smije biti 1,00 metar.
Članak 29.
2.4.1.6. Vodno gospodarstvo

(1)
Građevine na građevnoj čestici koje se jednim dijelom naslanjaju na granicu pojasa vodotoka gradit će se u skladu s vodno gospodarskim uvjetima. Planerski se zaštićuje prostor od ruba vodotoka širine najmanje 10,0 m za stambenu zgradu, a 15,0 m za ostale građevine u domaćinstvu. Prostor pojasa vodotoka, odnosno zemljišni pojas uz njega, mora ostati pristupačan za sve stanovnike.  

(2)
Zabranjuje se podizanje ograda i potpornih zidova, odnosno izvođenje drugih radova koji bi mogli ugroziti korito vodotoka (samu obalu, ili vodenu površinu). na bilo koji način.

Članak 30.
2.4.1.7. Zaštita od požara

(1)
Sve građevine, koji se grade na poluotvoreni način (dvojne), ili ugrađen način (niz) moraju biti međusobno odvojene vatrootpornim zidom koji ne smije izlaziti iznad krovne plohe. 

(2)
Sve zgrade moraju biti izgrađene od čvrstoga građevinskoga materijala, uz poštivanje svih zakona, pravilnika i normi zaštite od požara. 

(3)
Ako se koristi drvena građa tada ona mora biti zaštićena premazom koji će joj osigurati zadovoljavanje osnovnih protupožarnih uvjeta, a građevine moraju biti na propisanim međusobnim udaljenostima. 

2.5. Obiteljske stambene zgrade 

2.5.1. Veličina, visina i oblik obiteljske stambene zgrade

Članak 31.
(1)
Obiteljska stambena građevina je građevina stalnog stanovanja s najviše 3 stana.

(2)    Obiteljskom stambenom građevinom iz prethodnog stavka smatra se i građevina mješovite namjene s najviše 3 stana, čija je osnovna namjena stanovanje.

(3)
Na jednoj građevnoj čestici obiteljskog stanovanja može se graditi samo jedna obiteljska stambena građevina te građevine gospodarskih, javnih i društvenih djelatnosti te pomoćne građevine (garaže, ljetne kuhinje, spremišta i drvarnice, kotlovnice i sl., športsko-rekreacijski tereni, bazeni i fitnes centri) sukladno ovim Odredbama.

(4)
Iznimno, ako na građevnoj čestici ima više postojećih legalno izgrađenih obiteljskih stambenih građevina, moguća je njihova rekonstrukcija pod uvjetom da se ne povećava postojeći koeficijent izgrađenosti (kig), ako je veći od dozvoljenog.

(5)
Iznimno od stavka 1. ovoga članka u slučaju da je postojeća stambena građevina zaštićena sukladno posebnom zakonu (ili je u ovome Planu utvrđena kao posebno vrijedna), na jednoj građevnoj čestici može se dozvoliti gradnja druge stambene obiteljske građevine, pod uvjetom da se zaštićena (ili osobito vrijedna) građevina zadrži u izvornom obliku. Gospodarske građevine koje se mogu graditi na građevnoj čestici obiteljskog stanovanja utvrđene su u člancima od 40. do 47. ove Odluke. 

Članak 32.
2.5.1.1. Oblik obiteljske stambene zgrade

(1)
Preporučuju se tradicijski tlocrti obiteljske stambenih zgrada u obliku pravokutnika i jednostavnoga volumena. Ti oblici imaju ishodište u tradicijskom graditeljstvu Slavonije. 

(2)
Ne preporuča se kvadratični tlocrtni oblik obiteljske stambene zgrade. Međusobni odnos stranica tlocrta trebao bi biti između 1:1,5 do 1:2,0. 

Članak 33.
2.5.1.2. Visina (etažnost) i katnost zgrade

Broj etaža obiteljske stambene zgrade ne može biti veća od podruma ili suterena, prizemlja, kata i

potkrovlja. Najveća dozvoljena ukupna visina obiteljske stambene zgrade iznosi 12,0 m.
Članak 34.
Brisan.
2.5.2. Veličina i izgrađenost građevinske parcele 

Članak 35.
(1)
U građevinskom području naselja i izdvojenom dijelu građevinskog područja naselja utvrđuju se sljedeće najmanje veličine i najveći koeficijent izgrađenosti građevnih čestica za obiteljsku stambenu gradnju:

NAJMANJA VELIČINA I NAJVEĆI KOEFICIJENT IZGRAĐENOSTI GRAĐEVNIH ČESTICA ZA OBITELJSKE STAMBENE GRAĐEVINE

	NAČIN GRADNJE
	NAJMANJA VELIČINA GRAĐEVNE ČESTICE

(m2)
	NAJVEĆI KOEFICIJENT IZGRAĐENOSTI

(kig)

	a) Samostojeće
	300
	0,4

	b) Poluugrađene
	250
	0,5

	b) Ugrađene 
	200
	0,6


(2)
Maksimalni koeficijent iskorištenosti (kis) građevne čestice obiteljske stambene građevine ovisno o načinu gradnje iznosi:

· za samostojeći način gradnje 2,0

· za poluugrađeni način gradnje 2,5

· za ugrađeni način gradnje 3,0.

(3)
Iznimno od stavka 1. i 2. ovog članka, veličina građevne čestice, koeficijent izgrađenosti (kig) i koeficijent iskorištenosti (kis) mogu se utvrditi i drugačije u sljedećim slučajevima:

· kada se postojeća građevina nadograđuje ili joj se mijenja namjena koeficijent izgrađenosti (kig) građevne čestice može biti i veći, ali ne veći od 0,75; a koeficijent iskorištenosti (kis) građevne čestice može biti i veći ali ne veći od 3,75 i ako je postojeća građevna čestica manje veličine od propisane u stavku 1. ovog članka,

· kod zamjene postojeće obiteljske stambene građevine novom, nova se građevina može graditi na postojećoj građevnoj čestici manje veličine od propisane u stavku 1 ovog članka, a koeficijent izgrađenosti (kig) građevne čestice i koeficijent iskorištenosti (kis) građevne čestice može biti veći, ali ne veći od postojećeg,

· postojeća građevina može se dograđivati i ako je postojeća građevna čestica manje veličine od propisane u stavku 1. ovog članka, a najveći koeficijent izgrađenosti (kig) građevne čestice i koeficijent iskorištenosti (kis) građevne čestice definiran je u stavku 2. ovog članka,

· za uglovne građevne čestice čija površina je manja od 260,0m2; na kojima se gradi građevina na prislonjeni način gradnje, koeficijent izgrađenosti (kig) građevne čestice može biti i veći, ali ne veći od 0,75; a koeficijent iskorištenosti (kis) građevne čestice može biti i veći ali ne veći od 3,75;

· kada je to uvjetovano uvjetima zaštite kulturnih dobara.

(4)
Minimalna širina građevne čestice za gradnju obiteljske stambene građevine ovisno o načinu gradnje:


a)
za gradnju samostojeće građevine je 12,0 m,


b)
za gradnju poluugrađene građevine je 10,0 m,


c)
za gradnju ugrađene građevine je 8,0 m.

(5)
Iznimno kod rekonstrukcije postojeće obiteljske stambene građevine minimalna širina građevne čestice može biti i manja od navedene u stavku 4. ovog članka.
Članak 36.
Obiteljske stambene građevine mogu se graditi do najviše 30,0 m dubine građevne čestice, 
mjereno od regulacijske linije.
Članak 37.
Obiteljska stambena zgrada ne može biti manja od 60,0 m2 građevinske bruto površine prizemlja.

Članak 38.
Brisan.
Članak 39.
Brisan.

2.5.3. Poslovni prostori
Članak 40.
(1)
Na građevnoj čestici obiteljske stambene građevine mogu se graditi sljedeće građevine proizvodnih, poslovnih i ugostiteljsko-turističkih djelatnosti:


-
tihih i čistih proizvodnih, poslovnih i ugostiteljsko-turističkih djelatnosti,


-
sve vrste radionica za popravak i servisiranje vozila,


-
sve vrste radionica za obradu metala i drveta,


-
praonice vozila, skladišta do 100 m² građevinske bruto površine,


-
ugostiteljske građevine tipa noćni bar, noćni klub, disko bar i disko klub. 

(2)
Maksimalna građevinske bruto površina zasebne građevine proizvodnih, poslovnih i ugostiteljsko-turističkih djelatnosti je 400,0 m².

(3)
Maksimalna etažna visina građevina navedenih u stavku 1. ovog članka je podrum ili suteren, prizemlje, kat i potkrovlje, a maksimalna ukupna visina je 12,50 m.

(4)
Proizvodne, poslovne i ugostiteljsko-turističke građevine s potencijalno nepovoljnim utjecajem na okoliš moraju biti udaljene min. 15,0 m od regulacijske linije i minimalno 3,0 m od svih dvorišnih međa.

(5)
Postojeće građevine proizvodne, poslovne i ugostiteljsko-turističke djelatnosti koje se grade na građevnoj čestici obiteljske stambene građevine mogu se nadograđivati, dograđivati i mijenjati im se namjena zadržavajući postojeće udaljenosti od regulacijske linije i dvorišne međe.
2.5.4. Smještaj na građevinskoj parceli
Članak 41.
(1)
Obiteljske stambene zgrade u pravilu se postavljaju prema ulici, a pomoćne i gospodarske građevine po dubini građevne čestice iza osnovne građevine. 

(2)
Može se dozvoliti i drugačiji smještaj građevina na građevnoj čestici ukoliko oblik terena i oblik građevne čestice te tradicijski ustroj građevne čestice ne dozvoljavaju način izgradnje određen u prethodnom stavku ovoga članka. 

(3)
Ako se na bočnoj strani zgrade gradi balkon, lođa ili prohodna terasa njihov vanjski rub mora biti udaljen najmanje 3,0 m od susjedne građevne čestice. 

Članak 42.
Brisan.
2.5.5. Pomoćne i gospodarske građevine na obiteljskim parcelama

Članak 43.
(1)
U sklopu građevinskih područja naselja, na građevnim česticama namijenjenim obiteljskoj stambenoj izgradnji, u sklopu zadanih (i ukupnih) vrijednosti izgrađenosti građevnih čestica mogu se uz glavnu građevinu graditi:


a)
pomoćne građevine,


b)
poljoprivredne građevine za proizvodnju za vlastite potrebe bez izvora onečišćenja,


c)
poljoprivredne građevine za proizvodnju koje zagađenjem (buka, promet, neugodni mirisi i sl.) ne utječu na kvalitetu stanovanja u susjednim stambenim zgradama.

(2)
Pomoćne građevine su garaže za putničke automobile, drvarnice, nadstrešnice, ljetne kuhinje, ostave sitnog alata, kotlovnice, sušare, otvoreni bazeni (površine do 100 m²) i slične građevine koje služe za potrebe domaćinstava. Mogu se graditi počevši od građevinske linije osnovne građevine prema dubini građevne čestice, ali ne na manjoj udaljenosti od 5,0 m od regulacijske linije. Samo se garaža može graditi na prostoru od građevinske linije do regulacijske linije (i to iznimno, ako postoje valjani razlozi uzrokovani obličjem terena ili naslijeđenom urbanom strukturom). U slučajevima gradnje na međi, zid prema susjedovoj međi mora biti vatrootporan. Krovna voda mora se slijevati na vlastitu građevnu česticu. Materijalima i oblikovanjem moraju biti usklađene sa stambenom zgradom uz koju se grade.

(3)
Poljoprivredne građevine za proizvodnju za vlastite potrebe bez izvora onečišćenja jesu staklenici, plastenici, male građevine za tih i čist rad za potrebe domaćinstva i sl.

(4)
Poljoprivredne građevine za proizvodnju manjeg obima s izvorom zagađenja su građevine za uzgoj životinja.

(5)
Na građevnoj čestici obiteljske stambene građevine mogu se graditi i građevine za smještaj poljoprivrednih proizvoda i mehanizacije te uzgoj poljoprivrednih kultura.
Članak 44.
(1)
Najveća etažna visina poljoprivredne građevine može biti podrum ili suteren i dvije nadzemne etaže. Maksimalna ukupna visina poljoprivredne građevine iznosi 9,0 m (ne odnosi se na silose, dimnjake, te može biti i više ako to zahtijeva tehnološki proces). Najveća etažna visina pomoćne građevine može biti podrum ili suteren, prizemlje i potkrovlje, a maksimalna ukupna visina može biti 6,0 m.
(2)
Ako pomoćne i poljoprivredne građevine imaju otvore prema susjednoj građevnoj čestici moraju biti udaljene od te građevne čestice, odnosno ruba parcele najmanje 3,00 m. 

(3)
Krov postojeće pomoćne građevine i poljoprivredne građevine nagnut prema susjednoj građevnoj čestici mora obavezno imati oluke i odvoditi oborine na vlastitu česticu. 

Članak 45.
(1)
Najmanja udaljenost poljoprivredne građevine za smještaj životinja od regulacijske linije na građevnoj čestici obiteljskog stanovanja jednaka je:


- 
za svinje: 
                          četverostrukom broju uvjetnih grla (izraženo u m) + 30,0m, 


- 
za ostale životinje i perad:      broju uvjetnih grla (izraženo u m) + 30 m.

(2)
Zadane udaljenosti ne primjenjuju se na udaljenosti većoj od 80,0 m od regulacijske linije.

(3)
Najmanja udaljenost ostalih poljoprivrednih građevina od regulacijske linije je:


- 20,0 m za građevine za smještaj poljoprivrednih proizvoda i mehanizacije, te uzgoj poljoprivrednih kultura,


- 45,0 m za gnojišta, kompostišta, građevine za silažu, gnojišne jame te vodonepropusne sabirne jame za potrebe poljoprivrednih građevina,


- 40,0 m za  pčelinjake .

(4)
Kod uglovnih građevnih čestica udaljenost od regulacijske linije građevina iz stavka 1. i 2. ovoga članka odnosi se na kraće regulacijske linije, a od duže regulacijske linije građevine moraju biti udaljene min. 5,0 m.

(5)
Najmanja udaljenost građevina za smještaj poljoprivrednih proizvoda i mehanizacije koji se grade na zasebnoj građevnoj čestici je min. 20,0 m od regulacijske linije.
Članak 46.
Najmanja udaljenost poljoprivrednih građevina od dvorišne međe je:

· 5,0 m za gnojišta, kompostišta i građevine u kojima se sprema sijeno ili slama ili su izgrađene od drveta,

· 5,0 m za pčelinjake, ako su letišta okrenuta prema međi, a 3,0 m ako su okrenuta u suprotnom pravcu,

· sve ostale poljoprivredne građevine mogu se graditi na dvorišnoj međi.
Članak 47.
(1)
Najmanja udaljenost pčelinjaka od postojećih građevina za uzgoj stoke je 10,0 m, a od najbliže stambene zgrade na susjednoj građevnoj čestici najmanje 15,0 m.

(2)
Najmanja udaljenost gnojišta, gnojišnih jama, te vodonepropusnih sabirnih jama od postojećih građevina za snabdijevanje vodom (bunari, cisterne i sl.) je 20,0 m.
2.6. Višestambene zgrade 

Članak 48.
(1)
Za izgradnju višestambene zgrade primjenjuju se članci od 6. do 30. ove Odluke.

(2)
Višestambena građevina je građevina s najmanje 4 stana.

(3)
Višestambenom građevinom smatra se i građevina mješovite namjene s min. 4 stana, čija je osnovna namjena stanovanje. 

(4)
Na jednoj građevnoj čestici može se graditi samo jedna višestambena građevina i pomoćne građevine u funkciji višestambene građevine.

(5)
Minimalna površina građevne čestice za višestambenu gradnju je slijedeća:

· 180,0 m² za građevne čestice na kojima je dozvoljen maksimalni koeficijent izgrađenosti 1,0,

· 450,0 m² u ostalim slučajevima.

(6)
Koeficijent izgrađenosti građevne čestice (kig) za višestambenu izgradnju iznosi najviše:

· 1,0 ako su pomoćni sadržaji u sklopu građevine i ako su najmanje dvije granice građevne čestice istovremeno i regulacijske linije,

· 0,50 u ostalim slučajevima.

(7)
Najveća dozvoljena etažna visina višestambene građevine je podrum ili suteren, prizemlje, tri kata i potkrovlje.

(8)
Ako se višestambena građevina gradi kao slobodnostojeća u okruženju obiteljskih stambenih građevina minimalna udaljenost od dvorišnih međa je 3,0 m.

(9)
U sklopu višestambene zgrade mogu se graditi tihe i čiste proizvodne, poslovne i ugostiteljsko-turističke djelatnosti te javnih i društvenih djelatnosti. Na građevnoj čestici višestambene zgrade mogu se graditi športsko-rekreacijski sadržaji. Športsko-rekreacijski tereni ne uračunavaju se u koeficijent izgrađenosti (kig) građevne čestice.
3. UVJETI SMJEŠTAJA DruštvenIH djelatnosti

Članak 49.
(1)
Građevine javnih i društvenih djelatnosti su građevine upravne, socijalne, zdravstvene, predškolske, obrazovne, kulturne, vjerske, vatrogasna služba i sl. građevine.

(2)
Građevine javnih i društvenih djelatnosti mogu se graditi u svim građevinskim područjima na zasebnim građevnim česticama i kao zasebne građevine na građevnim česticama druge namjene, osim građevnih čestica prometa i infrastrukture.

(3)
U sklopu građevnih čestica za gradnju proizvodnih građevina mogu se graditi građevine javnih i društvenih djelatnosti isključivo za potrebe radnika koji rade na toj građevnoj čestici.

(4)
Veličina građevne čestice građevina javnih i društvenih djelatnosti utvrđuje se sukladno detaljnoj namjeni građevine, na način da se omogući njezino normalno korištenje i sukladno posebnim propisima.

(5)
Veličina građevne čestice za školu iznosi min. 30-40,0 m²/učeniku. Iznimno, u izgrađenim područjima kada postoje prostorna ograničenja ili kada postoji mogućnost korištenja slobodnih površina u blizini i sl., veličina građevne čestice može biti i manja, ali ne manja od 20,0 m²/učeniku.

(6)
Ako se škola nalazi na građevnoj čestici  druge namjene (kao zasebna građevina) površina građevne čestice mora biti min. 20,0 m²/učeniku.

(7)
Veličina građevne čestice za dječji vrtić iznosi min. 25,0 m²/djetetu. Iznimno, u izgrađenim područjima kada postoje prostorna ograničenja veličina građevne čestice može biti i manja, ali neizgrađena površina građevne čestice mora biti min. 10,0 m²/djetetu.

(8)
Ako se vrtić nalazi na građevnoj čestici druge namjene (kao zasebna građevina) neizgrađena površina parcele mora biti min. 10,0 m²/djetetu.

(9)
Najveći koeficijent izgrađenosti zasebne građevne čestice javne i društvene namjene iznosi:

· 1,0 ako su najmanje dvije granice građevne čestice istovremeno i regulacijska linija,

· 0,5 u ostalim slučajevima.

(10)
Kod gradnje dječjeg vrtića, jaslica ili osnovne škole preporuča se osigurati nesmetana insolacija učionica i prostorija za boravak djece na način da se građevina gradi na dovoljnoj udaljenosti od postojećih građevina, a u skladu s posebnim propisima (protupožarni uvjeti, opasnosti u slučaju rušenja i sl.).
(11)
Maksimalna etažna visina građevine javnih i društvenih djelatnosti je podrum ili suteren, prizemlje, tri kata i potkrovlje. 

(12)
Na građevnim česticama javne i društvene namjene, sukladno detaljnoj namjeni građevine, potrebno je osigurati športske i rekreacijske površine i igrališta za korisnike prema potrebama i posebnim propisima, a sve u skladu s raspoloživom površinom za tu namjenu.
3.1. Predjeli mješovite namjene

Članak 50.
(1)
U zoni mješovite namjene mogu se graditi sljedeće građevine kao što su:

· Stambene i stambeno-poslovne građevine:

-
Obiteljske stambene građevine,

-
Višestambene građevine,

· Građevine gospodarskih poslovnih djelatnosti:

-
Građevine uslužnih djelatnosti

-
Građevine ugostiteljsko-turističkih djelatnosti (tihe i čiste),

-
Građevine trgovačke djelatnosti (tihe i čiste),

· Športsko-rekreacijske građevine (manja športsko-rekreacijska igrališta namijenjeni potrebama stanovnika kao što su: košarkaška, rukometna, teniska, malo nogometna i dječja igrališta i sl.), a unutar stambenih ili stambeno poslovne građevine fitnes centri, kuglane i sl.) )

· Građevine privremenog karaktera

· Javne zelene površine

· Odgovarajuće infrastrukturne građevine kao što su: prometne površine, građevine, vodovi i priključci infrastrukture, trafostanice i sl.

(2)
Samo kao prateće građevine na građevnoj čestici obiteljske stambene građevine mogu se graditi građevine kao što su:

· Gospodarske građevine:

-
Građevine proizvodnih tihih i čistih djelatnosti (Obrti koji se mogu obavljati u stanovima, proizvodnja i prerada koje ne mogu ugroziti stanovništvo bukom, vibracijama i onečišćenjem zraka preko graničnih vrijednosti utvrđenih posebnim propisom, koje nisu požarno opasne i eksplozivne, a dnevni transport roba i sirovina nije veći od 1,5 t, što se mora dokazati u dokumentaciji koja se  prilaže uz zahtjev za ishođenje dozvole za gradnju)

-
Građevine u domaćinstvu za proizvodnju za vlastite potrebe bez izvora onečišćenja: staklenici, plastenici, male građevine za tihi i čisti rad za potrebe domaćinstva,

-
Građevine u domaćinstvu za proizvodnju manjeg obima s izvorom zagađenja,

· Pomoćne građevine.

(3)
Samo kao prateće građevine na građevnoj čestiti višestambene građevine mogu se graditi građevine kao što su:

· Gospodarske građevine:

-
Građevine proizvodnih tihih i čistih djelatnosti (Obrti koji se mogu obavljati u stanovima, proizvodnja i prerada koje ne mogu ugroziti stanovništvo bukom, vibracijama i onečišćenjem zraka preko graničnih vrijednosti utvrđenih posebnim propisom, koje nisu požarno opasne i eksplozivne, a dnevni transport roba i sirovina nije veći od 1,5 t, što se mora dokazati u dokumentaciji koja se prilaže uz zahtjev za ishođenje dozvole za gradnju).

· Pomoćne građevine.
3.2. Površine građevinskih područja za  šport i rekreaciju

Članak 51.
(1)
Športsko-rekreacijske građevine su različite vrste građevina namijenjenih športu i rekreaciji kao što su: športske dvorane, zatvoreni i otvoreni športsko-rekreacijski tereni, kupališta, trim staze i sl.

(2)
Maksimalni koeficijent izgrađenosti zasebne građevne čestice športsko-rekreacijske namjene je 0,5. U koeficijent izgrađenosti ne računaju se otvoreni športsko-rekreacijski tereni.

(3)
Maksimalna etažna visina građevine športsko-rekreacijske namjene je podrum ili suteren, prizemlje, tri kata i potkrovlje.

(4)
Otvorene športske terene potrebno je orijentirati u pravcu sjever-jug gdje god je to moguće. Ako su od kolnika udaljeni manje od 10,0 m potrebno ih je ograditi ogradom visine min. 2,0 m.

(5)
Razmještaj dječjih igrališta je potrebno uskladiti s prostornom organizacijom naselja i osigurati odgovarajuću dostupnost u zavisnosti o dobnoj skupini djece za koju se igralište gradi.
3.3. Vjerski sadržaji i groblja

Članak 52.
(1)
Vjerske građevine smještavaju se na građevnim česticama unutar građevinskog područja. 

(2)    Na grobljima se mogu graditi prateći sadržaji u funkciji groblja – kapela, mrtvačnica, obredna dvorana te prostorije za smještaj opreme za potrebe groblja. Unutar površine groblja, a uz granice prema susjednim građevnim česticama obvezno je izgraditi ogradu te zasaditi pojas zaštitnog zelenila. 

uvjeti smještaja gospodarskih djelatnosti

Članak 53.
(1)
Građevine gospodarskih djelatnosti su proizvodne, poslovne, ugostiteljsko-turističke i poljoprivredne građevine.

(2)
Proizvodne građevine su građevine za industrijske, zanatske i slične djelatnosti u kojima se odvija proces proizvodnje.

(3)
Poslovne građevine su građevine za uslužne, trgovačke i komunalno servisne djelatnosti.

(4)
Ugostiteljsko-turističke građevine su građevine u kojima se obavlja ugostiteljska djelatnost, sukladno posebnom propisu.

(5)
Poljoprivredne građevine su građevine za smještaj poljoprivrednih proizvoda i mehanizacije, te uzgoj poljoprivrednih kultura i životinja.

(6)
Vrsta gospodarske djelatnosti utvrđuje se sukladno Odluci o nacionalnoj klasifikaciji djelatnosti. Komunalno servisnim djelatnostima smatraju se:


-
skupljanje i odvoz smeće,


-
skupljanje i pročišćavanje otpadnih voda,


-
priprema i distribucija pitke vode,


-
sanitarne i slične djelatnosti,


-
pogrebne usluge,


-
ostale komunalno servisne djelatnosti.

(7)
S obzirom na mogući utjecaj na okoliš proizvodne, poslovne i ugostiteljsko-turističke djelatnosti dijela se na:

· tihe i čiste djelatnosti;

· djelatnosti s potencijalno nepovoljnim utjecajem na okoliš.

(8)
Tihe i čiste djelatnosti su sve poslovne, proizvodne i ugostiteljsko turističke djelatnosti, osim djelatnosti s potencijalno nepovoljnim utjecajem na okoliš.

(9)
Proizvodne, poslovne i ugostiteljsko-turističke djelatnosti s potencijalno nepovoljnim utjecajem na okoliš su:

· sve vrste radionica za popravak i servisiranje vozila,

· sve vrste radionica za obradu drveta i metala,

· praonice vozila,

· ugostiteljski objekti tipa noćni bar, noćni klub, disko bar i disko klub,

· ostale poslovne i proizvodne djelatnosti koje u vanjskom prostoru stvaraju buku veću od 55 dBA,

· trgovine na veliko, osim onih u kojima se obavlja trgovina na veliko na osnovi uzoraka ili na drugi sličan način,

· djelatnosti koje su, sukladno posebnom propisu, razvrstane u I, II i III kategoriju ugroženosti od požara,

· djelatnosti koje zahtijevaju dnevni transport roba i sirovina veći od 1,5 t. Potrebe za dnevnim transportom moraju se obrazložiti u dokumentaciji koja se prilaže uz zahtjev za ishođenje potrebnih odobrenja za realizaciju zahvata,

· klaonice,

· mlinovi,

· pilane,

· komunalno servisne djelatnosti,

· skladišta preko 100,0 m² građevinske bruto površine, koja se grade kao samostalne građevine ili u sklopu građevine druge namjene,

· građevine za koje je obvezna procjena utjecaja na okoliš.

(10)
Razmještaj zona gospodarske namjene prikazane su na kartografskim prikazima broj ''1.'', ''4.1.'', ''4.2.'', ''4.3.'', ''4.4.'' i ''4.5.''. Unutar zona gospodarske namjene (G) moguća je gradnja svih građevina gospodarskih djelatnosti.

(11)
Osim u zoni gospodarske namjene (G) moguća je gradnja građevina gospodarskih djelatnosti unutar građevinskog područja naselja i njenih izdvojenih dijelova te u izdvojenom građevinskom području izvan naselja Županijskom centru za gospodarenje otpadom sukladno odredbama ove Odluke.
Članak 54.
(1)
Na građevnoj čestici građevina proizvodnih, poslovnih i ugostiteljsko-turističkih djelatnosti mogu se graditi sljedeće građevine:

· proizvodne, poslovne i ugostiteljsko-turističke građevine,

· skladišta,

· prometne i infrastrukturne građevine,

· športske i rekreacijske građevine za potrebe radnika,

· jedna obiteljska stambena građevina (u funkciji građevina PPUT).

(2)
Iznimno, ako za to postoji potreba i prostorne mogućnosti, osim građevina iz prethodnog stavka mogu se graditi i građevine javnih i društvenih djelatnosti za potrebe radnika. 

(3)
Na građevnoj čestici proizvodnih, poslovnih i ugostiteljsko-turističkih djelatnosti maksimalni koeficijent izgrađenosti (kig) građevne čestice iznosi 0,7.

(4)
Gospodarske građevine poljoprivredne namjene mogu se graditi:


a)
na građevnoj čestici obiteljske stambene građevine (sve poljoprivredne građevine),


b)
na zasebnoj građevnoj čestici:



-
unutar zona gospodarske namjene (sve poljoprivredne građevine),


-
u ostalom dijelu građevinskog područja (samo građevine za smještaj poljoprivrednih proizvoda i mehanizacije te uzgoj poljoprivrednih kultura).

(5)
Koeficijent izgrađenosti (kig) građevne čestice za gradnju građevine za smještaj poljoprivrednih proizvoda i mehanizacije je max. 0,6; a maksimalni koeficijent iskorištenosti 1,8. U zoni gospodarske namjene (G) maksimalni koeficijent izgrađenosti (kig) je 0,7; a maksimalni koeficijent iskorištenosti je 3,5. Koeficijent izgrađenosti (kig) građevne čestice za gradnju građevina za uzgoj poljoprivrednih kultura je max. 0,5.

(6)
Iznimno postojeće poljoprivredne građevine koje se nadograđuju ili im se mijenja namjena na postojećoj građevnoj čestici mogu imati veći koeficijent izgrađenosti (kig) građevne čestice i koeficijent iskorištenosti (kis) građevne čestice od definiranog u stavku 6. ovog članka.
3.3.1. Oblik i površina građevne čestice 

Članak 55.
(1)
U zonama gospodarske namjene (G) najmanja površina građevne čestice za gradnju građevina proizvodnih djelatnosti iznosi 800,0 m²; a ostalih građevina gospodarskih djelatnosti iznosi 400,0 m².

(2)
Oblik građevne čestice za izgradnju građevina gospodarskih djelatnosti poželjno je da bude pravilan, po mogućnosti usporednih međa, najmanje širine 20,0 metara. 

3.3.2. Uređenje građevne čestice
Članak 56.
Uređenje građevne čestice treba postaviti u skladu s tehnološkim procesom koji se na njoj planira.

Načelno uređenje građevne čestice je slijedeće ako nije u suprotnosti s tehnološkim procesom:

a)
u prednjem dijelu građevne čestice bude smješteno parkiralište zaposlenih i klijenata,

b)
iza parkirališta treba biti smještena uprava, odnosno administrativno-organizacijsko-uredski dio,

c)
u dubini građevne čestice treba biti smješten proizvodni dio. 

3.3.3. Visina građevina

Članak 57.
(1)
Maksimalna etažna visina građevina gospodarskih djelatnosti je: podrum ili suteren, prizemlje, dva kata i potkrovlje.

(2)
Maksimalna ukupna visina građevina gospodarskih djelatnosti je 18,0 m; iznimno ukupna visina građevine može biti i veća od 18,0 m kada je to nužno radi odvijanja proizvodno-tehnološkog procesa ili radi djelatnosti koja se u građevini odvija.
3.3.4. Oblikovanje

Članak 58.
(1)
Krovište građevina gospodarskih djelatnosti može biti ravno ili koso, pokriveno u skladu s namjenom i funkcijom građevine.

(2)
Uređenje građevne čestice građevina gospodarskih djelatnosti treba temeljiti na uporabi autohtonih vrsta biljaka, klimatskim uvjetima, veličini građevina i njihovom raspredu te uvjetima pristupa i prilaza. Drvoredi, potezi grmlja i sl. omogućit će njihovo primjereno vizualno odjeljivanje u prostoru, a posebnu pozornost treba obratiti određivanju veličine predvrtova i parkirališta za teretna i osobna vozila. Najmanje 20% ukupne površine građevne čestice gospodarskih djelatnosti proizvodne namjene mora biti uređeno kao parkovno, pejzažno ili zaštitno zelenilo.

(3)
Na građevnim česticama gospodarskih djelatnosti proizvodne namjene koje se nalaze uz postojeću stambenu izgradnju mora se osigurati tampon zaštitnog zelenila najmanje širine 3,0 m.

(4)
Ograde prema susjednim građevnim česticama ne mogu biti više od 2,0 m; osim kada je to određeno posebnim propisom.

(5)
Najmanja udaljenost građevina gospodarskih djelatnosti od dvorišnih međa i regulacijske linije je 3,0 m.
3.3.5. Prometni uvjeti

Članak 59.
 (1)
Sve građevne čestice trebaju biti prometno vezane na interne pristupne i sabirne ceste, preko kojih se pristupa na lokalne i županijske. 

(2)
Parkiralište za potrebe zaposlenika te poslovnih partnera treba osigurati na temelju uvjeta propisanih u članku 22. ove Odluke.
3.3.6. Iskorištavanje prirodnih sirovina

Članak 60.
(1)
Iskorištavanje mogućih nalazišta građevinskih sirovina i njegova prerada na području općine moguće je osnivati samo u skladu s ovim planom, uz obaveznu izradu plana sanacije takvog prostora (nalazišta ili pozajmišta).

(2)
Eksploatacija mineralnih sirovina na području Vukovarsko-srijemske županije i dijelom Općine Stari Jankovci odnosi se na vrijedna nalazišta zemnog plina, nafte i gline. 


Budući da se ova nalazišta nalaze u zoni obradivog poljodjelskog zemljišta i šuma potrebno je sve uvjete eksploatacije podrediti što racionalnijem korištenju zemljišta te osobito provoditi mjere zaštite i sanacije okoliša kako u tijeku korištenja, tako i nakon dovršenja korištenja nalazišta. 

(3)
U svrhu optimalnog korištenja mineralnih sirovina potrebno je u Studijom utjecaja na okoliš odrediti uvjete daljnjeg rada i sanacije postojećih eksploatacijskih polja, osobito s gledišta utjecaja na naselja i druge funkcije, zaštitu prirodnih bogatstava (vrijednog poljodjelskog zemljišta, voda i vegetacije), prometa i potrebne infrastrukture.

(4)
Na području Općine potrebno je istražiti i točno prostorno odrediti potencijalna područja za eksploataciju mineralnih sirovina. Radi otvaranja novih eksploatacijskih polja potrebno je za područje Općine istražiti rudna bogatstva te izraditi geološko rudarsku osnovu i program daljnjeg korištenja tih bogatstava, u skladu s općom koncepcijom gospodarskog i prostornog razvoja te uvjetima zaštite vrijednosti prostora i okoliša.

(5)
Nova eksploatacijska polja moguće je odrediti temeljem podataka o istraženim potencijalima, gospodarskim učincima i učincima na prostor i okoliš i to izvan građevinskih područja naselja, izvan prostora postojećih i planiranih infrastrukturnih koridora te u skladu sa obvezama utvrđenim temeljem provedenog  postupka procjene utjecaja na okoliš. 

(6)
Detaljnu lokaciju novih eksploatacijskih polja, a koja nisu označena u ovom planu,  treba odrediti u prostornim planovima užih područja, uvažavajući smjernice ovog plana o zaštiti okoliša i očuvanja vrijednosti krajobraza te na temelju propisa o rudarstvu i posebnih propisa područja vodnog gospodarstva te geološko-rudarske osnove.

(7)
Nova eksploatacijska polja ne mogu se otvarati na područjima zaštićene prirode i predjelima osobitih krajobraznih i drugih vrijednosti prostora određenih ovim planom. 

(8)
Postojeći legalna eksploatacijska polja unutar građevinskih područja ne mogu se širiti, a mogu se dalje koristiti samo sukladno konačnoj namjeni prostora nakon eksploatacije, a sukladno obvezama zaštite okoliša prema posebnom propisu.

(9)
Istražni prostori i površine za iskorištavanje mineralnih sirovina ne mogu se osnivati u:

· građevinskim područjima naselja (osim za geotermalne vode za energetske svrhe, lječilišta, turističke svrhe i sl.),

· područjima prirode zaštićenim prema posebnom propisu, osim ako su takve aktivnosti dopuštene aktom o zaštiti ili naknadnim dopuštenjem javne ustanove s posebnim ovlastima.

Članak 60.a

(1)
Na području Općine Stari Jankovci dijelovi su planiranih eksploatacijskih polja ugljikovodika ''Cerić'' i ''Berak''.

(2)
Unutar planiranih EPU dozvoljena je gradnja objekata u svrhu pridobivanja zemnog plina i uključuje sve neophodne radove vezane uz tehnologiju crpljenja te potrebne infrastrukture.

(3)
Unutar planiranih EPU moguće je izvođenje zahvata u prostoru koji se ne smatraju građenjem:

-
bušotinskih radnih prostora i priključnih cjevovoda sa pripadajućim tornjevima, njihalicama


i vijčastim pumpama, te ostalom potrebnom opremom (spremnicima kapljevine do 50 m³, 


razvodno upravljačkim jedinicama, rasvjetnim stupovima, separatorima, punilištima 


autocisterni, bakljama,

-
priključnih cesta,

-
visokonaponskih 10 kV i niskonaponskih energetskih vodova, uključivo trafostanice 10/04, kV,

-
signalnih kablova,

-
ograda,

-
drugih infrastrukturnih, pomoćnih i pratećih građevina, a koji su u funkciji naftno-rudarskih 


radova istraživanja i eksploatacije.

(4)
Na prostoru planiranih EPU planirani zahvati su:

-
najveće površine pojedinačnog zahvata 3,0 ha (osim prometne i druge infrastrukture),

-
maksimalne visine 10,0 m (osim tornjeva bušaćeg postrojenja i baklji koji mogu biti maksimalne visine 52,0 m odnosno 15,0 m),

-
unutar površine zahvata smještenih tako da se do svakog objekta i/ili postrojenja osigura prolaz minimalne širine 2,5 m,

-
maksimalnog koeficijenta izgrađenosti 0,3,

-
maksimalnog koeficijenta iskoristivosti 0,7.

(5)
Unutar EPU-a mogu se izdavati akti za građenje i/ili rekonstrukciju građevina, naftno-rudarskih objekata i postrojenja i izvođenje zahvata u prostoru koji se ne smatraju građenjem samo na lokacijama:


-
izvan građevinskih područja, 


-
izvan površina posebne namjene, postojećih i planiranih infrastrukturnih koridora, te područja posebnih uvjeta korištenja i posebnih ograničenja u korištenju i primjene posebnih mjera uređenja i zaštite, osim iznimno, uz suglasnost i u skladu s posebnim uvjetima nadležnog javnopravnog tijela,


-
izvan zaštitnih šuma i šuma posebne namjene, osim iznimno, ukoliko ne utječu na razloge zbog kojih su proglašene,


-
izvan područja ciljnih staništa ekološke mreže i staništa ciljnih vrsta, osim iznimno,  ukoliko ne ugrožavaju očuvanje staništa i vrsta, te cjelovitost ekološke mreže,


-
na krajobrazno manje vrijednim i vizualno manje izloženim područjima.

(6)
Minimalna udaljenost građevina, naftno-rudarskih objekata i postrojenja od područja i površina iz stavka (5) utvrđuje se temeljem smjernica i kriterijima posebnih propisa i posebnih uvjeta nadležnih javnopravnih tijela.

(7)
Svi zahvati u prostoru unutar planiranih EPU-a (izuzev prometne i linijske infrastrukture) moraju imati osiguran pristup na javnu prometnu površinu.

Sva potrebna parkirališta unutar planiranih EPU-a moraju se riješiti unutar obuhvata zahvata u prostoru i/ili na način utvrđen odlukama odnosne jedinice lokalne samouprave.

(8)
Instalacije vodovoda i odvodnje otpadnih voda unutar planiranih EPU-a moraju se priključiti na javnu mrežu, a ukoliko ista nije izvedena riješiti izgradnjom alternativnih sustava (bunara, cisterni, internih pročistača, nepropusnih septičkih jama i sl.).

(9)
Instalacije niskog napona unutar planiranih EPU-a mogu se priključiti na javnu niskonaponsku elektroenergetsku mrežu ili riješiti putem vlastitog izvora.

(10)
Na lokaciji planirane plinske stanice (PS) se osim tehnološkog/rudarskog dijela planira i gradnja popratnih sadržaja kao što su npr.: priključak na cestu, pristupna cesta, parkiralište, ograda, otvoreno i zatvoreno skladište, radionica, priključci na infrastrukturne sustave-sukladno prethodnim stavkama ovog članka.

(11)
Svi planirani zahvati u prostoru potrebni za funkcioniranje EPU-a moraju biti usklađeni s postojećim i planiranim objektima/zahvatima infrastrukturnih sustava, te je nužno ishoditi posebne uvjete građenja od strane nadležnih vlasnika/koncesionara infrastrukturnih sustava.
Članak 61.
Brisan. 

3.4. izdvojenA građevinskA područjA izvan naselja 
Članak 62.
Brisan. 

4.2.a.
Izdvojeno građevinsko područje izvan naselja Županijskog centra za gospodarenje otpadom Stari Jankovci

Članak 62.a.

Za potrebe formiranja Županijskog centra za gospodarenje otpadom na području Općine Stari Jankovci utvrđeno je izdvojeno građevinsko područje izvan naselja površine cca 35,69 ha, unutar kojeg je moguća gradnja građevina koji su u funkciji osnovne namjene sukladno posebnim propisima te infrastrukturnih građevina.

4.2.b.
Izdvojeno građevinsko područje izvan naselja groblja

Članak 62.b.

Planom je definirano izdvojeno građevinsko područje izvan naselja groblja u Oroliku (postojeće pravoslavno groblje) na kč.br. 390 k.o. Orolik. Površina izdvojenog građevinskog područja groblja iznosi cca 1,14 ha.
3.5. Izgrađene strukture van NASELJA 

Članak 63.
(1)
Građevine koje se mogu graditi izvan građevinskog područja određene su Zakonom o prostornom uređenju.

(2)
Izvan građevinskog područja mogu se graditi sljedeće građevine:

a)
Na poljoprivrednom zemljištu

· građevine infrastrukture (prometne, energetske, vodnogospodarske, komunalne, postrojenja za proizvodnju električne i/ili toplinske energije koja kao resurs koriste alternativne odnosno obnovljive izvore energije, itd.).

· građevine obrane,
· građevine za istraživanje mineralnih sirovina, (ne mogu se graditi na osobito vrijednom poljoprivrednom tlu, izuzev za energetske mineralne sirovine),

· gospodarske građevine u funkciji obavljanja poljoprivrednih djelatnosti te u njihovom sklopu građevine za pružanje ugostiteljskih usluga,

· obiteljske stambene građevine (sukladno odredbama ove Odluke),

· te rekonstruirati postojeće građevine u skladu sa Zakonom i odredbama ove Odluke.

b)
U šumama i na ostalom šumskom zemljištu isključivo osnovne namjene

· građevine za gospodarenje šumom,

· građevine infrastrukture, sukladno kartografskim prikazima,

· građevine obrane,

· građevine za rekreaciju.

c)
Na vodama i unutar vodnog dobra

· vodne građevine,

· građevine infrastrukture (prometne, energetske, komunalne itd.),

· građevine za rekreaciju.
d)
Sve ostale građevine sukladno zakonu koji regulira prostorno planiranje smještaju se u prostor gdje za njihovu gradnju postoje prostorni uvjeti.

(3)
Katastarska čestica na kojoj se grade građevine van građevinskog područja mora imati pristup s prometne površine.

(4)
Pod prometnom površinom iz stavka 3. ovoga članka podrazumijevaju se postojeće ceste i poljski putovi širine min 3,0 m, ako zadovoljavaju potrebe vatrogasnog pristupa i prometne uvjete utvrđene sukladno posebnom propisu i to u cijeloj dužini do priključka na javnu cestu.

(5)
Gospodarske građevine u funkciji obavljanja poljoprivrednih djelatnosti i seoskog turizma su:

· poljoprivredne građevine za smještaj poljoprivrednih proizvoda i mehanizacije te uzgoj poljoprivrednih kultura i životinja (stoke, peradi i krznaša), 

· ribnjaci,

· uzgoj životinja,

· ugostiteljsko-turističke građevine za smještaj i prehranu u seoskom turizmu u sklopu obiteljskog poljoprivrednog gospodarstva.

(6)
Poljoprivredne građevine van građevinskog područja mogu se graditi na poljoprivrednom tlu isključivo osnovne namjene (P1), (P2) i (P3), sukladno posebnom propisu i ako su zadovoljeni uvjeti utvrđeni odredbama ove Odluke u pogledu minimalne veličine posjeda, udaljenosti od  građevinskog područja i javnih prometnica i minimalnog broja uvjetnih grla koja se mogu uzgajati van građevinskog područja.

(7)
Izgradnja građevina izvan građevinskih područja u funkciji obavljanja poljoprivredne proizvodnje može se planirati na temelju podataka o površini poljoprivrednog zemljišta predviđenoj za korištenje, vrstama proizvodnje, broju i veličini građevina s pojašnjenjem njihove namjene, uvjetima prilaza, uvjetima potrebe infrastrukture, mjerama zaštite okoliša.

(8)
Poljoprivredne građevine se ne mogu graditi u području osobito vrijednog krajobraza prikazanom na kartografskom prikazu broj ''3.1. Uvjeti korištenja i zaštite prostora''.

(9)
Iznimno se na područjima vrijednog krajolika i zaštićenog krajolika mogu planirati ribnjaci s pratećim građevinama u funkciji proizvodnje na način da se uređenjem i korištenjem prostora ne narušavaju prirodne značajke prostora, da se takav zahvat planira ne narušavajući cjelina krajolika te uskladiti s uvjetima vodnog gospodarstva.

(10)
Minimalna veličina posjeda na kojem se mogu graditi poljoprivredne građevine van građevinskog područja je sljedeća:

· 15,0 ha za građevine u funkciji intenzivne ratarske proizvodnje, ili

· 2,0 ha za građevine u funkciji uzgoja voća, ili

· 1,0 ha za građevine u funkciji uzgoja povrća, ili

· 1,0 ha za građevine u funkciji uzgoja vinove loze, ili

· 0,5 ha za građevine u funkciji uzgoja cvijeća i sadnica.

(11)
Iznimno, staklenici i plastenici mogu se graditi nezavisno od veličine posjeda. 
(12)
Posjedom iz stavka 8. ovoga članka smatra se zemljište koje je u površini od min. 60% u vlasništvu investitora, a preostali dio može biti zemljište u zakupu. Posjed može činiti više katastarskih čestica koje nisu međusobno povezane na više lokacija na području Općine Stari Jankovci (najmanje 50% posjeda treba biti na području Općine Stari Jankovci).

(13)
Poljoprivredne građevine za smještaj poljoprivrednih proizvoda i mehanizacije te uzgoj poljoprivrednih kultura su: skladišta, spremišta strojeva i alata, nadstrešnice, staklenici,  plastenici, kompostišta, parkirališta, manipulacijske površine i sl.

(14)
Građevine u funkciji obavljanja poljoprivrednih djelatnosti izvan naselja mogu se locirati samo na površinama koje se obrađuju i za koje postoji dokaz o gospodarskoj opravdanosti, te se ne može formirati građevna čestica za to građevine niti smanjivati posjed.

(15)
Udaljenost poljoprivrednih građevina za smještaj poljoprivrednih proizvoda i mehanizacije ne može biti manja od 200,0 m od svih građevinskih područja, što se ne odnosi se na poljoprivredne građevine za uzgoj poljoprivrednih kultura ( staklenici i plastenici).

(16)
Udaljenost građevina iz stavka 11. ovoga članka je min. 3.0 m od svih granica parcele na kojoj se građevine grade i min. 10,0 m od osi pristupne ceste ili puta.

(17)
Etažna visina poljoprivredne građevine za smještaj poljoprivrednih proizvoda i mehanizacije te uzgoj poljoprivrednih kultura može biti max. P+Pk (za smještaj poljoprivrednih proizvoda), a iznimno i veća, kada to zahtijeva tehnološki proces.
Članak 64.
(1)
Ribnjakom se smatraju bazeni i ostale vodne površine za uzgoj akvakulture.

(2)
Izgradnja novih ribnjaka izvan građevinskog područja moguća je samo na zemljištu katastarskih kultura: močvara, trstik i neplodno tlo, u napuštenim koritima i rukavcima rijeka i vodotoka te ostalom obradivom tlu (P3). Iznimno, ribnjak se može graditi i na vrijednom obradivom tlu (P2), ako se nalazi u sklopu poljoprivrednog gospodarstva.

(3)
Minimalna površina ribnjaka, koji se gradi izvan građevinskog područja je 2,0ha. Iznimno, ribnjaci koji se grade u sklopu poljoprivrednog gospodarstva može biti manje površine.

(4)
Udaljenost ribnjaka od susjednih katastarskih čestica mora biti min 5,0 m. 

(5)
Izgradnja ribnjaka ne smije štetno utjecati na vodni režim susjednog obradivog zemljišta.

(6)
Uz ribnjake je moguće graditi građevine za potrebe uzgoja ribe, bruto površine max. 12m² na 1,0 ha vodne površine ribnjaka i max. etažne visine P. 

(7)
Građevinama za potrebe uzgoja ribe smatraju se: spremišta hrane, alata i opreme,  prostorije za boravak radnika, garaže i sl. Ove građevine moraju biti udaljene min 3 m od svih međa katastarske čestice i 5,0 m od ruba ribnjaka i za njihovu gradnju ne primjenjuju se odredbe o minimalnoj komunalnoj opremljenosti.
3.5.1. Farme i tovilišta 

Članak 65.

(1)
Broj uvjetnih grla koja se mogu uzgajati izvan građevinskog područja mora biti veći od 50.

(2)
Minimalna udaljenost građevine za smještaj životinja od ruba zemljišnog pojasa razvrstane ceste:
MINIMALNA UDALJENOST GRAĐEVINE ZA SMJEŠTAJ ŽIVOTINJA

OD RAZVRSTANE CESTE

	Broj uvjetnih grla
	Minimalna udaljenost od ruba zemljišnog posjeda razvrstane ceste (u m)

	
	Državne
	Županijske
	Lokalne

	50-100
	100
	50
	30

	>100 do 400
	150
	100
	30

	> 400
	200
	150
	30


(3)
Zadane udaljenosti iz tablice u stavku 1. ne odnose se na prateće sadržaje .

(4)
Minimalna udaljenost gospodarskih građevina osim onih navedenih u stavku 2. ovog članka iznose:


-
od ruba zemljišnog pojasa razvrstane ceste

	Državne
	Županijske
	Lokalne

	100 m
	50 m
	30 m



-
od ruba zemljišnog pojasa nerazvrstane ceste 15,0 m.

(5)
Građevine za smještaj životinja van građevinskog područja ne mogu se graditi u vodozaštitnim zonama, u kojima je zabrana gradnje takvih građevina utvrđena posebnim propisom i odlukama o zaštiti sanitarnih zona crpilišta, donesenim na temelju tog propisa.

(6)
Građevine za smještaj životinja moraju se udaljiti od građevinskog područja na minimalnu udaljenost, zavisno o kapacitetu građevine.

(7)
Kapacitet građevine iskazuje se u uvjetnim grlima (Ug), a izračunava se na način da se broj životinja u jednom turnusu pomnoži s koeficijentom k iz sljedeće tablice:

KOEFICIJENTI ZA IZRAČUN UVJETNIH GRLA

	VRSTA STOKE
	k

	krave, steone junice
	1,00

	bikovi
	1,50

	volovi
	1,20

	junad 1-2 godine
	0,7

	junad 6-12 mjeseci
	0,5

	telad
	0,25

	krmače+prasad
	0,30

	tovne svinje do 6 mjeseci
	0,25

	mlade svinje 2 do 6 mjeseci
	0,13

	prasad do 2 mjeseca
	0,02

	teški konji
	1,20

	srednje teški konji
	1,00

	laki konji
	0,70

	ždrebad
	0,70


	ovce, ovnovi, koze i jarci
	0,10


(8)
Za sve ostale životinje koje nisu navedene u tablici broj uvjetnih grla utvrđuje se na način da se broj grla u jednom turnusu pomnoži s prosječnom težinom životinje na kraju turnusa i podijeli s 500.

(9)
Minimalna udaljenost građevina za smještaj životinja od granica građevinskog područja iznosi:

MINIMALNA UDALJENOST GRAĐEVINA ZA SMJEŠTAJ ŽIVOTINJA 

OD GRAĐEVINSKIH PODRUČJA

	
	VRSTA STOKE
	NAJMANJA DOPUŠTENA UDALJENOST STOČARSKOG GOSPODARSTVA OD GRAĐEVINSKOG PODRUČJA NASELJA

u odnosu na broj uvjetnih grla stoke i najveći dopušteni kapacitet zgrade

	koeficijent
	UDALJENOST OD NASELJA
	100 m
	200 m
	300 m
	400 m
	500 m

	
	UVJETNA GRLA (>50)
	50
	100
	200
	400
	800

	1,00
	krave, steone junice
	50
	100
	200
	400
	800

	1,50
	bikovi
	33
	67
	133
	267
	533

	0,70
	junad 1 - 2 god.
	71
	143
	286
	571
	1142

	0,50
	junad 6 - 12 mj.
	100
	200
	400
	800
	1600

	0,25
	telad
	200
	400
	800
	1600
	3200

	0,30
	krmača + prasad
	167
	333
	666
	1333
	2667

	0,25
	tovne svinje do 6 mj.
	200
	400
	800
	1600
	3200

	1,20
	teški konji
	42
	83
	166
	333
	667


	1,00
	srednje teški konji
	50
	100
	200
	400
	800

	0,70
	laki konji
	71
	143
	286
	571
	1142

	0,70
	ždrebad
	71
	143
	286
	571
	1142

	0,10
	ovce i ovnovi
	500
	1000
	2000
	4000
	8000

	
	ostale životinjske vrste
	Udaljenost odrediti sukladno uvjetnom grlu te uz mišljenje veterinarske službe


(10)
Udaljenost iz prethodnog stavka odnosi se i na gnojišta i lagune, a ne odnosi se na prateće sadržaje.

(11)
Na građevnoj čestici građevine za smještaj životinja mogu se graditi prateći sadržaji (skladišta, kompostište, spremišta strojeva i alata, prostorije za boravak radnika, uredi, infrastruktura, garaže, parkirališta, manipulativne površine, nadstrešnice i sl.). Prateći sadržaji mogu biti samo u funkciji djelatnosti uzgoja životinja, a prostori za boravak djelatnika samo garderobno-sanitarni prostori, te prostorije za dnevni odmor.

(12)
U sklopu kompleksa za intenzivni uzgoj životinja dozvoljava se gradnja gospodarskih građevina za primarnu doradu ili preradu u funkciji osnovne proizvodnje. Minimalni kapacitet osnovne proizvodnje uz koji se može odobriti izgradnja primarne dorade ili prerade (klaonice, hladnjača i sl.) iznosi 100 uvjetnih grla. Za izgradnju mješaonice stočne hrane kao minimalni kapacitet osnovne proizvodnje iznosi 51 uvjetno grlo. Maksimalni kapacitet građevine primarne dorade i prerade mora biti jednak ili manji od maksimalnog kapaciteta osnovne proizvodnje.

(13)
Na farmi je moguća izgradnja stambenih građevina koje se mogu graditi isključivo kao jedinstvena arhitektonsko-oblikovna cjelina s gospodarskim dijelom uz uvjet da im površina ne prelazi 20% ukupno izgrađene površine gospodarskih objekata. Ukoliko je programom predviđen seoski turizam tada je moguće stambenu površinu povećati samo za onaj dio koji služi smještaju gostiju.

(14)
Uvjeti se određuju stručnom podlogom za cijeli obuhvat i posjed. Lokacijska dozvola mora se izdati za cijeli obuhvat.

(15)
Prateći sadržaji mogu biti samo u funkciji djelatnosti uzgoja životinja.

(16)
Uredske prostorije mogu biti samo 5% bruto građevinske površine dijela građevine za smještaj životinja.

(17)
Prateći sadržaji iz stavka 11. ovoga članka mogu se graditi samo nakon izgradnje ili istovremeno s izgradnjom osnovnih građevina.

(18)
Građevine za smještaj životinja moraju biti udaljene min. 5,0 m od svih međa građevne čestice, najmanje 10,0 m od osi  pristupne ceste ili puta.

(19)
Najveća etažna visina građevina iz stavka 1. ovoga članka može biti P+K+Pk, a iznimno i veća kada to zahtijeva tehnološki proces.

(20)
U sklopu poljoprivrednog gospodarstva za obavljanje inenzivne poljoprivredne proizvodnje moguća je gradnja postrojenja za proizvodnju električne i/ili toplinske energije koje kao resurs koriste alternativne odnosno obnovljive izvore.

(21)
U sklopu poljoprivrednog gospodarstva za obavljanje intezivne poljoprivredne proizvodnje i obiteljskog gospodarstva moguća je gradnja građevina za pružanje ugostiteljskih usluga čija građevinska (bruto) površina može iznositi maksimalno 35% građevinske (bruto) površine gospodarskih građevina. Iznimno, kada je građevinska (bruto) površina gospodarskih građevina manja od 1.000 m², građevinska (bruto) površina građevina za pružanje ugostiteljskih usluga može biti do 350 m². Maksimalna etažna visina građevine za pružanje ugostiteljskih usluga u sklopu poljoprivrednog gospodarstva je Po ili S+P+K+Pk.
3.5.2. Poljodjelske kućice 

Članak 66.
(1)
Na poljodjelskim površinama većim od 5000 m2 može se izgraditi poljodjelska kućica do 15 m2. 

(2)
Poljodjelska kućica može biti prizemnica s podrumom ili suterenom i ni u kom slučaju se ne smije koristiti kao vikendica (zgrada za povremeni odmor). 

(3)
Na poljodjelskim površinama manjim od površine određene u stavku 1. ovog članka, pri građevinskim preinakama (sanaciji i rekonstrukciji) postojećih poljodjelskih kućica ne smije se povećavati njihova veličina. 

(4)
Poljodjelska kućica mora biti građena na način da: 

a) treba koristiti lokalne materijale i treba biti sagrađena prema uzoru na tradicijsku gradnju, 

b) visina do vijenca smije biti najviše 2,60 m, 

c) krov mora biti dvostrešan, između 18° i 24° stupnja nagiba,

d) krovište se postavlja bez stropne konstrukcije ili na stropnu konstrukciju izravno, bez nadozida,

(5)
Tlocrtna projekcija poljodjelske kućice mora biti od 1:1,5 do 1:2, sljeme krova mora biti usporedno s dužom stranicom građevine, obvezno usporedno sa slojnicama terena. 

3.5.3. Spremišta alata

Članak 67.
Na poljodjelskim površinama većim od 5000 m2 (livadama, oranicama i sl.) moguće je graditi

prizemna spremišta alata čija površina ne može biti veća od 20 m2. Spremište mora biti pokriveno

kosim krovom. Potrebno je koristiti autohtone materijale i načela tradicijskoga oblikovanja. Nije 
dopuštena upotreba metala, betona i gotovih betonskih građevinskih tvorevina te salonita i lima. 
Spremište treba biti na što neupadljivijem mjestu. Preporučuje se da bude uz rub šume, uz 
skupinu drveća, zaklonjeno od pogleda s ceste, ali ne uz potok ili bujicu.

3.5.4. Staklenici, plastenici i nadstrešnice
Članak 68.
(1)
Nadstrešnica se može postaviti na poljoprivrednim površinama većim od 2 ha.

(2)
Građevinska bruto površina nadstrešnice može biti do 40 m², a može se povećati za 20 m² na svakih daljnjih 1 ha poljoprivredne površine pod kulturom.

(3)
Nadstrešnice služe za privremeno skladištenje poljoprivrednih proizvoda ili privremeno sklanjanje ljudi, a grade se kao prizemnice od lakog materijala s dvostrešnim kosim krovom s tradicijskim pokrovom, otvorene s najmanje tri strane.

(4)
Pri gradnji nadstrešnice nije dozvoljena upotreba gotovih betonskih elemenata, salonita i lima. Ukupna visina nadstrešnice je najviše 6,0 m.

(5)
Na poljoprivrednim površinama mogu se graditi plastenici i staklenici, u funkciji uzgoja povrća, voća, cvijeća i sl. na način da nisu na vizualno istaknutim pozicijama, na područjima zaštićenih dijelova prirode, na područjima vrijednih dijelova prirode i na osobito vrijednom obradivom tlu (P1).

(6)
Na vrijednom obradivom tlu (P2) moguće je podizati plastenike i staklenike samo ako kao osnovni resurs koriste isključivo to tlo. Potrebno je ovu vrstu građevina vizualno odvojiti od javne prometne površine i naselja sadnjom visokog zelenila. Maksimalna ukupna visina plastenika i staklenika iznosi 12,0 m.
Članak 69.
Brisan.
3.5.5. Športsko-rekreacijsko područje
Članak 70.
U športsko-rekreacijskom području (R1 i R2) koje se nalazi  izvan granica građevinskog područja,

a prikazano na kartografskom prikazu broj ''1.'' mogu se graditi športsko-rekreacijska igrališta s 

pratećim zgradama te jahački centar, konjičke staze i sl.
4. Uvjeti utvrđivanja KORIDORA ILI trasa i površina prometnih i drugih infrastrukturnih sustava

4.1. Javne pješačke površine 

Članak 71.
 (1)
Na javnoj pješačkoj površini (pločniku ili trgu) ispred zgrade u čijem je prizemlju trgovačko-poslovno-ugostiteljski sadržaj, može se dopustiti kalendarski ograničeno korištenje vanjskog predprostora u vezi sa sadržajem iz prizemlja zgrade, ali uz uvjet da se osigura prolaz za pješake u najmanjoj širini od 1,5 m ako površina siječe logičan pješački potez. 

(2)
Gdje je god moguće potrebno je u pojasu ulice (između kolnika i nogostupa) posaditi drvored prikladne veličine i oblika. Stabla valja saditi na razmaku koji će omogućiti okomito ili podulje parkiranje osobnih vozila u drvoredu.

4.2. Infrastrukturni koridori - opće odredbe

Članak 72.
 (1)
Prostor za razvoj infrastrukture treba planirati i ostvariti po najvišim standardima zaštite okoliša.

(2)
Vođenje infrastrukture treba planirati tako da se primarno koriste postojeći pojasi i ustrojavaju zajednički za više vodova, tako da se nastoje izbjeći šumska područja, vrijedno poljodjelsko zemljište, da ne razara cjelovitost prirodnih i stvorenih tvorevina, a uz provedbu načela i smjernica o zaštiti prirode, krajobraza i cjelokupnog okoliša.

(3)
Za građevine i sustave od državne i županijske važnosti potrebno je prije pokretanja postupka akta uređenja prostora napraviti sva potrebna istraživanja i usklađivanja interesa i prava svih činitelja u prostoru.

Članak 73.
Kapaciteti i trase za novoplanirane površine (građevinske površine naselja, površine za gospodarsku gradnju) odredit će se određenjem stvarnih kapaciteta projektnih programa investitora. Do tada, u ovom Planu oni su dani načelno i shematski.

4.3. Cestovni promet

Članak 74.
Položaj cesta i cestovnih pojasa (koridora) određen je na grafičkom listu br. 1.1.: “Korištenje i namjerna površina” i na grafičkom listu br. 2.1.: “Infrastrukturni sustavi i mreže - Promet” u mjerilu 1:25.000, a način njihove gradnje i uređenja propisan je zakonskim propisima, pravilnicima i normama. 

4.4. Cestovni i željeznički koridori

Članak 75.
(1)
Mreža postojećih razvrstanih javnih cesta utvrđena je u ovome Planu, a kategorija prometnica utvrđena je na temelju Odluke nadležnog Ministarstva. Kategorija svih prometnica na području Općine može se mijenjati sukladno izmjenama Odluke iz stavka 1. ovoga članka bez promjene ovoga Plana. Od dana stupanja na snagu Odluke, na tu prometnicu i okolni prostor primjenjuju se uvjeti gradnje utvrđeni odredbama ovog Plana, sukladno novoj kategoriji prometnice. 

(2)
Ulični koridor u naselju je prostor između regulacijskih linija, koji je namijenjen gradnji kolnika, parkirališta, kolno-pješačkih prilaza građevinskoj parceli, prometnih površina pješačkog, biciklističkog i javnog prometa, te vođenja svih vrsta infrastrukturnih vodova, uključujući i odvodni sustav oborinske odvodnje, uređenju zelenih površina, postavljanju urbane opreme i sl.

(3)
Svi ulični koridori u građevinskom području na koje postoji neposredan pristup s građevnih čestica, ili su uvjet za formiranje građevnih čestica, moraju biti povezani u jedinstveni prometni sustav.

(4)
Za nove ulične koridore u građevinskim područjima naselja potrebno je osigurati širinu:

· 20,0 m za ulični koridor kojim prolazi državna i županijska cesta,

· 18,0 m za ulični koridor kojim prolazi lokalna cesta,

· 16,0 m za ulične koridore kojima prolaze ostale (nerazvrstana) ceste.

(5)
U slučaju da se zbog postojećih građevina, prirodnih ili drugih specifičnih prostornih ograničenja ne može osigurati preporučena širina uličnog koridora, za nove ulične koridore čija je dužina preko 200,0 m mogu se utvrditi i manje širine, ali ne manje od sljedećih:

MINIMALNA ŠIRINA ULIČNIH KORIDORAZA KOLNI PROMET, 

DUŽINE PREKO 200,0 m

	KATEGORIJA CESTE

U ULIČNOM KORIDORU
	Minimalna širina uličnog koridora (m)

	
	Otvoreni sustav oborinske odvodnje 
	Zatvoreni sustav oborinske odvodnje

	Državna i Županijska cesta
	18,0
	14,0

	Lokalna cesta
	16,0
	12,0

	Ostale ceste
	14,0
	8,0


(6)
Za nove ulične koridore ostalih (nerazvrstanih) cesta čija dužina je manja od 200,0 m, širina uličnog koridora ne može biti manja od:
MINIMALNA ŠIRINA ULIČNIH KORIDORA 

ZA KOLNI PROMET, DUŽINE MANJE OD 200,0 m 

	SMJER KOLNOG PROMETA
	Minimalna širina uličnog koridora (m)

	
	Otvoreni sustav oborinske odvodnje 
	Zatvoreni sustav oborinske odvodnje

	Dvosmjerni promet
	10,0
	8,0

	Jednosmjerni promet
	8,0
	6,0


Ulice dužine manje od 200,0 m mogu biti i slijepe.

(7)
Širine koridora iz stavka 4., 5. i 6. ove Odluke ne odnose se na postojeće ulične koridore koji se nalaze u izgrađenom području.

(8)
Izgrađeno područje iz prethodnog stavka je izgrađeno građevinsko područje označeno na kartografskim prikazima građevinskih područja.

(9)
Ovim Planom omogućavaju se radovi na izgradnji, rekonstrukciji i održavanju javnih i nerazvrstanih cesta na području Općine, kao i svih pripadajućih građevina (mostovi, propusti, raskrižja i sl.), a prema planovima i projektima pravne osobe koja upravlja ili je ovlaštena upravljati cestom.
(10)
Mrežu nerazvrstanih cesta na području Općine čine ceste i putovi unutar i izvan građevinskih područja koje temeljem Zakona nisu proglašene kao javne ceste kao i druge nerazvrstane prometne površine na kojima se odvija promet vozila.

(11)
Nerazvrstane ceste mogu biti uređene kao ulice s odvojenim cestovnim i pješačkim prometom, kolno-pješačke ulice, pješačke ulice i površine i slično.

(12)
Rekonstrukcija prometno-tehničkih elemenata (horizontalnih i vertikalnih) postojeće trase javne i nerazvrstane ceste ne smatra se promjenom trase i ne mora biti naznačena u ovome Planu.

(13)
Širina kolnika za dvosmjeran promet nerazvrstanih cesta izvan i unutar građevinskih područja treba biti 5,50 m, a minimalna širina 4,5 m uz ograničenje brzine i sl., što mora biti definirano u okviru projektne dokumentacije.

(14)
Iznimno, u slučaju prostornih ograničenja, malog prometa i sl., širina kolnika za dvosmjeran promet nerazvrstanih cesta izvan i unutar građevinskih područja može biti i manja od 4,5 m, ali ne manja od 3,0 m uz obvezu izgradnje mimoilaznica na rasteru koji će se definirati projektnom dokumentacijom ili uz obvezu izgradnje bankine od kamenog materijala odgovarajuće nosivosti i minimalne širine 1,0 m s obje strane kolnika.

(15)
U slučaju izgradnje pješačke staze uz kolnik dvosmjerne ceste min. širine 3,0 m, bankinu od kamenog materijala u min. širini od 1,5 m moguće je graditi samo s jedne strane ulice.

(16)
Minimalna širina kolno-pješačkih površina je 4,5 m.

(17)
Na kraju ''slijepih'' ulica mora se izvesti okretište za vozila.

(18)
Sve ceste namijenjene javnom prometu na području Općine moraju biti opremljene horizontalnom i vertikalnom signalizacijom, prema Hrvatskim normama.

(19)
Sve prometne površine trebaju biti izvedene sukladno posebnom propisu o sprječavanju stvaranja arhitektonsko-urbanističkih barijera, tako da na njima nema zapreke za kretanje niti jedne kategorije stanovništva.

(20)
Nije dozvoljena gradnja građevina, zidova i ograda, te podizanje nasada koje zatvaraju vidno polje vozača i time ugrožavaju promet. Određivanje polja preglednosti utvrđuje se na temelju posebnog propisa za javne ceste.

(21)
Benzinske postaje mogu se graditi unutar građevinskog područja naselja uz uvjete pravne osobe koja upravlja ili je ovlaštena upravljati cestom sa koje se planira prilaz benzinske postaje.

Na građevnoj čestici benzinske postaje mogu se graditi i prateći sadržaji (prostorije za boravak djelatnika, uredi, infrastruktura, parkirališta, manipulativne površine i sl.). Prilikom gradnje benzinske postaje s pratećim sadržajima mora se voditi računa:

· o sigurnosti svih sudionika u prometu,

· zaštiti okoliša,

· da građevina bude veličinom i smještajem prilagođena okolišu.

(22)
Smještajem benzinske postaje s pratećim sadržajima ne smiju se pogoršati uvjeti stanovanju u okolnom prostoru niti narušiti slika naselja u vrijednim povijesnim i prirodnim prostorima.

Maksimalni koeficijent izgrađenosti građevne čestice benzinske postaje je 0,50.

(23)
Van granica građevinskog područja mogu se graditi stajališta, benzinske postaje i druge građevine u funkciji prometa.

(24)
Benzinske postaje mogu se graditi u pojasu dubine max. 150,0 m od osi postojeće javne ceste, sukladno posebnom propisu, i uz uvjete pravne osobe koja upravlja javnom cestom. Maksimalni koeficijent izgrađenosti građevne čestice benzinske postaje može biti 0,5. Na građevnoj čestici benzinske postaje mogu se graditi prateći sadržaji (prostorije za boravak djelatnika, uredi, infrastruktura, parkirališta, manipulativne površine i sl.). Dodatni sadržaji koji se mogu graditi na građevnoj čestici benzinske postaje su ugostiteljski, trgovački i servisni, a koeficijent izgrađenosti građevne čestice tim sadržajima ne može biti veći od 0,25.

(25)
Postojeća autobusna stajališta moguće je rekonstruirati, a planirana graditi u koridorima cestovne mreže javnih i nerazvrstanih cesta na području cijele Općine, izvan i unutar građevinskih područja, u skladu s propisima, odredbama ove Odluke i uvjetima pravne osobe koja upravlja ili je ovlaštena upravljati javnom ili nerazvrstanom cestom.

(26)
Na području cijele Općine unutar i izvan građevinskih područja može se graditi biciklistička infrastruktura.

(27)
Biciklistička infrastruktura može se graditi kao: samostalno vođene biciklističke staze, biciklističke staze u poprečnom presjeku ceste-ulice odvojene od kolnika ili biciklističke trake u poprečnom presjeku kao prometnom signalizacijom odvojeni dio kolnika. Točan položaj trase biciklističke staze u prostoru definirat će se projektnom dokumentacijom, sukladno Zakonu i propisima te odredbama ove Odluke. Uz biciklističke staze ili trake mogu se graditi površine opremljene odgovarajućim elementima urbane opreme za parkiranje bicikala, kao i druge urbane opreme (klupe, koševi za smeće i dr.).

(28)
Na području cijele Općine unutar i izvan građevinskog područja mogu se graditi pješačke staze, šetnice, poučne staze i sl. Točan položaj pješačke staze u prostoru i elementi poprečnog presjeka definirat će se projektnom dokumentacijom. Pješačke prometnice se po mogućnosti grade odvojeno od kolnika, a ako prostorne mogućnosti to onemogućavaju grade se uz kolnik, najmanje s jedne strane.
Članak 76.
Prostori za željeznički promet određeni su i označeni u kartografskom prikazu “ PROMETNA I KOMUNALNA INFRASTRUKTURNA MREŽA  ”

(1)
Prostornim planom uređenja općine zadržava se postojeća magistralna željeznička pruga i lokacije postojećih željezničkih kolodvora i stanica. 

(2)
U postojećem koridoru željezničke pruge za međunarodni promet M104 (Novska-Vinkovci-Tovarnik-Državna granica-(Šid) čuva se prostor za planiranu modernizaciju/izgradnju pruge velikih brzina, za koju je na području općine unutar građevinskih područja naselja potrebno osigurati neizgrađen koridor širine ukupno najmanje 40 m (odnosno mjereno po 20 m od osi postojećih glavnih kolosijeka). Planiranje, projektiranje i izvedba svih tehničkih elemenata i zgrada ove željezničke pruge radit će se u prema zakonima i propisima o sigurnosti u željezničkom prometu te u suglasju sa uvjetima nadležnih pravnih osoba s javnim ovlastima.

(3)
Planirani koridor omogućava zadržavanje postojećih niveleta pruge. Sve novo planirane zgrade unutar koridora željezničke pruge iz st. 2. ovog članka mogu se projektirati i graditi isključivo uz posebne uvjete nadležnih pravnih osoba s javnim ovlastima.

(4)
Ovim planom predviđa se mogućnost gradnje novog industrijskog kolosijeka za potrebne Poljoprivredne zadruge u Starim Jankovcima za koji je načelno određen koridor trase u istraživanju. Položaj ovog koridora treba posebito uskladiti u daljnjoj detaljnoj razradi s planiranom rekonstrukcijom i gradnjom dvovisinskog prijelaza državne ceste D 46 preko pruge zapadno od St. Jankovaca.

(5)
Rekonstrukcija željezničke pruge za međunarodni promet uključuje određivanje dvovisinskih pješačkih i kolnih prijelaza za koje je potrebno ostaviti odgovarajući prostor unutar građevinskih područja naselja na području Općine. U tom smislu ograničava se građenje uz postojeće cestovne prijelaze pruge i građenje uz prugu te svako daljnje građenje koordinirati nadležnim županijskim službama i pravnim osobama s javnim ovlastima.

Članak 77.
Pri izradi projektne dokumentacije, ali i izvedbi pojedinih planiranih prometnica, treba posvetiti osobitu pažnju očuvanju krajobraza. Ceste treba prilagoditi terenu kako bi građevinskih radova bilo što manje (vijadukata, usjeka, zasjeka i nasipa). Za zaštitu pokosa i iskopanih dijelova terena obvezno treba koristiti autohtono drveće i grmlje

4.5. Pošta i elektroničke komunikacije
Članak 78.
(1)
Raspored poštanskih ureda i položaj trasa telefonskih vodova i uređaja određen je na kartografskom prikazu 2.2. ''Infrastrukturni sustavi i mreže-Pošta i elektroničke komunikacije u mjerilu 1:25.000.

(2)
Razvoj elektroničke komunikacijske mreže obuhvaća građenje elektroničke komunikacijske infrastrukture i povezane opreme neophodne za pružanje elektroničkih komunikacijskih usluga. 

(3)
Elektronička komunikacijska infrastruktura i povezana oprema može se graditi unutar i izvan građevinskih područja.

(4)
Pri izgradnji elektroničkih komunikacijskih vodova izvan građevinskih područja potrebno je koristiti postojeće infrastrukturne koridore radi objedinjavanja istih u cilju zaštite i očuvanja prostora i sprječavanja neopravdanog zauzimanja novih površina. 
(5)
Pri izgradnji elektroničkih komunikacijskih vodova unutar građevinskih područja iste graditi u javnim površinama.
(6)
Elektronička komunikacijska infrastruktura i povezana oprema prema načinu postavljanja dijeli se na elektroničku komunikacijsku infrastrukturu i povezanu opremu na postojećim građevinama (antenski prihvati) i elektroničku komunikacijsku infrastrukturu i povezanu opremu sa samostojećim antenskim stupovima.
(7)
Samostojeći antenski stupovi za postavljanje elektroničke komunikacijske infrastrukture i povezane opreme po konstrukciji izvode se kao rešetkasti antenski stupovi i štapni stupovi.

(8)
Raspored samostojećih antenskih stupova prikazan je na kartografskom prikazu broj ''2.2. Infrastrukturni sustavi mreže-Pošta i elektroničke komunikacije'' na sljedeći način:

· postojeći samostojeći antenski stupovi, simbolom na lokacijama prema stvarnim koordinatama istog,

· područjem za smještaj samostojećeg antenskog stupa radijusa 1.500 m sa smještajem u naseljima Stari Jankovci i Orolik.

(9)
Unutar područja za smještaj samostojećeg antenskog stupa uvjetuje se gradnja samostojećeg antenskog stupa takvih karakteristika da može prihvatiti više operatora, a prema projektu koji je potvrđen rješenjem Ministarstva zaštite okoliša, prostornog uređenja i graditeljstva.  

(10)
Iznimno od prethodnog stavka ove točke, unutar granica građevinskog područja naselja i u izdvojenim građevinskim područjima ugostiteljsko-turističke odnosno športsko-rekreacijske namjene, nije dozvoljena izgradnja rešetkastih antenskih stupova već samo štapnih stupova visine do 30m. 

(11)
Ukoliko je unutar područja za smještaj samostojećeg antenskog stupa već izgrađen samostojeći antenski stup/stupovi, tada je moguća izgradnja još samo jednog dodatnog zajedničkog stupa za ostale operatore/operatora. 

(12)
Nije dozvoljeno postavljanje samostojećih antenskih stupova unutar zaštitnog pojasa državnih cesta kao ni unutar koridora planiranih državnih cesta odnosno željeznica.

(13)
Dopušteno je postavljanje elektroničke komunikacijske infrastrukture i povezane opreme na postojećim građevinama u suglasju s ishođenim posebnim uvjetima pravnih osoba s javnim ovlastima po posebnim propisima, a sve u skladu i s dokumentima prostornog uređenja predmetne jedinice lokalne samouprave.

(14)
Ukoliko je u PPUO utvrđena GSM tehnologija javnih pokretnih telekomunikacija ona podrazumijeva i sve ostale sustave sljedećih generacija tj. novih tehnologija. 

(15)
U koridorima planiranih trasa dalekovoda naponskog nivoa 110 kV i više ne mogu se graditi samostojeći antenski stupovi mobilnih telekomunikacijskih mreža.

(16)
U postupcima ishođenja dozvola za gradnju objekata elektroničkih pokretnih komunikacija potrebno je ishoditi posebne uvjete i suglasnost MORH-a.

(17)
Izgradnja elektroničke komunikacijske infrastrukture u zoni aerodroma dopuštena je samo ako se aeronautičkom studijom dokaže da ista ne probija zaštitne ravnine aerodroma, a sve u skladu s ICAO dokumentom Annex 14, Aerodromes.

(18)
Prilikom određivanja lokacija i izgradnje građevina elektroničke komunikacijske infrastrukture, potrebno je poštivati posebne uvjete od interesa obrane vezano za zone posebne namjene i zaštićene i sigurnosne zone vojnih objekata koji su definirani Prostornim planom Vukovarsko-srijemske županije, odnosno Prostornim planom uređenja Općine Stari Jankovci.

(19)
Nisu dopušteni zahvati postavljanja samostojećih antenskih stupova na područjima arheoloških zona i lokaliteta. Za zahvate na arheološkim područjima i lokalitetima upisanim u Registar ili zaštićenim na osnovi prostornog plana nužna su prethodna arheološka istraživanja, napose ako su neophodna za određivanje uvjeta zaštite kulturnog dobra. Usto, na potencijalnim arheološkim područjima obvezan je arheološki nadzor, te neophodna zaštitna iskopavanja.
(20)
Samostojeće antenske stupove na postojećim lokacijama, osobito one postavljene bez prethodnoga odobrenja, koji izravno fizički ili vizualno degradiraju kulturno dobro, odnosno kulturno-povijesne vrijednosti prostora, potrebno je dislocirati ili rekonstruirati, ako je to moguće, prema uvjetima nadležnoga konzervatorskog odjela.

(21)
Postavljanje novih samostojećih antenskih stupova na području kulturnoga dobra eventualno će biti moguće ukoliko ne zadire u povijesnu strukturu toga dobra i ukoliko vizualno ne narušava kulturno dobro.

(22)
Ako se prilikom građevinskih radova u vezi s postavljanjem novoga samostojećeg antenskog stupa naiđe na arheološki nalaz treba postupiti prema čl. 45. važećeg Zakona o zaštiti i očuvanju kulturnih dobara.

(23)
Potrebno je izbjegavati lociranje samostojećih antenskih stupova u dometu glavnih točaka promatranja (vidikovci, odmorišta, prilazni putovi) kulturno-povijesnih vrijednosti, posebno u dometu kulturno-povijesnih prostornih dominanti.

(24)
U područjima gdje napajanje radijske opreme kablovima ili zračnim vodovima može znatno destruirati povijesnu strukturu kulturnoga dobra ili njegovu vizuru moguća je primjena alternativnoga izvora energije (solarnog, vjetro-solarnog i sl.) u dogovoru s nadležnim konzervatorskim odjelom. 

(25)
Za pristup samostojećim antenskim stupovima u najvećoj mogućoj mjeri koristiti i održavati trase postojećih kolnih putova i pješačkih staza.

(26)
Prilikom određivanja lokacija i izgradnje građevina elektroničke komunikacijske infrastrukture, potrebno je pridržavati se sljedećih mjera zaštite prirode:

· izbjegavati smještaj i planiranje samostojećih antenskih stupova na područjima zaštićenim temeljem Zakona o zaštiti prirode, a posebice na područjima zaštićenim u kategoriji (nacionalni park, strogi rezervat), posebni rezervat te ostalim kategorijama ukoliko zaštićeno područje obuhvaća malu površinu,

· ukoliko je zbog postizanja osnovne pokrivenosti nemoguće izbjeći planiranje i izgradnju samostojećih antenskih stupova na zaštićenom području isti se trebaju planirati rubno odnosno ne smiju se planirati na istaknutim i krajobrazno vrijednim lokacijama i vrhovima uzvisina,

· na prostoru velikih zaštićenih područja planirati minimalni broj stupova koji omogućava pokrivenost,

· pristupni put do samostojećeg antenskog stupa ne smije se asfaltirati, 

· tipski objekt za smještaj opreme projektirati na način da se koriste materijali i boje prilagođene prostornim obilježjima okolnog prostora i tradicionalnoj arhitekturi (žbukana pročelja, dvostrešni kosi krov prekriven crijepom i dr.),

· na novoj lokaciji samostojeći antenski stup treba biti takovih karakteristika da može prihvatiti više operatera,

· ukoliko je na planiranoj lokaciji već izgrađen samostojeći antenski stup koji ne može prihvatiti druge operatere novi stup se ne može graditi na udaljenosti manjoj od 1000-3000 m ovisno o uvjetima prostora,

· za planirane samostojeće antenske stupove na područje ekološke mreže (Uredba o proglašenju ekološke mreže Navodne novine 109/07), koji sami ili s drugim zahvatima mogu imati značajan utjecaj na područje ekološke mreže treba ocijeniti, sukladno Zakonu o zaštiti prirode, njihovu prihvatljivost za ekološku mrežu odnosno na ciljeve očuvanja tog područja ekološke mreže.

(27)
Lokacijske dozvole za samostojeće antenske stupove izdavati će se na temelju drugih Izmjena i dopuna Prostornog plana Vukovarsko-srijemske županije.
4.6. Elektroopskrba i obnovljivi izvori energije
Članak 79.
(1)
Položaj dalekovoda i njihovih pojasa određen je na grafičkom listu br. 2.4: “Infrastrukturni sustavi - Elektroenergetika” u mjerilu 1:25.000. 

(2)
Postavljanje elektroopskrbnih visokonaponskih (zračnih ili podzemnih) kao i potrebnih trafostanica obavljat će se u skladu s posebnim uvjetima nadležnih pravnih osoba s javnim ovlastima. Širine zaštitnih pojasa moraju biti u skladu sa zakonom, pravilnicima i normama. 

(3)
Pri odabiru lokacije trafostanica treba voditi računa o tome da u budućnosti ne budu ograničavajući čimbenik izgradnji naselja, odnosno drugim infrastrukturnim građevinama. 

(4)
Dalekovodima je potrebno, ovisno o naponskoj razini, osigurati zaštitne pojase i to:

a) 110 kV ZDV (40+40 m)
80 m,

b)   35 kV ZDV (30+30 m)
60 m,

c)   10 kV ZDV (15+15 m)
30 m.


Ove građevine ne zahtijevaju svoju građevnu česticu, a prostor ispod dalekovoda može se koristiti i u druge svrhe u skladu s pozitivnim zakonskim propisima, uredbama, pravilnicima i standardima. Prostor u pojasu iz stavka 4. ovog članka mora biti tako uređen da se spriječi moguća pojava požara. Sve planirane građevine, u odnosu na postojeće i planirane elektroenergetske građevine, smjestiti sukladno Pravilniku o termičkim normativima za izgradnju nadzemnih elektroenergetskih vodova nazivnog napona od 1 kV do 400 kV i Pravilniku o zaštiti od elektromagnetskih polja.
(5) 
Rekonstrukcija postojećih i gradnja novih elektroenergetskih građevina (dalekovodi, rasklopna postrojenja i transformatorske stanice) kao i kabliranje vodova  20 (10) kV, određuje se  aktom uređenja prostora na rješenjima Prostornog plana i utvrđenim uvjetima lokalnog elektrodistributera - nadležne pravne osobe s javnim ovlastima.

(6)  
Prostorni plan određuje obvezu izvedbe javne rasvjete na površinama javne namjene naselja, ovisno o posebnostima pojedinih sadržaja (stanovanje, javne građevine, gospodarske građevine, prometne površine, spomenici i dr.) sukladno propisima lokalnog elektrodistributera. Uvjeti uređenja za javnu rasvjetu  utvrđuju se aktom uređenja prostora, a u posebnim slučajevima na temelju urbanističkih (UPU ) i detaljnih planova uređenja (DPU) i rješenja izrađenih na temelju uvjeta lokalnog elektrodistributera - nadležnih pravnih osoba s javnim ovlastima.
(7)  Na prostoru Općine Stari Jankovci omogućava se gradnja postrojenja za proizvodnju električne i/ili toplinske energije kao resurs koriste alternativne odnosno obnovljive izvore energije definirane posebnim propisom.

(8) 
Ukoliko se iskaže interes za takvu gradnju, potrebno je provesti odgovarajuće postupke propisane posebnim propisom, zadovoljiti kriterije zaštite prostora i okoliša te ekonomske isplativosti.

(10) 
Kada se građevine iz stavka 7. ovog članka grade kao građevine osnovne namjene na zasebnoj građevnoj čestici mogu se graditi unutar granica građevinskih područja gospodarske namjene ili izvan granica građevinskih područja pod uvjetom da građevna čestica bude udaljena minimalno 100 m od granica građevinskog područja naselja gradskog karaktera, minimalno 30 m od granica građevinskog područja ostalih naselja, kao i minimalno 50 m od ruba zemljišnog pojasa državne ili županijske ceste, odnosno željeznice, ili planskog koridora ceste, odnosno željeznice.

(11) 
Planom se omogućava planiranje i izgradnja postrojenja za proizvodnju električne energije i/ili toplinske energije (elektrana i sl.) koje kao resurs koriste obnovljive izvore energije uz obvezu smještaja izvan: 

- 
zaštićenih područja  prirode, 

- 
zaštićenih krajolika, 

- 
zaštićenih područja graditeljske baštine te 

- 
drugih područja za koje uvjete korištenja i uređenja prostora određuju državne ustanove i ustanove s javnim ovlastima.

Proizvedena električna energija može se koristiti za vlastite elektroenergetske potrebe, a višak ili ukupna proizvedena električna energija bi se predavala u elektrodistribucijski sustav. Za omogućavanje preuzimanja viška ili ukupne proizvedene električne energije u distribucijski sustav omogućava se izgradnja elektroenergetskih postrojenja (trafostanica ili rasklopišta), veličine i snage potrebne za prihvat viška ili cjelokupno proizvedene električne energije, kao i priključnih vodova za njihovo povezivanje s postojećom elektroenergetskom mrežom.

(12) 
Postrojenja za proizvodnju električne i/ili toplinske energije koja kao resurs koriste ostale obnovljive izvore energije mogu se graditi izvan granica građevinskih područja, u izdvojenim građevinskim područjima i unutar granica građevinskog područja naselja.

(13) 
Postrojenja za proizvodnju električne energije i/ili toplinske energije koja kao resurs koriste biogorivo, krute mase, bioplin i sl., mogu se graditi izvan granica građevinskih područja samo u sklopu namjena koja su dozvoljena izvan granica građevinskih područja kao npr. farme, proizvodno poljoprivredno-gospodarski pogoni i sl.

(14) 
U izdvojenim građevinskim područjima izvan naselja gospodarske namjene (proizvodna, poslovna i poljoprivredna) mogu se kao resursi koristiti svi obnovljivi izvori energije, dok se u izdvojenim građevinskim područjima izvan naselja drugih namjena (ugostiteljskoturističke, športsko-rekreacijske i dr.) kao resurs može se koristiti samo obnovljivi izvor energije kao što je sunce, vjetar i geotermalna energija.

(15) 
Unutar granica građevinskih područja naselja postrojenja za proizvodnju električne energije i/ili toplinske energije koje kao resurs koriste obnovljive izvore energije sunce (solarni kolektori) mogu se graditi na građevnim česticama neovisno o namjeni (osim prometnih i javnih zelenih površina (ne odnosi se na urbanu opremu i sl.)) sukladno posebnim propisima.

(16)
Prilikom potencijalnog odabiranja lokacija za smještaj OIE prioritet dati površinama izvan područja EM koje više nisu u funkciji odnosno prethodno su već korištene (industrija, vojni kompleksi i sl.).    

(17)
Pristupne putove za sve obnovljive izvore energije planirati na način da se u najvećoj mogućoj mjeri iskoriste postojeći putovi i prometnice

(18)
Za gradnju vjetroelektrana dopušteno je istraživanje na lokacijama koje su izvan građevinskih područja te ostalih područja zaštićenih posebnim propisima koji zabranjuju gradnju vjetroelektrana.

(19) 
Minimalna udaljenost vjetroelektrana čija je visina stupa iznad 20 m od građevinskog područja naselja iznosi 500,0 m. Buka koju proizvodi vjetroelektrana mora  zadovoljiti posebnim propisom određene veličine, a minimalna udaljenost od naselja može biti i veća od određenih 500 m.


Minimalna udaljenost od cesta i željeznica iznosi dvije visine stupa tj. (d=2 h).

(20) 
Vjetroelektrana čija je visina stupa 20 i manje metara mora biti udaljena od građevinskog područja naselja toliko da zadovoljava propisane vrijednosti za buku. Mikrolokacija stupa mora biti na udaljenosti od građevina za boravak ljudi minimalno za dvije visine stupa (d=2 h).

(21)
Prilikom odabira lokacije vjetroelektrane voditi računa o udaljenosti i položaju koji, što je više moguće, onemogućuje vizualni kontakt vjetroagregata sa zaštićenim krajobrazima i krajobrazima zaštićenim u sklopu prostorno-planske dokumentacije.

(22)
Po odabiru lokacije vjetroelektrane, ista mora biti ucrtana u PPUO.

(23)
Na području cijele Općine moguće je vršiti istražne radove u cilju pronalaska geotermalnih voda, osim u dijelovima koji su zaštićeni posebnim propisima koji zabranjuju istraživanje i korištenje geotermalne vode.

(24)
Prije eksploatacije geotermalne vode nužno je procijeniti količine stakleničkih plinova koje bi mogle biti oslobođene u atmosferu.

(25)
Eksploatacijsko polje geotermalne vode mora biti ucrtano u PPUO.
Članak 79.a

(1)
Na području Općine Stari Jankovci omogućuje se gradnja solarnih elektrana jačine do max. 20 MW unutar gospodarskih zona.

(2)
Najveća dopuštena izgrađenost čestice može biti 70%, a mjeri se zbrojem tlocrtnih projekcija svih modula i izgrađenih struktura na tlo.


Najveći dopušteni koeficijent iskorištenosti je 0,7.


Najveća dopuštena bruto površina pomoćne građevine je 80 m².


Fotonaponski moduli moraju biti postavljeni tako da je njihov najniži dio na visini višoj od 50 cm, te na način da tlo ispod njih ne bude zasjenjeno u potpunosti i kroz cijeli dan.


Maksimalna katnost pomoćnih građevina je 1 nadzemna etaža, a maksimalna visina 4 metara, mjereno od kote konačno zaravnatog terena do gornjeg ruba krovnog vijenca.


Udaljenost modula na rubnim dijelovima čestice koje graniče sa susjednom česticom treba iznositi najmanje za pola visine panela (h/2), ali ne manja od 5 m sa svih strana, osim prema javnoj prometnoj površini.


Površina za građenje mora biti udaljena minimalno 10 m od ruba građevne čestice prema javnoj prometnoj površini.

        Prostor elektrane mora biti ograđen.
4.7. Naftovodi, plinovodi i plinoopskrba

Članak 80.
(1)
Oko naftovoda i plinovoda za magistralni i međunarodni transport utvrđen je sigurnosni pojas od 200 m lijevo i desno od osi cjevovoda. Točan položaj cjevovoda definiran je svojim stvarnim položajem u prostoru, a u grafičkom dijelu Plana prikazana je orijentacijska trasa.


Unutar sigurnosnog pojasa obvezno je zatražiti uvjete gradnje od vlasnika cjevovoda prilikom bilo kakvih zahvata u tom prostoru.

(2)
Zaštitni pojasi ovise o promjeru i radnom tlaku cjevovoda, a generalno zaštitni pojas iznosi 30 m lijevo i desno od osi cjevovoda (plinovod, naftovod i produktovod). Unutar zaštitnog pojasa zabranjeno je graditi stabilne objekte namijenjene stalnom ili privremenom boravku ljudi, odnosno objekte koji nisu u funkciji proizvodnje nafte i plina. Oko izgrađene bušotine zaštitna i požarna zona iznosi 30 m u polumjeru oko osi bušotine. Za trajno napuštanje bušotine, kanal bušotine se nalazi 1,5-2,0 metra pod zemljom, sigurnosna-zaštitna zona u kojoj je zabranjeno graditi objekte za boravak i rad ljudi iznosi 3,0 metra u polumjeru oko osi kanala trajno napuštene bušotine.


Uz primjenu posebnih mjera zaštite, zaštitni pojas za cjevovode može biti:


-
za promjer cjevovoda do 125 mm



10 m;


-
za promjer cjevovoda od 125 mm do 300 mm

15 m;


-
za promjer cjevovoda od 300 mm do 500 mm

20 m;


-
za promjer cjevovoda veći od 500 mm


30 m.

U zelenom pojasu širokom 5 m lijevo i desno od osi cjevovoda zabranjeno je saditi biljke čije korijenje raste dublje od 1 m, odnosno za koje je potrebno obrađivati zemljište dublje od 0,5 m. 

Međusobne udaljenosti kod paralelnog vođenja i križanja vodova ostalih instalacijskih sustava s cjevovodima za transport nafte i plina magistralnog i međunarodnog ranga definirano je posebnim propisima te je sastavni dio posebnih uvjeta.
(3)
Zgrade na građevnim česticama priključit će se na postojeću plinsku mrežu unutar općine na način kako to propisuje nadležna pravna osoba s javnim ovlastima nadležno za opskrbu plinom. Samo izdvojene  zgrade do kojih se ne planira dovođenje plinske mreže mogu koristiti plin iz vlastitoga plinskoga spremnika, koji se mora smjestiti na vlastitoj građevnoj čestici u skladu s važećim propisima. 

(4)
Plinski spremnici, zavisno od situacije, na građevnoj čestici trebaju biti smješteni na prozračnom, ali što manje uočljivom mjestu s prometne površine.

(5)
Jako uočljive i izvan ravnine pročelja zgrada postavljene ormariće plinske mreže, trebalo bi ugraditi u zid tako da vrata ormarića budu u ravnini zida.  

4.8. Vodoopskrba

Članak 81.
(1)
Trase te položaj vodova i ostalih dijelova sustava vodoopskrbe prikazan na kartografskom prikazu br. 2.5. ''Vodnogospodarski sustav'' mjerilu 1:25.000 su orijentacijske i detaljnije se određuju/definiraju na sljedeći način:


-
za postojeće vodove, podacima davatelja vodo komunalne usluge ili/i podacima nadležnog područnog ureda za katastar DGU,


-
za planirane vodove, planovima nižeg reda i/ili projektnom dokumentacijom.

(2)
Gradnja magistralnih vodoopskrbnih vodova, crpnih i precrpnih stanica, kao i vodosprema izvan građevinskih područja utvrđenih ovim Planom, odvijat će se u skladu s projektnom dokumentacijom i posebnim uvjetima Hrvatske vodoprivrede, odnosno mjerodavnog ureda za vodoopskrbu.

(3)
Ako na dijelu građevinskog područja na kojem će se graditi građevina postoji vodovodna mreža ista se na nju mora priključiti ukoliko je isto predviđeno projektnom dokumentacijom.

(4)
Postojeći lokalni izvori moraju se održavati i ne smiju se zatrpavati ili uništavati.

(5)
Naprave koje služe za opskrbu vodom moraju biti sagrađene i održavane prema postojećim propisima. Te naprave moraju biti udaljene i s obzirom na podzemne vode locirane uzvodno od mogućih onečišćivača kao što su: fekalne jame, gnojišta, kanalizacijski vodovi i okna, otvoreni vodotoci ili bare i slično.

(6)
Vodocrpilišta ''Veliki kraj'' Stari Jankovci i ''Viganj-2'' Slakovci štite se vodo zaštitnim područjem crpilišta utvrđenim na temelju Odluke o zaštiti izvorišta/crpilišta, sukladno posebnom propisu.

(7)
Vodovodna mreža, kod radova rekonstrukcije ili kod polaganja novog dijela mreže, treba se ukapati najmanje 80 cm ispod površine tla, a prema uvjetima nadležnih pravnih osoba s javnim ovlastima za komunalne poslove.

(8)
Uz javne prometnice unutar planiranih, a po mogućnosti i unutar postojećih dijelova naselja treba izgraditi hidrantsku mrežu.

(9)
Veći korisnici gospodarske namjene na parcelama većim od 10.000 m² mogu graditi zasebne interne vodovodne mreže s uređajima za protupožarnu zaštitu do izgradnje javne vodovodne mreže naselja potrebnog kapaciteta.
4.9. Odvodnja

Članak 82.
(1)
U Općini je u tijeku izgradnja sustava odvodnje sanitarnih i otpadnih voda.

(2)
Gradnja magistralnih kolektora odvodnje, zajedno s mogućim uređajima za pročišćavanje izvan građevinskih područja utvrđenih ovim Planom obavljat će se u skladu s posebnim uvjetima mjerodavne ustanove zadužene za odvodnju. Ako treba izgraditi uređaj za pročišćavanje unutar građevinskog područja ili u njegovoj neposrednoj blizini treba izraditi odgovarajuću studiju utjecaja na okoliš.

(3)
Načelna lokacija za istraživanje uređaja za pročišćavanje otpadnih voda određena je na kartografskom prikazu br. 2.5. ''Vodnogospodarski sustav'' mjerilu 1:25.000.

(4)
Gradnja i modernizacija sustava odvodnje izvan i unutar građevinskih područja naselja uključivo detaljne kanale mreže  odvodnje oborinskih voda može se obavljati sukladno posebnim vodopravnim uvjetima Hrvatskih voda i na temelju zakonom propisane dokumentacije.
Članak 83.
Brisan.
5. MJERE ZAŠTITE KRAJOBRAZNIH I PRIRODNIH VRIJEDNOSTI I KULTURNO-POVIJESNIH CJELINA 

5.1. Opća načela zaštite

Članak 84.
(1)
Planom su utvrđene mjere zaštite prostora, odnosno zaštite, 

a) krajobraznih vrijednosti,  

b) prirodnih vrijednosti i 

c) kulturno-povijesnih cjelina 

(2)
Povijesne naseobinske, graditeljske i vrtno-perivojne cjeline, prirodni i kultivirani krajolici, kao i pojedinačne građevine spomeničkih obilježja s pripadajućim parcelama, te fizičkim vizualno istaknutim, moraju biti na stručno prihvatljiv i vrstan način uključeni u budući razvitak Općine i Županije. Zaštita kulturno-povijesnih i prirodnih vrijednosti podrazumijeva ponajprije sljedeće:

a) Očuvanje i zaštitu prirodnoga i kultiviranoga krajobraza kao temeljne vrijednosti prostora;

b) Poticanje i promicanje održavanja i obnove zapuštenih poljodjelskih zemljišta, zadržavajući njihov tradicijski i prirodni ustroj;

c) Očuvanje povijesnih naseobinskih cjelina (sela, zaselaka i izdvojenih sklopova) u njihovu izvornom okruženju, s povijesnim graditeljskim ustrojem i naslijeđenom parcelacijom;

d) Oživljavanje osamljenih gospodarstava etnološke i ambijentalne vrijednosti;

e) Očuvanje i obnovu tradicijskoga graditeljstva (osobito starih kuća), ali i svih drugih povijesnih građevina spomeničkih svojstava, kao nositelja prepoznatljivosti prostora;

f) Očuvanje povijesne slike, volumena (gabarita) i obrisa naselja, naslijeđenih vrijednosti krajobraza i slikovitih pogleda (vizura);

g) Očuvanje i njegovanje izvornih i tradicijskih sadržaja, poljodjelskih kultura i tradicijskoga načina obrade zemlje;

h) Zadržavanje i očuvanje prepoznatljivih toponima, naziva sela, zaselaka i potoka, od kojih neki imaju simbolično i povijesno značenje;

i) Očuvanje prirodnih značajki dodirnih predjela uz zaštićene cjeline i vrijednosti nezaštićenih predjela kao što su prirodne šume, kultiviran krajobraz – jer pripadaju ukupnoj prirodnoj i stvorenoj baštini.

Članak 84.a.

(1)
Za sve nove graditeljske zahvate ili rekonstrukcije postojećih zakonski sagrađenih građevina u predjelima zaštite krajobraznih i prirodnih vrijednosti potrebno je od nadležne službe koja se bavi poslovima zaštite prirode pri Uredu državne uprave u županiji ishoditi posebne uvjete zaštite prirode za građenje i izvođenje radova i zahvata u područjima definiranim čl. 38. st. 2. Zakona o zaštiti prirode.

(2) 
Prema Zakonu o zaštiti prirode zaštićeni su posebni dijelovi prirode. Takvi dijelovi prirode imaju osobitu zaštitu. Kako bi se takvi dijelovi mogli štititi potrebito je izraditi mjere zaštite koje ovisno o stupnju zaštite donosi nadležno tijelo uprave. 

         Mjere zaštite biljnog i životinjskog svijeta na temelju Zakona o zaštiti prirode su:

· Potrebno je osigurati racionalno korištenje prirodnih dobara bez oštećivanja ili ugrožavanja njenih dijelova i uz što manje narušavanje ravnoteže prirodnih sastavnica;

· U što većoj mjeri zadržati kvalitete prirodnog prostora, čuvati prirodni krajobraz, posebno područje s autohtonom vegetacijom te spriječiti širenje nove izgradnje na ta područja;

· U cilju sprečavanja nepovoljnih utjecaja na biološku raznolikost i krajobrazne vrijednosti potrebno je propisati mjere zaštite na osnovu kojih će nadležna služba koja se bavi poslovima zaštite prirode pri Uredu državne uprave u županiji utvrđivati posebne uvjete zaštite prirode za građenje i izvođenje radova i zahvata u područjima definiranim čl. 38. st. 2. Zakona o zaštiti prirode (mjere posebno propisati za način uređenja parcele, oblikovanje građevine, eventualnu potrebu prethodne inventarizacije);

· Prije bilo kakovih zahvata na prirodnim vrijednostima koje bi bile predviđene za zaštitu potrebno je izvršiti potpunu inventarizaciju i valorizaciju staništa u cilju njihova očuvanja.

(3)
U krajobrazno vrijednom kultiviranom krajobrazu Općine, moguća je izgradnja isključivo na planiranim građevinskim područjima. Izvan njih moguća je samo izgradnja poljodjelskih kućica i spremišta za alat.

Članak 85.
(1)
Odredbe za uspostavu i provođenje mjera zaštite i obnove kulturne baštine proizlaze iz Zakona koji se na nju odnose (uključujući i sve naknadne izmjene i dopune) a osobito: Zakona o zaštiti kulturnih dobara, Zakon o građenju, Zakona o prostornom uređenju i Obvezatne upute o zoniranju zaštićenih povijesnih cjelina gradova i ostalih naselja (Ministarstva kulture)

(2)
Propisanim mjerama utvrđuju se obvezatni upravni postupci te način i oblici graditeljskih i drugih zahvata na: pojedinačnim spomeničkim građevinama, arheološkim lokalitetima, parcelama na kojima se spomeničke građevine nalaze te predjelima (zonama) zaštite naselja i kultiviranoga krajobraza ili drugim predjelima s utvrđenim spomeničkim svojstvima.

(3)
Posebnom konzervatorskom postupku podliježu sljedeći zahvati na zaštićenim građevinama, sklopovima, predjelima i lokalitetima: popravak i održavanje postojećih građevina, dogradnje, prigradnje, preoblikovanja i građevinske prilagodbe (adaptacije), rušenja i uklanjanja građevina ili njihovih dijelova, novogradnje unutar utvrđenih zona zaštite povijesnih naselja ili kontaktnih zona, funkcionalne prenamjene povijesnih građevina, izvođenje radova u zonama arheoloških lokaliteta i zonama kulturnog krajobraza. 

(4)
U skladu s navedenim zakonom, za sve nabrojane zahvate na građevinama, sklopovima, predjelima i lokalitetima, za koje se Prostornim planom utvrdi obaveza zaštite, kod nadležne ustanove za zaštitu kulturne baštine (Ministarstvo kulture, Uprava  za zaštitu kulturne baštine - Konzervatorski  odjel  u  Vukovaru, Županijska 5, Vukovar) potrebno je ishoditi propisane suglasnosti:

a) 
posebni uvjeti i potvrda glavnog projekta – kod svih zahvata za koje je potreban odgovarajući akt kojim se odobrava građenje. 

b) 
posebni uvjeti i prethodno odobrenje – kod svih zahvata za koje nije potreban akt kojim 
     se odobrava građenje i svih zahvata na koje se odnose Pravilnik o jednostavnim

     građevinama i radovima (NN 79/14, 51/15) te Pravilnik o održavanju građevina (NN 
      12/14).

c) 
nadzor u svim fazama radova, provodi nadležno tijelo za zaštitu kulturne baštine.  

    d) 
Prije izgradnje velikih infrastrukturnih zahvata (izgradnja cesta, pruga, mostova, energetskih postrojenja, industrijska postrojenja velike površine i slično) na arheološki neistraženom području investitorima se preporučuje provesti mjere zaštite arheoloških nalazišta prije početka građevinskih radova, i to: 1. terenski pregled područja predviđenog za izgradnju, 2. probna arheološka istraživanja ako terenski pregled pokaže postojanje arheoloških nalaza, 3. sustavna arheološka istraživanja ako probno istraživanje potvrdi postojanje arheološkog nalazišta.
5.2. Pravna zaštita kulturnih dobara

Članak 86.
 (1)
Zaštićenim građevinama, kod kojih su utvrđena svojstva kulturnog dobra i na koje se obvezano primjenjuju sve zakonske odredbe, smatraju se sve građevine koje su u ovom Prostornom planu popisane kao kulturna dobra: registrirani spomenici (R), oni preventivno zaštićeni (P) te evidentirani za zaštitu.

(2)
Temeljem evidencije (inventarizacije) provedene prilikom izrade ovoga prostornoga plana, uz ranije registrirane (R) ili preventivno zaštićene (P) spomenike, Uprava za zaštitu kulturne baštine – Konzervatorski odjel u Vukovaru po službenoj će dužnosti pokrenuti postupak dokumentiranja te donošenje rješenja o zaštiti za sve vrednije zgrade, predjele (zone) i lokalitete. 

 (3)
Sastavni dio odredbi za provođenje je popis kulturnih dobara i drugih vrednijih kulturno-povijesnih tvorevina u kojemu je utvrđeno i odgovarajuće spomeničko stanje važno za primjenu svih mjera zaštite navedenih u ovim odredbama. 
(4)
Povijesni dijelovi naselja,  građevine i sklopovi, arheološki lokaliteti, memorijalna baština i područja kultiviranog krajobraza, navedeni u Popisu i prikazani na kartografskim prilozima te iskazani u tablicama smatraju se zaštićenima i podliježu odredbama Zakona o zaštiti i očuvanju kulturnih dobara.

Članak 87.
Na području Općine Stari Jankovci sukladno posebnom zakonu i podacima Ministarstva kulture,

Uprave za zaštitu kulturne baštine, Konzervatorskog odjela u Vukovaru, zaštićena su sljedeća 

kulturna dobra:

· Zaštićena kulturna dobra

1. Crkva Uznesenja Blažene Djevice Marije, Ulica bana Jelačića 2, Stari Jankovci, upisana u Registar kulturnih dobara RH pod reg.br. Z-1167.

2. Tradicijska okućnica u Ulici bana Jelačića 33, Stari Jankovci, upisana u Registar kulturnih dobara pod reg.br. Z-5893.

3. Spomenik poginulima u I. svjetskom ratu, Dr. Franje Tuđmana bb, Orolik, upisan u Registar kulturnih dobara pod reg.br. Z-5783.

4. Spomen kosturnica boraca i spomen dom sa spomen obilježjem, središte naselja Srijemske Laze, upisano u Registar kulturnih dobara pod reg.br. R-481.

5. Crkva Rođenja Bogorodice, Ulica B.Nušića 1, Srijemske Laze, upisana u Registar kulturnih dobara RH pod reg.br. Z-1166. 

· Evidentirana kulturna dobra

1. Crkva Svih Svetih, Novi Jankovci

2. Crkva sv. Ilije, Novi Jankovci

3. Crkva sv. Apostola Petra i Pavla, F. Tuđmana 38, Orolik

4. Tradicijska kuća u Ulici P. Preradovića 66, Slakovci

5. Tradicijska kuća u Ulici bana Jelačića 839, Slakovci

6. Zgrada u Ulici P. Preradovića 161, Slakovci

· Registrirani arheološki lokaliteti


a) trajno zaštićeni / naziv i broj u Registru Kulturnih dobara RH, Listi zaštićenih kulturnih dobara: 

Stari Jankovci – “Stari Jankovci – Gatina“, prapovijesni i ranosrednjovjekovni arheološki lokalitet, Z-4927

Novi Jankovci – “Gole njive“, prapovijesni i srednjovjekovni arheološki lokalitet, Z-4992

Srijemske Laze – “Utvrda“, srednjovjekovni arheološki lokalitet, Z-6924


b) preventivno zaštićeni / naziv i broj u Registru Kulturnih dobara RH, Listi preventivno zaštićenih kulturnih dobara:

Stari Jankovci – “Jankovačka Dubrava – Tumuli“, prapovijesni arheološki lokalitet,  P-5174 - u postupku trajne zaštite

Slakovci – “Gradina“, prapovijesni, antički i srednjovjekovni arheološki lokalitet, P-4276 -  u postupku trajne zaštite

Orolik – “Gradina“, prapovijesni arheološki lokalitet, P-4515 u postupku trajne zaštite

· Evidentirane arheološke zone/lokaliteti, naziv i broj u evidenciji Konzervatorskog odjela u Vukovaru


Stari Jankovci -  “Rit – Vučevac“, prapovijesni arheološki lokalitet, E 223b


  -  “Duga Međa“, prapovijesni arheološki lokalitet, E223


  -   “Kovačevac“, antički i srednjovjekovni arheološki lokalitet,  E223a


Novi Jankovci -  “Oljmoš“, antički arheološki lokalitet, R63c



 -  “Malat 1“, prapovijesni, antički i srednjovjekovni arheološki lokalitet, R 63a



 -  “Malat 2“, antički i srednjovjekovni arheološki lokalitet, R63b



 -  “Valjmoš / Halmoš“, srednjovjekovni arheološki lokalitet, E119



 -  “Uz prugu / Velika Međa“, srednjovjekovni arheološki lokalitet, E120a


Srijemske Laze - “Velike Livade“, prapovijesni, antički i srednjovjekovni arheološki lokalitet, E215b

       Slakovci - “Rit – Petrovačica“, prapovijesni arheološki lokalitet, E188a

               - “Oraši“, antički arheološki lokalitet, E131


Orolik - “Šuma Aljmaš“, prapovijesni arheološki lokalitet, E133


 -  “Rajterovo brdo“, prapovijesni, antički i srednjovjekovni arheološki lokalitet, R75


 -  “Vodopad“, antički arheološki lokalitet, E132


 -  “Vinogradi“, prapovijesni arheološki lokalitet, E124


 -  “Ulica dr. Franje Tuđmana 62 – 72“, antički arheološki lokalitet, E138b


 -  “Ulica Ivana Gorana Kovačića 11 – 21“, antički arheološki lokalitet, E138k


 -  “Parlog – Krčevine“, prapovijesni i antički arheološki lokalitet, E138c


 -  “Parlog – Živice“, prapovijesni i antički arheološki lokalitet, E138d


 -  “Rastoke – Krivača“, prapovijesni, antički i srednjovjekovni arheološki lokalitet, E138e


 -  “Drenik – Crnac“, antički arheološki lokalitet, E136

     -  “Karaševo – Stara Šuma“, prapovijesni i srednjovjekovni arheološki lokalitet, E138.
5.3. Režimi zaštite

Članak 88.
(1)
Područje zaštite kulturno-povijesnih vrijednosti u izdvojenim zonama kulturnog krajobraza: ne dozvoljava se izgradnja zgrada koje mogu zakloniti ili obezvrijediti slikovite vidike, povijesne građevine ili vrjednije graditeljske sklopove. Uvjete za izgradnju (osobito za gabarite, oblikovanje i materijale završne obrade) služba zaštite kulturne baštine utvrdit će za svaki pojedinačni slučaj, u ovisnosti o mikrolokaciji. Izvan građevinskog područja moguća je izgradnja samo gospodarskih građevina i klijeti pod uvjetima propisanim odredbama ovoga prostornoga Plana. U slučaju izgradnje drugih građevina pojedinačni postupak provodi služba zaštite.

(2)
Oko pojedinačnih zaštićenih ili evidentiranih kulturno povijesnih vrijednosti propisuju  se mjere zaštite kojima se ne dozvoljava nova izgradnja. Posebne uvjete za zahvate na postojećoj strukturi će propisati nadležna Uprava za zaštitu kulturne baštine. Ova odredba se poglavito odnosi na zaštićene predjele oko crkvi i groblja.

(3)
Za arheološke lokalitete koji su evidentirani (E) na temelju povremenih nalaza ili su pretpostavljeni i mogući nalazi, a ne postoje točno utvrđene granice zaštite ne propisuju se direktivne mjere zaštite već je prije izvođenja zemljanih radova koji prethode građevinskim, potrebno provesti arheološka istraživanja te upozoriti naručitelje radova na moguće nalaze zbog čega je potreban pojačani oprez.

(4)
U područjima kojim se ovim planom, predviđa izgradnja građevina ili infrastrukture, a prostor nije izgrađen i priveden namjeni temeljem dosadašnjih prostornih planova, obvezuje se nositelj zahvata da tijekom izrade istražnih radova koji prethode procjeni utjecaja na okoliš osigura arheološko istraživanje rezultat kojeg mora biti detaljno pozicioniranje arheoloških nalaza u prostoru i njihovo vrednovanje. Investitor ima obavezu zatražiti arheološka istraživanja ili sondiranja prema uputama konzervatorskog odjela i da u slučaju veoma važnog arheološkog nalaza može doći do izmjene projekta ili njegove prilagodbe radi prezentacije nalaza. Ako se istraženi prostori obvezno prezentiraju in situ, projektu konzervacije i prezentacije nalaza moraju se prilagoditi i planovi i projekti izgradnje građevina i uređivanja zemljišta.

(5)
Za svaku pojedinačnu povijesnu građevinu kod koje su utvrđena svojstva kulturnog dobra kao najmanja granica zaštite utvrđuje se pripadna čestica ili njen povijesno vrijedni dio. Mjere zaštite primjenjuju se na građevine i njihove čestice koji su: registrirani (R), preventivno zaštićeni ili evidentirani (E). Za građevine koja imaju svojstva kulturnog dobra osobito se primjenjuju sljedeće mjere:

- 
Kod izdavanja uvjeta za izgradnju bilo koje vrste zgrade potrebno je paziti na mikroambijent naselja, tj. novogradnju uskladiti sa zatečenim tlorisnim i visinskim veličinama postojeće zgrade (ili postojećih zgrada) kako bi se ustrojio skladan graditeljsko-ambijentalni sklop.

- 
Vrijedne gospodarske zgrade izgrađene u naseljima moraju se očuvati bez obzira na nemogućnost zadržavanja njihove izvorne namjene te se mogu prenamijeniti u poslovne stambene ili prostore za turističku namjenu, u svrhu predstavljanja i promidžbe tradicijskoga graditeljstva. 

(6)
Nove stambene i gospodarske zgrade u područjima zaštićenog krajobraza ili u povijesnim seoskim naseljima, kao i kontaktnim područjima, mogu se graditi na način kojim će se uspostaviti harmoničan odnos sa zatečenim povijesnim i tradicijskim vrijednostima i obilježjima (u pogledu gabarita, nagiba krovova, upotrebi materijala završnog oblikovanja i kolorita). Ne dopušta se izgradnja izbačenih balkona, pretjerano velikih terasa i lukova, već u oblikovanju građevine i njenoga neposrednoga okruženja valja slijediti prepoznatljive tradicijske građevinske tvorevine i oblikovanje.

(7)
Kultivirani agrarni krajobraz potrebno je očuvati od daljnje izgradnje u najvećoj mogućoj mjeri, te usmjeravati izgradnju objekata interpolacijama unutar izgrađene strukture naselja. Izuzetno se dozvoljava izgradnja pojedinačnih stambeno-gospodarskih cjelina u agrarnom prostoru ruralnih naselja, ali na način da izgradnja ne izmjeni tradicionalne osobitosti šireg prostora.

(8)
U arheološkim zonama nisu dozvoljene nikakve intervencije bez prethodnih istraživanja, pa su označena područja (zone) samo indikacija da prije početka izrade odgovarajućih dokumenata prostornog uređenja, treba računati u vremenskom i materijalnom smislu s prethodnim istraživanjima i s mogućnošću da se zbog važnosti nalaza mijenja potrebna dokumentacija prostornog uređenja.

5.4. Mjere zaštite kulturnih dobara

Članak 89.
(1)
Vlasnici (korisnici) građevina kod kojih su utvrđena spomenička svojstva mogu putem nadležne Uprave za zaštitu kulturne baštine iz državnoga županijskog ili općinskog proračuna (ovisno o razini zaštite) zatražiti novčanu potporu za održavanje i vrsnu obnovu povijesno vrijednih zgrada.

(2)
Na jednoj građevnoj čestici mogu se dozvoliti dvije stambene zgrade u slučaju da se radi o očuvanju vrijedne tradicijske kuće uz koju se, na čestici u graditeljski skladnoj cjelini sa zatečenim ambijentom, može predvidjeti izgradnja nove kuće. Preporuča se staru kuću sačuvati i obnoviti, te ju koristi za trajno ili povremeno stanovanje, poslovni prostor ili u turističke svrhe (seoski turizam).

(3)
Nove gospodarske i stambene zgrade mogu se graditi od drveta ili opeke sa pokrovom od crijepa, koji je tradicijski materijal, a dodatnom obradom treba osigurati njegovu zaštitu od požara, od atmosferilija i drugih oštećenja.
(4)   U zoni registriranih i preventivno zaštićenih arheoloških lokaliteta ograničava se građenje i korištenje do dovršenja arheoloških istraživanja. Registrirani i preventivno zaštićeni arheološki lokaliteti locirani su katastarskim parcelama. Na tim se lokalitetima svi zemljani radovi koji uključuju kopanje zemljišta dublje od 40 cm, moraju izvesti ručnim iskopom pod nadzorom i uputama arheologa uz prethodno utvrđene posebne uvjete zaštite i odobrenje nadležnog konzervatorskog odjela. Odjel iz ovog članka može za pojedine lokacije propisati i prethodno izvođenje zaštitnih arheoloških iskopavanja i istraživanja. Sva izgradnja na navedenim lokalitetima uvjetovana je rezultatima arheoloških istraživanja i iskopavanja, bez obzira na prethodno izdane uvjete i odobrenja. Na ostalim evidentiranim arheološkim lokalitetima koji su zbog neistraženosti određeni samo položajem površine se mogu koristiti na dosad uobičajen način, a posebni uvjeti korištenja propisat će se ukoliko to bude potrebno.  Ako se na području Općine prilikom zahvata u prostoru otkrije arheološko nalazište ili nalazi obvezno je prekinuti radove i bez odlaganja obavijestiti nadležni Konzervatorski odjel radi poduzimanja mjera propisanih o zaštiti i očuvanju kulturnih dobara.
6.5. Mjere zaštite povijesnih građevina i sklopova naselja

Članak 90.
(1)
Povijesna naselja i njihovi dijelovi, povijesne građevine s okolišem, prirodni i kultivirani krajobrazi, povijesno memorijalni spomenici i arheološki lokaliteti moraju biti na stručno prihvatljiv način uključeni u budući razvitak općine. Očuvanje kulturno povijesnih obilježja prostora podrazumijeva:

· zaštitu i očuvanje prirodnog i kultiviranog krajobraza kao temeljne vrijednosti prostora,

· očuvanje i unapređivanje održavanja i obnove zapuštenih poljodjelskih površina uz zadržavanje tradicijskog načina korištenja i parcelacije, osobito vinograda i voćnjaka,

· očuvanje povijesnih trasa putova (starih cesta, poljskih putova, pješačkih staza često obilježenih raspelima i pokloncima ), 

· očuvanje tradicionalnih naseobinskih cjelina u njihovu izvornom okruženju, zajedno s povijesnom građevinskom strukturom i pripadajućom parcelacijom,

· oživljavanje starih sela i dijelova sela etnološke, arhitektonske i ambijentalne vrijednosti,

· očuvanje i obnovu tradicijskog graditeljstva, naročito tradicijskih kuća i gospodarskih građevina kao nositelja povijesnog identiteta prostora,

· očuvanje povijesne slike prostora koju čine volumen naselja, njegovi obrisi i završna obrada pročelja građevina te vrijednosti krajobraza kojim je okruženo,

· očuvanje i njegovanje izvornih i tradicijskih sadržaja, poljodjelskih kultura i tradicijskog (ekološkog) načina obrade zemlje,

· očuvanje i zadržavanje karakterističnih toponima, naziva sela, uzvišenja, potoka i kanala od kojih neka imaju simbolička i povijesna značenja,

· očuvanje prirodnih značajki kontaktnih područja uz povijesne građevine i sklopove, kao što su obale potoka, rukavci vodotoka, šume, budući da pripadaju ukupnoj prirodnoj i kulturnoj naslijeđu.

Mjere i uvjeti zaštite kulturno povijesnih i prostornih vrijednosti naselja, određene su prema zonama zaštite i klasifikaciji povijesnih građevina - kulturnih dobara, koje se zaštićuju na temelju Zakona o zaštiti i očuvanju kulturnih dobara. Mjerama zaštite utvrđuju se režimi i oblici intervencija u pojedinim zonama i za pojedine građevine. Na kartografskom prikazu 3.1. Uvjeti korištenja i zaštite prostora u mj. 1:25000 ucrtane su građevine kulturno povijesnih vrijednosti koje se štite na temelju Zakona o zaštiti kulturnih dobara.

(2)
Tipologiju naselja i arhitektonsko oblikovanje usuglašavati će se s kvalitetnom tradicijom područja, a nagrđene dijelove naselja trebati će postupno sanirati. Na povijesnim građevinama (tradicijskim kućama, stambenim i gospodarskim) koje su nositelji identiteta naselja potrebni su radovi konzervacije uz očuvanje izvornog izgleda i oblikovanja uz moguće prilagodbe u interijeru, kao i neophodni radovi građevinske sanacije, održavanja, sanacije, rekonstrukcije, prenamjene, restitucije (ili reinterpretacije) pročelja. Gospodarske građevine, ukoliko nisu više u izvornoj namjeni moguće je prilagoditi novim zahtjevima, bilo stanovanja ili neke djelatnosti koja se može odvijati u zadanim gabaritima građevine, uz očuvanje karakterističnih obilježja njihovih pročelja. Tradicijske građevine moguće je prilagoditi suvremenim stambenim funkcijama, uz očuvanje njihovog vanjskog izgleda. U kontaktnoj zoni povijesne jezgre, ili dijela povijesnog naselja, novu je gradnju potrebno planirati na načelu uspostave harmoničnog odnosa s tradicionalnim I povijesnim vrijednostima; što znači poštivanje karakterističnog načina gradnje, građevinske linije, postave kuće zabatom prema ulici, najveće visine do P+1K, uz uvjete oblikovanja pročelja. 

(3)
Polazišta obnove i oblikovanja povijesnih naselja treba temeljiti na: reafirmaciji i očuvanju izvorne strukture sela, osobito planiranih naselja, brižljivom određivanju uvjeta uređenja i korištenja prostora, oblika i uvjeta građenja, zadržavanju starog sustava parcelacije te kontroli linearnog širenja sela, izmještanju tranzitnog prometa  izvan naselja i drugim.  Program zaštite kulturnih dobara posebito uključuje uvjete pripreme i provedbe posebnih istraživanja, obnove, prezentacije, određivanja namjene i izvore financijskih sredstava za njegovu provedbu.

(4)
U područjima zaštite krajobraza koje su ujedno zone ekspozicije naselja ne dozvoljava se nova izgradnja, jer bi se time narušile prostorne i šire ambijentalne vrijednosti bilo čitavog naselja ili njegove povijesne jezgre. Područja označena kao ozelenjene i pejzažne površine treba i nadalje održavati u toj namjeni, bez širenja građevinskog područja, budući da su značajne kao prostori ekspozicije naselja.

6.6. Mjere zaštite povijesnih građevina i sklopova izvan naselja

Članak 91.
Na području Općine Stari Jankovci nisu istražene lokacije građevina i sklopova van naselja. Istražnim radovima treba definirati režime zaštite prema određenim zonama, predvidjeti smjernice i mjere za zahvate na graditeljskoj baštini, kako bi se zaštitila od propadanja i degradiranja te uključila u suvremeni život. Od općih intervencija na građevinama, s obzirom na njihovu spomeničku vrijednost predviđaju se: konzervacija, restauracija, građevinska sanacija, rekonstrukcija. Uz stambene građevine moguće su i manje dogradnje koje neće umanjiti njihove izvorne vrijednosti, a omogućit će bolje funkcioniranje. Sve građevinske radove uključujući i redovito održavanje (zamjena pokrova, stolarije, obnova pročelja) potrebno je provoditi uz suglasnost i nadzor Uprave za zaštitu kulturne baštine,  Konzervatorskog odjela u Vukovaru. 

6.7. Mjere zaštite arheoloških lokaliteta

Članak 92.
(1)
Zakonom o zaštiti i očuvanju kulturnih dobara regulirana je i zaštita arheoloških nalazišta i nalaza.  Novom valorizacijom i kategorizacijom arheoloških kulturnih dobara kao i postupkom preventivne zaštite odnosno registracije za određene evidentirane arheološke lokalitete treba točnije locirati obuhvat. Na području Općine nalazi se 2 registrirana i 8 evidentiranih arheoloških lokaliteta iz prapovijesnog, antičkog i srednjovjekovnog razdoblja. Registrirani arheološki lokaliteti locirani su katastarskim česticama. Na tim se lokalitetima svi zemljani radovi koji uključuju kopanje zemljišta dublje od 40 cm, moraju izvesti ručnim iskopom pod nadzorom i uputama arheologa uz prethodno utvrđene posebne uvjete zaštite i odobrenje Konzervatorskog odjela, koji može za pojedine lokacije propisati i prethodno izvođenje zaštitnih arheoloških ispitivanja i istraživanja. Sva izgradnja na navedenim lokalitetima uvjetovana je rezultatima arheoloških istraživanja, bez obzira na prethodne izdane uvjete i odobrenje. Ostalim evidentiranim arheološkim lokalitetima se zbog neistraženosti ne mogu utvrditi točne granice te su stoga locirani položajima. Površine na tim lokacijama mogu se koristiti na do sada uobičajen način, a eventualni posebni uvjeti korištenja propisati će se ukoliko bude potrebno. 

(2)
Ukoliko bi se na preostalom području Općine prilikom izvođenja građevinskih ili bilo kojih drugih zemljanih radova otkrilo arheološko nalazište ili nalazi, osoba koja izvodi radove dužna je iste prekinuti te bez odlaganja obavijestiti Konzervatorski odjel, koji će se sukladno odredbama Zakona o zaštiti i očuvanju kulturnih dobara preuzele odgovarajuće mjere osiguranja i zaštite nalazišta ili nalaza. 

(3)
Evidentirani arheološki lokaliteti označeni su približnom lokacijom na karti «3.1. Uvjeti korištenja i zaštite prostora» u mj 1:25000.  Evidentiranim arheološkim lokalitetima nisu definirani položaj i rasprostranjenost. Radi njihove daljnje identifikacije potrebno je obaviti rekognosciranje terena, detaljno kartiranje i dokumentiranje, temeljem kojih će se odrediti njihov konačni status i mjere zaštite sukladno cit. Zakonu. Također, ukoliko bi se na evidentiranim arheološkim lokalitetima i na preostalom području općine, prilikom izvođenja građevinskih ili bilo kojih drugih zemljanih radova,  naišlo na  arheološko nalazište ili nalaze, radove je nužno prekinuti te o navedenom bez odlaganja obavijestiti Konzervatorski odjel u Vukovaru,  kako bi se sukladno odredbama Zakona o zaštiti i očuvanju kulturnih dobara poduzele odgovarajuće mjere osiguranja te zaštite nalazišta i nalaza.
6.8. Mjere zaštite memorijalnih područja 

Članak 93.
(1)
Ambijentalne cjeline groblja koja su ujedno i neposredni okoliš crkava s očuvanim starim nadgrobnim spomenicima i drvenim križevima treba održavati i čuvati u okviru prostorne organizacije i kamene plastike nadgrobnih ploča i drvenih križeva. Potrebe za širenjem groblja rješavati u zoni manje ekspozicije groblja, uz očuvanje intaktnosti postojećeg. Ne dozvoljava se zamjena starih spomenika novim poliranim crnim mramornim pločama. 

(2)
Posebno treba istražiti  i vrednovati memorijalne prostore stradanja za vrijeme Domovinskog rata te ih označiti i zaštiti u detaljnijim dokumentima uređenja prostora. Zakonom o zaštiti i očuvanju kulturnih dobara regulirana je zaštita područja, mjesta, spomenika i obilježja u svezi s povijesnim događanjima i osobama (kulturna dobra – Antifašizma i Domovinskog rata), te se stoga na  evidentirana, preventivno zaštićena i registrirana kulturna dobra iz navedenog područja primjenjuju propisane odredbe ovog Zakona. Prije građevinskih intervencija nužno je provesti sustavna arheološka istraživanja na mjestima budućeg iskopa. 

6.9. Mjere zaštite kulturnog krajobraza

Članak 94.
U područjima kultiviranog i prirodnog krajobraza nije dozvoljena nova gradnja, ako se time umanjuju temeljne vrijednosti i kako bi se time narušili  uvjeti očuvanja vrijednih vizura na povijesne građevine i naselja. Tipologiju naselja i arhitektonsko oblikovanje treba usuglašavati s kvalitetnom tradicijom područja, a nagrđene dijelove naselja treba postupno sanirati.

6.10. Mjere zaštite etnoloških građevina

Članak 95.
(1) 
Do sada nije provedeno evidentiranje i dokumentiranje etnoloških građevina pa u vezi s njima nisu poduzimane mjere zaštite i očuvanja. Svi raspoloživi podaci temelje se na rekognosciranju terena kojim su bila obuhvaćena sva naselja općine. Zbog toga je potrebno provesti evidentiranje i dokumentiranje i vršiti zaštitu putem čuvanja pojedinačnih objekata značajne spomeničke vrijednosti i putem suvremene interpretacije osnovnih karakteristika tradicijskog graditeljstva uz suradnju urbanističkih i projektantskih ustanova te institucija za zaštitu kulturnih dobara. 

(2) 
Svako mjesto trebalo bi zaštiti barem po jednu ili više zgrada tradicijskog graditeljstva, otkupiti od vlasnika i prilagoditi potrebama svoje lokalne zajednice. Zgrada bi mogla biti rabljena za održavanje društvenih događanja, njegovanje tradicijskih obrta, nošnji i folklora, smještaj starih predmeta i alata koji su se nekad koristili na tom području te ga urediti zajedno s okućnicom na tradicijski način kao etno zbirku u cilju spašavanja od propadanja predmeta, edukacije mladih naraštaja, njegovanje vlastite povijesti i upoznavanje njezinih izvornih vrijednosti.
6.11. Mjere zaštite krajobraznih i prirodnih vrijednosti

Članak 96.
(1) 
Za sve nove graditeljske zahvate ili rekonstrukcije postojećih zakonski sagrađenih građevina u predjelima zaštite krajobraznih i prirodnih vrijednosti potrebno je od nadležne službe koja se bavi poslovima zaštite prirode pri Uredu državne uprave u županiji ishoditi posebne uvjete zaštite prirode za građenje i izvođenje radova i zahvata u područjima definiranim čl. 38. st. 2. Zakona o zaštiti prirode.
(2)
U krajobrazno vrijednom kultiviranom krajobrazu Općine, moguća je izgradnja isključivo na planiranim građevinskim područjima. Izvan njih moguća je samo izgradnja poljodjelskih kućica i spremišta za alat. 

(3)
Postojeće šume ako se nalaze i dijelom u privatnom vlasništvu, ne mogu se prenamijeniti. Potrebno je gospodariti šumama na način da se očuvaju autohtone šumske zajednice, a u skladu s važećim zakonima i propisima. U cilju unapređenja šuma i šumskoga tla potrebno je učiniti sljedeće: 

a) razminirati šumsko zemljište,

b) izraditi šumsko-gospodarske osnove za privatne šume, 

c) šume panjače uzgojem prevesti u viši uzgojni oblik, 

d) pošumljavati šikare, paljevine, zapuštena obradiva zemljišta i zemljišta neprikladna za

     poljodjelstvo, 

(4)
Graditi šumske putove, prosjeke, uređivati i čistiti šumsko zemljište u skladu sa šumsko-gospodarskim osnovama.

(5)
U krajobraznom smislu vrijedno poljodjelsko zemljište cijeni se kao osobita ograničena vrijednost i zbog toga se štiti od prenamjene. Na poljodjelskom zemljištu mogu se graditi gospodarske građevine, u skladu s odredbama ovoga Plana o gradnji izvan građevinskoga područja, ako nisu u suprotnosti s odredbama stavka 2. ovoga članka. 

(6)
PPŽ-om je utvrđen predjel vrijednog krajobraza za koje se ovim planom utvrđuju planske mjere zaštite i korištenja prostora i koju čini cjelina krajobraza vodotoka rijeke Bosut koja obuhvaća pojas uz obale širine najmanje 80 m, riječne rukavce s izvornim dijelovima krajobraza u kojoj treba očuvati vrste vegetacije uz rijeku.

Članak 96.a.

(1)
Sukladno članku 124. Zakona o zaštiti prirode (NN'' 70/05 i 139/08) Ministarstvo kulture, Uprava za zaštitu prirode utvrdila je sljedeće uvjete i mjere zaštite prirode:

1. Pri oblikovanju građevina (posebice onih koje se mogu graditi izvan naselja) treba koristiti materijale i boje prilagođene prirodnim obilježjima okolnog prostora i tradicionalnoj arhitekturi. Izbjegavati raspršenu izgradnju po istaknutim reljefnim uzvisinama i vrhovima, a značajnije vizure štititi od zaklanjanja većom izgradnjom. Planirane infrastrukturne koridore izvoditi duž prirodne reljefne morfologije.

2. Pri planiranju gospodarskih djelatnosti, treba osigurati racionalno korištenje  neobnovljivih prirodnih dobara, te održivo korištenje obnovljivih prirodnih izvora.

3. Na području predmetnog plana utvrđeno je niz ugroženih i rijetkih staništa (u  Privitku) za koje treba provoditi sljedeće mjere očuvanja:

· osigurati povoljnu količinu vode u vodenim i močvarnim staništima nužnu za opstanak staništa i njihovim značajnih bioloških vrsta; na područjima isušenim zbog regulacije vodotoka odrediti mjesta za prokope kako bi se osiguralo povremeno plavljenje okolnih područja, 

· livadama i travnjacima potrebno je gospodariti putem ispaše i režimom košnje prilagođenom stanišnom tipu; treba spriječiti njihovo zarastanje i očuvati režim podzemnih voda o kojima ovise,

· očuvati muljevite, pjeskovite i šljunkovite, strme i položiti obale u njihovom prirodnom obliku s prirodnom vegetacijom; očuvati raznolikost staništa na vodotocima (sprudovi, brzaci, neutvrđene obale i dr.); obale koje su gnjezdilišta i/ili hranilišta ptica održavati u povoljnom, ekološki prihvatljivom stanju te spriječiti eksploataciju materijala i sukcesiju drvenastim vrstama,

· treba očuvati biološke vrste značajne za stanišni tip te zaštićene i strogo zaštićene divlje svojte što podrazumijeva neunošenje stranih (alohtonih) vrsta i genetski modificiranih organizama kao i osiguranje prikladne brige za njihovo očuvanje te sustavno praćenje stanja (monitoring),

· u gospodarenju šumama treba očuvati šumske čistine (livade, pašnjake i dr.) i šumske rubove, prilikom dovršnog sijeka ostavljati manje neposječene površine; ostavljati zrela, stara i suha stabla; pošumljavanje ukoliko je potrebno vršiti autohtonim vrstama.

Članak 96.b.

1. Zaštićene i ugrožene vrste na području Općine Stari Jankovci

(1)
Iako ne postoji cjelovita inventarizacija ovog područja, prema dostupnim podacima iz crvenih knjiga ugroženih vrsta Hrvatske i postojećih stručnih studija, na ovom području stalno ili povremeno živi niz ugroženih i zaštićenih vrsta. 

a)
Sisavci
(2)
Prema Crvenoj knjizi ugroženih sisavaca Hrvatske, područje Općine Stari Jankovci je stvarno ili potencijalno područje rasprostranjenosti većeg broja ugroženih i/ili zaštićenih vrsta sisavaca. Uz tablicu s popisom zaštićenih i strogo zaštićenih vrsta koje su ovdje rasprostranjene, za one najugroženije (pred izumiranjem – u kategorijama CR, EN i VU) navedeni su i osnovni podaci.


Ugrožene vrste sisavaca na području Općine Stari Jankovci (SZ – strogo zaštićena svojta, Z – zaštićena svojta; RE – regionalno izumrla svojta, CR - kritično ugrožena, EN – ugrožena, VU – rizična, NT – potencijalno ugrožena, LC – najmanje zabrinjavajuća, DD – vjerojatno ugrožena, ZZP – Zakon o zaštiti prirode N.N. 70/05, 139/08)

	Znanstveno ime vrste
	Hrvatsko ime vrste
	Regionalna kategorija ugroženosti
	ZZP

(N.N. 70/05)
	Dodatak II Direktive o staništima

	Barbastella barbastellus*
	širokouhi mračnjak
	DD
	SZ
	(

	Cricetus cricetus
	veliki hrčak
	NT
	SZ
	

	Glis glis
	sivi puh
	LC
	SZ sj. od Save

Z juž od Save
	

	Lepus europaeus
	europski zec
	NT
	Z
	

	Lutra lutra
	vidra
	DD
	SZ
	(

	Micromys minutus
	patuljasti miš
	NT
	Z
	

	Mus spicilegus
	miš humkaš
	NT
	Z
	

	Myotis bechsteini*
	velikouhi šišmiš
	VU
	SZ
	(

	Myotis emarginatus
	riđi šišmiš
	NT
	SZ
	(

	Myotis myotis
	veliki šišmiš
	NT
	SZ
	(

	Neomys anomalus
	močvarna rovka
	NT
	Z
	

	Plecotus austriacus
	sivi dugoušan
	EN
	SZ
	


* potencijalno područje rasprostranjenja

(3)
Od navedenih sisavaca, ističu se vrste navedene na Dodatku II Direktive o staništima odnosno vrste za koje je potrebno odrediti tzv. Posebna područja zaštite (SAC – Special Area of Conservation).

(4)
Mjere zaštite:

· U cilju zaštite šišmiša, potrebno je očuvati njihova prirodna staništa u špiljama, šumama te skloništima po tavanima, crkvenim tornjevima i drugim prostorima na zgradama. U slučaju obnova zgrada i crkava u kojima je nađena kolonija šišmiša, poželjno je postaviti nova pogodna mjesta za sklonište kolonije. 

· Za zaštitu šišmiša koji obitavaju u špiljama potrebno je jedan dio špilja predvidjeti kao područja zatvorena za javnost, a u špiljama koje su otvorene za posjetitelje šišmišima osigurati nesmetano kretanje prilikom postavljanja vrata na ulazu u špilju (za postavljanje takvih vrata obavezno je konzultirati stručnjake za šišmiše), ne uznemiravati prilikom posjeta te odrediti prihvatni kapacitet špilje. 

· U cilju zaštite šumskih vrsta šišmiša, detaljne mjere očuvanja šumskih staništa propisuju se uvjetima zaštite prirode koji se ugrađuju u odgovarajuće šumsko-gospodarske osnove na području Općine Stari Jankovci.

· U cilju zaštite vrsta vezanih za vlažna staništa (vidra, dabar, močvarna rovka) potrebno je u što većoj mjeri očuvati vodena i močvarna staništa i spriječiti melioraciju i isušivanje, odnosno ne planirati daljnje regulacije vodotoka te daljnje melioracije ovakvih površina bez Ocjene prihvatljivosti takvih zahvata na prirodu, sukladno Zakonu o zaštiti prirode (N.N. 70/05, 139/08).

b)
Ptice

(5)
S obzirom na ovdje prisutna staništa te uzimajući u obzir podatke ornitoloških studija izrađenih u okviru LIFE III CRO-NEN projekta (izradio Zavod za ornitologiju, HAZU), kao i Crvenu knjigu ugroženih ptica Hrvatske, šire područje Općine Stari Jankovci je stvarno ili potencijalno područje rasprostranjenosti većeg broja ugroženih i/ili zaštićenih ptica. Uz tablicu s popisom zaštićenih i strogo zaštićenih vrsta koje su ovdje rasprostranjene, za one najugroženije (pred izumiranjem – u kategorijama CR, EN i VU) navedeni su i osnovni podaci.


Strogo zaštićene i ugrožene vrste ptica rasprostranjene na području Općine Stari Jankovci (RE – regionalno izumrle, CR – kritično ugrožene, EN – ugrožene, VU – osjetljive, NT – niskorizične, LC – najmanje zabrinjavajuće, DD – nedovoljno poznate; GP – gnijezdeća populacija, NGP – negnijezdeća populacija, ZP – zimujuća populacija, PP – preletnička populacija; Z – zaštićena vrsta)

	Znanstveno ime vrste
	Hrvatsko ime vrste
	Kategorija ugroženosti
	Dodatak I Direktive o pticama

	Alcedo atthis
	vodomar
	NT gp
	(

	Aythya nyroca
	patka njorka
	VU gp, NT pp
	(

	Ciconia ciconia
	roda
	NT gp
	(

	Ciconia nigra
	crna roda
	VU gp
	(

	Columba oenas
	golub dupljaš
	DD gp
	

	Dendrocopos syriacus
	sirijski djetlić
	LC gp
	(

	Dryocopus martius
	crna žuna
	
	(

	Falco cherrug**
	stepski sokol
	CR gp
	(

	Ficedula albicollis
	bjelovrata muharica
	LC gp
	(

	Haliaeetus albicilla
	štekavac
	EN gp
	(

	Ixobrychus minutus
	čapljica voljak
	NT gp
	(

	Lanius minor
	sivi svračak
	LC gp
	(

	Lymnocryptes minima***
	mala šljuka
	DD ngp
	

	Milvus migrans
	crna lunja
	VU gp
	(

	Pernis apivorus
	škanjac osaš
	VU gp
	(

	Picus canus
	siva žuna
	LC gp
	(

	Porzana parva
	siva štijoka
	DD gp
	(

	Sylvia nisoria
	pjegava grmuša
	
	(


     **vjerojatno područje gniježđenja, ***vjerojatno područje rasprostranjenja za vrijeme selidbe 

(6)
Mjere zaštite:

· U cilju zaštite vrsta ptica vezanih za vodena i vlažna staništa, potrebno je o njima voditi brigu prilikom vodno-gospodarskih zahvata, koji se upravo radi zaštite ovih ptica ne preporučuju (npr. regulacije vodotoka), kao ni prenamjena ovakvih staništa u poljoprivredna zemljišta (melioracijski zahvati). U slučaju izvođenja ovakvih zahvata na područjima Ekološke mreže RH potrebno je provoditi ocjenu prihvatljivosti zahvata za ekološku mrežu, sukladno članku 36. Zakona o zaštiti prirode (N.N. 70/05, 139/08) i članku 3. Pravilnika o ocjeni prihvatljivosti plana, programa i zahvata za ekološku mrežu (N.N. 118/09).

· U cilju zaštite vrsta ptica vezanih za šumska staništa, potrebno je o njima voditi brigu prilikom gospodarenja šumama, a naročito je potrebno ostavljati dostatan broj starih suhih stabala radi ptica dupljašica (kroz uvjete zaštite prirode odgovarajućih šumsko-gospodarskih osnova i/ili programa gospodarenja šumama).

c) 
Vodozemci

(7)
Prema Crvenoj knjizi vodozemaca i gmazova Hrvatske, područje Općine Stari Jankovci je stanište slijedećih ugroženih vrsta vodozemaca:


Ugrožene vrste vodozemaca na području Općine Stari Jankovci (SZ – strogo zaštićene, Z - zaštićene, CR – kritično ugrožene, EN – ugrožene, VU – osjetljive, NT – niskorizične, LC – najmanje zabrinjavajuće, DD – nedovoljno poznate; ZZP – Zakon o zaštiti prirode N.N. 70/05, 139/08)

	Znanstveno ime vrste
	Hrvatsko ime vrste
	Kategorija ugroženosti
	Zaštita po ZZP
	Dodatak II Direktive o staništima

	Bombina bombina
	crveni mukač
	NT
	SZ
	(

	Hyla arborea
	gatalinka
	NT
	SZ
	

	Triturus dobrogicus
	veliki panonski vodenjak
	NT
	SZ
	(


(8)
Mjere zaštite:

· Potrebno je očuvati staništa na kojima ove vrste obitavaju s naglaskom na vlažna i vodena staništa.

d)
 Gmazovi

(9)
Prema Crvenoj knjizi vodozemaca i gmazova Hrvatske, područje Općine Stari Jankovci je stanište slijedećih ugroženih vrsta gmazova:


Ugrožene vrste gmazova na području Općine Stari Jankovci (SZ – strogo zaštićene, Z - zaštićene, CR – kritično ugrožene, EN – ugrožene, VU – osjetljive, NT – niskorizične, LC – najmanje zabrinjavajuće, DD – nedovoljno poznate; ZZP – Zakon o zaštiti prirode N.N. 70/05, 139/08)

	Znanstveno ime vrste
	Hrvatsko ime vrste
	Kategorija ugroženosti
	Zaštita po ZZP
	Dodatak II Direktive o staništima

	Emys orbicularis
	barska kornjača
	NT
	SZ
	(


(10)
Mjere zaštite:

· Potrebno je očuvati staništa na kojima ove vrste obitavaju s naglaskom na vlažna i vodena staništa.
e) 
Leptiri

(11)
Prema Crvenoj knjizi danjih leptira Hrvatske (u pripremi), područje Općine Stari Jankovci je stanište više ugroženih vrsta leptira. 


Ugrožene vrste danjih leptira na području Općine Stari Jankovci (SZ – strogo zaštićene, Z – zaštićene; CR – kritično ugrožene, EN – ugrožene, VU – osjetljive, NT – niskorizične, DD – nedovoljno poznate; ZZP – Zakon o zaštiti prirode N.N. 70/05, 139/08)

	Znanstveno ime vrste
	Hrvatsko ime vrste
	Kategorija ugroženosti
	Zaštita po ZZP
	Dodatak II Direktive o staništima

	Apatura ilia
	mala preljevalica
	NT
	Z
	

	Apatura iris
	velika preljevalica
	NT
	Z
	

	Euphrydryas maturna
	mala svibanjska riđa
	DD
	SZ
	

	Heteropterus morpheus
	sedefast debeloglavac
	NT
	Z
	

	Lopinga achine
	šumski okaš
	DD
	SZ
	

	Lycaena dispar
	kiseličin vatreni plavac
	NT
	SZ
	(

	Lycaena hippothoe
	ljubičastorubi vatreni plavac
	NT
	Z
	

	Lycaena thersamon
	mali kiseličin vatreni plavac
	DD
	Z
	

	Mellicta aurelia
	Niklerova riđa
	DD
	Z
	

	Nymphalis vaualbum
	šareni ve
	VU
	Z
	(

	Zerynthia polyxena
	uskršnji leptir
	NT
	SZ
	


(12)
Mjere zaštite: 

· Leptiri su općenito ugroženi uslijed regulacije voda što izaziva promjene staništa uz vodotoke i isušivanje vlažnih staništa; uništavanja šuma i promjena u gospodarenju šumama koje uključuju uništavanje starih hrastova i čišćenje rubova šuma; kemijskog onečišćenja; intenziviranja poljoprivredne proizvodnje; sukcesije livadnih staništa; te sakupljačke aktivnost kolekcionara. 
· U cilju zaštite leptira trebalo bi prvenstveno očuvati vodena i močvarna staništa te o njima voditi brigu prilikom gospodarenja šumama i travnjacima, melioraciji i vodno-gospodarskim zahvatima.

f) 
Alohtone vrste

(13)
Alohtone vrste predstavljaju velik problem i drugi su razlog smanjenja biološke raznolikosti na globalnom nivou, odmah nakon direktnog uništavanja staništa. Prema Zakonu o zaštiti prirode (N.N. 70/05, 139/08), zabranjeno je uvođenje stranih divljih svojti u ekološke sustave. 

2.
Ugrožena i rijetka staništa

(14)
Od tipova staništa koji zahtijevaju provođenje mjera očuvanja sukladno Zakonu o zaštiti prirode i EU Direktivi o staništima, na području Općine Stari Jankovci prisutni su stanišni tipovi koji su iskazani u narednom tabličnom prikazu. Ugrožena i rijetka staništa prema Pravilniku o vrstama stanišnih tipova, karti staništa, ugroženim i rijetkim stanišnim tipovima te o mjerama za očuvanje stanišnih tipova (N.N. 7/06, 119/09) i EU Direktivi o staništima istaknuta su debljim otiskom (Napomena: oznaka * znači da su ugroženi pojedini tipovi staništa, a ne cijela skupina određenog NKS koda).

Zastupljenost stanišnih tipova na području Općine Stari Jankovci

	Tip staništa - NKS
	NKS kod
	(%)

	Aktivna seoska područja
	J11
	4,32

	Aktivna seoska područja / Urbanizirana seoska područja
	J11/J13
	1,89

	Intenzivno obrađivane oranice na komasiranim površinama
	I31
	62,06

	Mješovite hrastovo-grabove i čiste grabove šume
	E31
	22,49

	Mozaici kultiviranih površina
	I21
	1,15

	Nasadi širokolisnog drveća
	E93
	0,06

	Poplavne šume hrasta lužnjaka
	E22
	4,11

	Poplavne šume vrba / Poplavne šume topola
	E11/E12
	0,10

	Površinski kopovi
	J43
	0,04

	Urbanizirana seoska područja
	J13
	0,08

	Vlažne livade Srednje Europe
	C22
	3,71

	
	Ukupno:
	100,00


(15)
Prema Nacionalnoj klasifikaciji (MINK 2005.) ugrožena i rijetka staništa prisutna na ovom području opisana su na slijedeći način:

· C.2.2. Vlažne livade Srednje Europe (Red MOLINIETALIA W. Koch 1926) – Pripadaju razredu MOLINIO-ARRHENATHERETEA R. Tx. 1937. Navedeni skup predstavlja higrofilne livade Srednje Europe koje su rasprostranjene od nizinskog do brdskog vegetacijskog pojasa.

· E.1.1. Poplavne šume vrba (Sveza Salicion albae Soó 1930)
· E.1.2. Poplavne šume topola (Sveza Populion albae Br.-Bl. 1931)
· E.2.2. Poplavne šume hrasta lužnjaka (Sveza Alno-Quercion roboris Ht. 1938) – Pripadaju redu ALNETALIA GLUTINOSAE Tx. 1937. Mješovite poplavne šume panonskog i submediteranskog dijela jugoistočne Europe s dominacijom vrsta Quercus robur, Fraxinus angustifolia, Ulmus carpinifolia, Ulmus laevis, Alnus glutinosa, Acer campestre, Carpinus betulus. Razvijaju se na pseudogleju, a plavljene su razmjerno kratko vrijeme.
· E.3.1. Mješovite hrastovo-grabove i čiste grabove šume (Sveza Erythronio-Carpinion (Horvat 1958) Marinček in Mucina et al. 1993) – Pripadaju redu FAGETALIA SYLVATICAE Pawl. in Pawl. et al. 1928. Mezofilne i neutrofilne šume planarnog i bežuljkastog (kolinog) područja, redovno izvan dohvata poplavnih voda, u kojima u gornjoj šumskoj etaži dominiraju lužnjak ili kitnjak, a u podstojnoj etaži obični grab (koji u degradacijskim stadijima može biti i dominantna vrsta drveća). Ove šume čine visinski prijelaz između nizinskih poplavnih šuma i brdskih bukovih šuma.

(16)
Mjere zaštite:

A. Površinske kopnene vode i močvarna staništa


-
očuvati vodena i močvarna staništa u što prirodnijem stanju a prema potrebi izvršiti revitalizaciju; na područjima isušenim zbog regulacije vodotoka odrediti mjesta za prokope kojima bi se osiguralo povremeno plavljenje okolnih područja;


-
osigurati povoljnu, ekološki prihvatljivu, količinu vode u vodenim i močvarnim staništima koja je nužna za opstanak staništa i njihovih značajnih bioloških vrsta;


- očuvati povoljna fizikalno-kemijska svojstva vode ili ih poboljšati, ukoliko su nepovoljna za opstanak staništa i njihovih značajnih bioloških vrsta;

- održavati povoljni režim voda za očuvanje močvarnih staništa;


- očuvati povoljni sastav mineralnih i hranjivih tvari u vodi i tlu močvarnih staništa;


- očuvati povezanost vodnoga toka;


- očuvati biološke vrste značajne za stanišni tip; ne unositi strane (alohtone) vrste i genetski modificirane organizme;


- izbjegavati utvrđivanje obala, regulaciju vodotoka, kanaliziranje i promjene vodnog režima vodenih i močvarnih staništa ukoliko to nije neophodno za zaštitu života ljudi i naselja;


- u zaštiti od štetnog djelovanja voda dati prednost korištenju prirodnih retencija i vodotoka kao prostore za zadržavanje poplavnih voda odnosno njihovu odvodnju;


- prirodno neobrasle, šljunkovite, pjeskovite i muljevite, strme i položene, obale koje su gnijezdilišta i/ili hranilišta ptica održavati u povoljnom, ekološki prihvatljivom, stanju te spriječiti eksploataciju materijala i sukcesiju drvenastim vrstama;


- osigurati otvorene površine plitkih vodenih bazena, spriječiti sukcesiju, te osigurati trajnu povezanost sa matičnim vodotokom;

- sprječavati kaptiranje i zatrpavanje izvora;

- uklanjati strane invazivne vrste sa svih vodenih, obalnih i močvarnih površina;

- u gospodarenju vodama osigurati prikladnu brigu za očuvanje ugroženih i rijetkih divljih svojti te sustavno praćenje njihova stanja (monitoring);

C – D. Travnjaci, cretovi, visoke zeleni i šikare

- gospodariti travnjacima putem ispaše i režimom košnje, prilagođenim stanišnom tipu, uz prihvatljivo korištenje sredstava za zaštitu bilja i mineralnih gnojiva;

- očuvati biološke vrste značajne za stanišni tip; ne unositi strane (alohtone) vrste i genetski modificirane organizme;

- očuvati povoljni omjer između travnjaka i šikare, uključujući i sprječavanje procesa sukcesije (sprječavanje zaraštavanja travnjaka i cretova i dr.) te na taj način osigurati mozaičnost staništa;

- očuvati povoljnu nisku razinu vrijednosti mineralnih tvari u tlima suhih i vlažnih travnjaka;

- očuvati povoljni vodni režim, uključujući visoku razinu podzemne vode na područjima cretova, vlažnih travnjaka i zajednica visokih zeleni, osigurati njihovo stalno vlaženje i redovitu ispašu, odnosno košnju;

- očuvati biološke vrste značajne za stanišni tip; ne unositi strane (alohtone) vrste i genetski modificirane organizme;

- uklanjati strane invazivne vrste;

- očuvati muljevite, pjeskovite, šljunkovite i kamenite obale u njihovom prirodnom obliku s prirodnom vegetacijom te sanirati devastirana područja gdje god je moguće;

E. Šume

- gospodarenje šumama provoditi sukladno načelima certifikacije šuma;

- prilikom dovršnoga sijeka većih šumskih površina, gdje god je to moguće i prikladno, ostavljati manje neposječene površine;

- u gospodarenju šumama očuvati u najvećoj mjeri šumske čistine (livade, pašnjaci i dr.) i šumske rubove;

- u gospodarenju šumama osigurati produljenje sječive zrelosti zavičajnih vrsta drveća s obzirom na fiziološki vijek pojedine vrste i zdravstveno stanje šumske zajednice;

- u gospodarenju šumama izbjegavati uporabu kemijskih sredstava za zaštitu bilja i bioloških kontrolnih sredstava ('control agents'); ne koristiti genetski modifi cirane organizme;

- očuvati biološke vrste značajne za stanišni tip; ne unositi strane (alohtone) vrste i genetski modificirane organizme;

- u svim šumama osigurati stalan postotak zrelih, starih i suhih (stojećih i oborenih) stabala, osobito stabala s dupljama;

- u gospodarenju šumama osigurati prikladnu brigu za očuvanje ugroženih i rijetkih divljih svojti te sustavno praćenje njihova stanja (monitoring);

- pošumljavanje, gdje to dopuštaju uvjeti staništa, obavljati autohtonim vrstama drveća u sastavu koji odražava prirodni sastav, koristeći prirodi bliske metode; pošumljavanje nešumskih površina obavljati samo gdje je opravdano uz uvjet da se ne ugrožavaju ugroženi i rijetki nešumski stanišni tipovi;

- uklanjati strane invazivne vrste sa svih šumskih površina;

- osigurati povoljan vodni režim u poplavnim šumama;

(17)
Detaljne mjere za očuvanje šumskih staništa propisuju se uvjetima zaštite prirode za odgovarajuće šumsko-gospodarske osnove/programe na području Općine Stari Jankovci.
I. Kultivirane nešumske površine i staništa s korovnom i ruderalnom vegetacijom

- očuvati vegetaciju pukotina starih zidova, spriječiti uklanjanje vegetacije i zapunjavanje pukotina građevinskim materijalom;

- uz vodotoke i vlažne šume očuvati otvorene površine s vlažnim tlom bogatim dušikom;

- uklanjati invazivne vrste;

- očuvati korovne zajednice čije su karakteristične biljne vrste ugrožene na nacionalnoj razini;

- spriječiti vegetacijsku sukcesiju i uklanjati šumske vrste;

J. Izgrađena i industrijska staništa

- spriječiti vegetacijsku sukcesiju i očuvati endemične svojte;

- uklanjati invazivne vrste.

- očuvati povoljni vodni režim, uključujući visoku razinu podzemne vode na područjima termofilnih šikara, spriječiti sukcesiju i uklanjati vrste drveća koje zasjenjuju stanište;

- poticati oživljavanje ekstenzivnog stočarstva u nizinskim, brdskim, planinskim, otočnim i primorskim travnjačkim područjima;

- poticati održavanje travnjaka košnjom prilagođenom stanišnom tipu;

- provoditi revitalizaciju degradiranih travnjačkih površina, posebno cretova i vlažnih travnjaka, te travnjaka u visokom stupnju sukcesije;

- na jako degradiranim, napuštenim i zaraslim travnjačkim površinama za potrebe ispaše potrebno je provesti ograničeno paljenje te poticati stočarstvo;

- uklanjati strane invazivne vrste sa svih travnjačkih površina i šikara;

- očuvati bušike, te sprječavati sukcesiju povremenim uklanjanjem nekih drvenastih vrsta i kontroliranim paljenjem;

- očuvati vegetacije visokih zelenih u kontaktnim zonama šuma i otvorenih površina, te spriječiti njihovo uništavanje prilikom izgradnje i održavanja šumskih cesta i putova;

(18)
Ne planirati širenje građevinskog područja na račun ugroženih močvarnih i obalnih staništa. Zaustaviti daljnju degradaciju preostalih močvarnih i obalnih staništa, te prema mogućnostima izvesti njihovu revitalizaciju. 
(19)
Prilikom planiranja prometnih koridora birati varijantu najmanje pogubnu za ugrožena staništa i područja važna za ugrožene vrste. Prilikom planiranja potencijalnih lokacija za vjetroelektrane uvažiti ograničenja nužna za zaštitu ugroženih vrsta ptica i šišmiša.
(20)
Elemente krajobraza u krajobrazno vrijednim područjima treba štititi u cijelosti, pri čemu posebno mjesto zauzimaju raznovrsni ekološki sustavi i stanišni tipovi, u kombinaciji s elementima ruralnog krajobraza, formiranima u uvjetima lokalnih tradicija korištenja prostora u različitim gospodarskim i povijesnim okolnostima (kao posljedica uravnoteženog korištenja poljoprivrednog zemljišta za biljnu proizvodnju i stočarstvo). 

(21)
U planiranju je potrebno provoditi interdisciplinarna istraživanja temeljena na vrednovanju svih krajobraznih sastavnica, naročito prirodnih i kulturno-povijesnih vrijednosti unutar granica obuhvata plana. Uređenje postojećih i širenje građevinskih područja planirati na način da se očuvaju postojeće krajobrazne vrijednosti. U planiranju vodnogospodarskih zahvata treba voditi računa o krajobrazu i vodama kao krajobraznom elementu.

(22)
U prostornom planiranju i uređenju na svim razinama voditi računa da se zadrži krajobrazna raznolikost i prirodna kvaliteta prostora uz uvažavanje i poticanje lokalnih metoda gradnje i graditeljske tradicije. Treba poticati uporabu autohtonih materijala (npr. drvo, kamen) i poštivanja tradicionalnih arhitektonskih smjernica prilikom gradnje objekata specifične namjene.

(23)
U krajobrazno vrijednim područjima potrebno je očuvati karakteristične prirodne značajke te je u tom cilju potrebno:

-
sačuvati ih od prenamjene te unaprjeđivati njihove prirodne vrijednosti i posebnosti u 
skladu s okolnim prirodnim uvjetima i osobitostima da se ne bi narušila prirodna 
krajobrazna slika,

-
odgovarajućim mjerama sprječavati šumske požare,

-
uskladiti i prostorno organizirati različite interese,

-
izbjegavati raspršenu izgradnju po istaknutim reljefnim uzvisinama, obrisima, i 
uzvišenjima te vrhovima kao i duž obalnu izgradnju,

-
izgradnju izvan granica građevinskog područja kontrolirati u veličini gabarita i izbjegavati 
postavu takve izgradnje uz zaštićene ili vrijedne krajobrazne pojedinačne elemente,

-
štititi značajnije vizure od zaklanjanja većom izgradnjom,

-
planirane koridore infrastrukture (prometna, elektrovodovi i sl.) izvoditi duž prirodne 
reljefne morfologije.

3. 
Zaštićena i evidentirana područja
(24)
Na području Općine Stari Jankovci nema područja zaštićenih temeljem Zakona o zaštiti prirode.

(25)
Evidentirana područja, odnosno područja predviđena za zaštitu temeljem Zakona o zaštiti prirode potrebno je uskladiti s odredbama Prostornog plana Vukovarsko-srijemske županije.

4.
Područja ekološke mreže RH
(26)
U Hrvatskoj je Ekološka mreža propisana Zakonom o zaštiti prirode, a proglašena Uredbom o proglašenju ekološke mreže (N.N. 109/07), te predstavlja sustav međusobno povezanih ili prostorno bliskih ekološki značajnih područja važnih za ugrožene vrste i staništa, koja uravnoteženom biogeografskom raspoređenošću značajno pridonose očuvanju prirodne ravnoteže i biološke raznolikosti. Uredbom o proglašenju ekološke mreže (N.N. 109/07) propisane su i smjernice za mjere zaštite čija provedba osigurava postizanje i održavanje povoljnog stanja ciljeva očuvanja svakog područja ekološke mreže. Smjernice za mjere zaštite navedene su u daljnjem tekstu, a opisi pojedinih područja Ekološke mreže nalaze se u prilogu ove stručne podloge. Funkcionalnost ekološke mreže osigurana je zastupljenošću njezinih sastavnica. Područja ekološke mreže sukladno EU ekološkoj mreži NATURA 2000 podijeljena su na područja važna za divlje svojte i stanišne tipove (potencijalna "SAC" područja – Special Areas of Conservation) te međunarodno važna područja za ptice (potencijalna "SPA" područja – Special Protection Areas). Unutar ekološke mreže njezini dijelovi povezuju se prirodnim ili umjetnim koridorima. Ekološki koridor je ekološka sastavnica ili niz takvih sastavnica koje omogućuju kretanje populacijama živih organizama od jednog lokaliteta do drugog. Područja važna za divlje svojte i stanišne tipove koja su uz šifru područja označena s #, kao i sva međunarodno važna područja za ptice, predstavljaju potencijalna područja NATURA 2000.

(27)
Sukladno mehanizmu EU Direktive o staništima, Zakon o zaštiti prirode propisuje da se dijelovi ekološke mreže mogu štititi kao posebno zaštićena područja ili provedbom planova upravljanja, kao i kroz postupak ocjene prihvatljivosti zahvata za ekološku mrežu svakog ugrožavajućeg zahvata. Negativno ocijenjen zahvat se može odobriti samo u slučajevima prevladavajućeg javnog interesa i uz Zakonom utvrđene kompenzacijske uvjete. Važan mehanizam je i mogućnost sklapanja ugovora s vlasnicima i ovlaštenicima prava na područjima ekološke mreže, uz osiguranje poticaja za one djelatnosti koje doprinose očuvanju biološke raznolikosti.

(28)
Ekološka mreža na području Općine Stari Jankovci obuhvaća slijedeće:

· Područja važna za divlje svojte i stanišne tipove
	• Jankovačka Dubrava HR2000472 (šuma hrasta lužnjaka i običnog graba)


Smjernice za mjere zaštite područja Ekološke mreže RH propisane 
Uredbom o proglašenju ekološke mreže (N.N. 109/07)

	4000
	E. Šume

	121
	Gospodarenje šumama provoditi sukladno načelima certifikacije šuma

	128
	U gospodarenju šumama osigurati prikladnu brigu za očuvanje ugroženih i rijetkih divljih svojti te sustavno praćenje njihova stanja (monitoring)


(29)
Mjere zaštite:

· Provoditi smjernice za mjere zaštite područja ekološke mreže propisane Uredbom o proglašenju ekološke mreže (N.N. 109/07), te donijeti i provoditi Plan upravljanja s ciljem očuvanja svakog područja ekološke mreže, te očuvanja biološke i krajobrazne raznolikosti i zaštite prirodnih vrijednosti.

· Svi planovi, programi i/ili zahvati koji mogu imati značajan utjecaj na ciljeve očuvanja  i cjelovitost područja ekološke mreže podliježu ocjeni prihvatljivosti zahvata za ekološku mrežu, sukladno članku 36. Zakona o zaštiti prirode (N.N. 70/05, 139/08) i članku 3. Pravilnika o ocjeni prihvatljivosti plana, programa i zahvata za ekološku mrežu (N.N. 118/09). Od zahvata koji mogu imati negativan utjecaj na područja ekološke mreže posebice treba izdvojiti planirane radove regulacije vodotoka, vjetroelektrane, solarne elektrane, prometne koridore i razvoj turističkih zona.

· Izvršiti inventarizaciju vrsta i staništa te provoditi praćenje stanja (monitoring) kvalifikacijskih vrsta i stanišnih tipova u pojedinim područjima ekološke mreže.
6.12. Čuvanje slike naselja 

Članak 97.
Mjere za očuvanje slike naselja, odnosno kulturnog krajobraza, među ostalim, obuhvaćaju i:

a) čuvanje tradicionalnog tlocrtnog oblika kuće za stanovanje zajedno sa pratećim gospodarskim zgradama linearnog načina izgradnje,

b) horizontalni i vertikalni gabariti građevina, oblikovanje pročelja, pokrovi i nagibi krovišta, građevinski materijali te boja pročelja, osobito unutar postojećih središta tradicijskih naselja, moraju biti u skladu s okolnim građevinama, krajobrazom i načinom građenja na tom području,

c) zidovi pročelja mogu biti žbukani, 

d) krovišta zgrada su kosa, poželjno je dvostrešna nagiba između 180 i 300,

e) krovište u pravilu mora biti pokriveno crijepom, a kod rekonstrukcije tradicijskih građevina do tada korištenim materijalom,

f) ograđivanje građevne čestice treba slijediti duh lokalne sredine. U manjoj mjeri moguće su žičane ograde, obvezno sa živicom s unutarnje strane građevinske parcele. Moguće su, u iznimnim slučajevima i drukčije ograde, 

g) u vrtovima i voćnjacima ne treba saditi uneseno (egzotično) bilje, a u predvrtu preporučuje se sadnja drveća ukrasnog grmlja i cvijeća primjerene kraju,

6.13. Mjere zaštite poljodjelskog zemljišta

Članak 98.
(1)
Poljodjelsko zemljište Planom uživa poseban status i zaštitu. Poljodjelsko zemljište mora se intenzivno obrađivati uz primjenu potrebnih agrotehničkih mjera i ne može promijeniti. Na njemu se mogu graditi samo pomoćne gospodarske građevine u skladu s provedbenim odredbama ovoga Plana. 

(2)
Ovim Planom je određena obveza odgovarajuće državne službe: 

a) da vodi popis površina i vrijednosti ukupnoga poljodjelskog zemljišta na području obuhvata Plana, te da vodi popis neiskorištenoga poljodjelskog zemljišta u privatnom i državnom vlasništvu, 

b) da obavlja poslove u vezi s davanjem u zakup neiskorištenoga poljodjelskog zemljišta u državnom vlasništvu, 

c) da provodi politiku razborita iskorištavanja poljodjelskog zemljišta u skladu sa Zakonom. 

6.14. Mjere zaštite šumskog zemljišta

Članak 99.
(1)
Planom su utvrđeni šumski predjeli. Gospodarske šume se uređuju i iskorištavaju na temelju šumsko-gospodarske osnove.  

(2)
Šumske površine u građevinskom području se ne mogu sječi-prenamijeniti te ih treba uređivati u skladu s šumsko-gospodarskom osnovom. Prostor u širini od 50 m od ruba šume ne smije se izgrađivati.

Članak 100.
(1)
Način zaštite, uređenja i korištenja šuma unutar granica značajnih krajobraza i drugih šuma odvija se na temelju šumsko-gospodarskih osnova i u skladu sa zakonskim propisima, pravilnicima i normama. 

(2)
Za provođenje ovog Plana bitne su sljedeće mjere: 

a) pošumljivanje šikara, osobito radi ekološke zaštite i poboljšanja ambijenta; 

b) gradnja šumskih putova, a na temelju šumsko-gospodarskih osnova;

c) pošumljivanje zapuštenih zemljišta, koja nije opravdano obrađivati. 

6.15. Sanacija bespravne gradnje

Članak 101.
(1)
Ovim Planom se omogućava sanacija bespravno izgrađenih građevina na zemljištu odgovarajuće namjene (ako nisu na općinskom zemljištu, površini javne namjene ili planiranim koridorima prometnica ili infrastrukture) na način da se uklope i prilagode u postojeću prostornu strukturu.

(2)
Njihova rekonstrukcija je moguća sukladno odredbama ovog Plana.
6. POSTUPANJE S OTPADOM

6.1. Zbrinjavanje otpada

Članak 102.
(1)
Područje Općine Stari Jankovci u cijelosti mora biti pokriveno organiziranim uklanjanjem svih vrsta otpada (komunalni, neopasni proizvodni, opasni otpad te posebne kategorije otpada).

(2)
Komunalni otpad se prikuplja na propisani način i predaje ovlaštenom koncesionaru na daljnje raspolaganje.

(3)
Neopasni proizvodni otpad se mora skladištiti na parceli proizvođača otpada na zakonom propisani način, do trenutka predaje ovlaštenom sakupljaču te vrste otpada ili do trenutka odvoza na legalno odlagalište (ili preradu) te vrste otpada.

(4)
Opasni otpad i posebne kategorije otpada se moraju privremeno skladištiti na zakonom propisani način, te predati na daljnje gospodarenje ovlaštenom skupljaču opasnog otpada ili posebnih kategorija otpada.''

(5)
Na prostoru Općine Stari Jankovci se nalazi lokacija Županijskog centra za gospodarenje otpadom. Do lokacije Županijskog centra za gospodarenje otpadom ovim Planom se omogućava polaganje sve infrastrukture potrebne za priključenje istog na okolne infrastrukturne sustave.

(6)
Gradnja građevina za gospodarenje otpadom od lokalno značaja planirana je unutar površina koje su ovim Planom definirane za gospodarsku namjenu.

(7)
Na području gospodarske zone naselja Novi Jankovci na dijelu kč.br. 640 k.o. Novi Jankovci-pašnjak Selišta (Strmečica) planirana je gradnja fiksnog reciklažnog dvorišta i reciklažnog dvorišta građevnog otpada.

(8)
Na građevnoj čestici nužno je osigurati potrebni manevarski prostor u svrhu postavljanja, pražnjenja i održavanja kontejnera za otpad. Sa čestice se mora osigurati kontrolirano prikupljanje oborinskih voda te zbrinjavanje istih na lokalno prihvatljiv način. Reciklažno dvorište mora biti ograđeno i nadzirano.

(9)
Minimalna veličine reciklažnog dvorišta je 500 m².

(10)
Ostala naselja iz sastava Općine Stari Jankovci za odvojeno prikupljanje manjih količina posebnih vrsta otpada (papir, plastika, metali, tekstil, krupni otpad i sl.) koristiti će mobilno reciklažno dvorište. Lokaciju za postavljanje mobilnog dvorišta nije potrebno definirati u prostorno-planskoj dokumentaciji.

(11)
Osim reciklažnog dvorišta i mobilnog reciklažnog dvorišta, za prikupljanje stakla, papira, plastike, metala i sl., moguće je i postavljanje tzv. ''zelenih otoka'', a sastoji se od grupe od 3 ili više posuda za prikupljanje odvojenih komponenti otpada. Zeleni otoci se postavljaju isključivo na površinama javne namjene pri čemu treba izbjeći postavljanje na način da ometaju preglednost vozilima prilikom priključenja na prometne tokove.

(12)
Neuređena ''divlja'' odlagališta u Starim Jankovcima (Gatina), Novim Jankovcima (Pašnjak), Srijemskim Lazama, Slakovcima  (Šipovača) i Oroliku (Utvaj) potrebno je sanirati. Postupci sanacije će se odrediti projektom sanacije. Nužno je spriječiti daljnje negativne utjecaje odloženog otpada na okoliš, a konačni cilj sanacije je učiniti prostor potpuno neopasnim po zrak, vode i tlo te mu odrediti drugu namjenu.
6.2. Otpadne vode

Članak 103.
(1)
Planira se za sva naselja gradnja sustava odvodnje otpadnih voda s pročišćavanjem i ispuštanjem pročišćenih voda u recipijent.
(2)
Alternativa predviđena ovim Izmjenama i dopunama je izgradnja grupnog sustava odvodnje, odnosno gradnja sustava odvodnje pojedinog naselja a zatim i njihovo spajanje u jedinstveni sustav odvodnje s zajedničkim uređajem za pročišćavanje na lokaciji „Malat“- Novi Jankovci.
(3)
Trase vodova i položaj uređaja za pročišćavanje prikazani na kartografskom prikazu br. 2.5: “Vodnogospodarski sustav” mjerilu 1:25.000 su orijentacijske i detaljnije se određuju/definiraju na sljedeći način:

-
za postojeće vodove, podacima davatelja vodo komunalne usluge ili/i podacima nadležnog područnog ureda za katastar DGU,

-
za planirane vodove, planovima nižeg reda i/ili projektnom dokumentacijom.

(4)
Gospodarske zone obvezno se moraju priključiti na sustave odvodnje otpadnih voda s odgovarajućim pročišćavanjem, odnosno riješiti zbrinjavanje otpadnih voda na drugi odgovarajući način.
(5)
Za rješavanje zbrinjavanja otpadnih voda vrijede i slijedeće obaveze:

a)
Kada se na dijelu građevinskoga područja izgradi javna mreža sustava odvodnje i ako postoje za to tehnički uvjeti, postojeće stambene i ostale građevine moraju se priključiti na nju. 

b)
Tamo gdje neće biti moguće priključiti se na sustav odvodnje ili za vrijeme do njegove izgradnje, otpadne vode iz domaćinstva moraju se pročistiti prije ispuštanja u okoliš ili sakupljati u vodonepropusne sabirne jame koje treba prazniti a sadržaj prevoziti odgovarajućim vozilima do mjesta upuštanja u sustav za odvodnju i pročišćavanje otpadnih voda (pražnjenje septičkih jama).

c)
Otpadne vode iz gospodarskih zgrada u domaćinstvu s izvorom zagađenja i otpadne vode iz gospodarskih postrojenja moraju se prije upuštanja u javni odvodni sustav ili recipijent pročistiti na način sukladan posebnim propisima, odnosno predviđen posebnom Općinskom odlukom. 

d) Prethodnom studijom odabira lokacije odlaganja komunalnog otpada predviđena je organizacija, uvjeti i prostor za pražnjenje septičkih jama do izgradnje sustava odvodnje naselja i uređaja za pročišćavanje otpadnih voda.
7. MJERE SPRJEČAVANJA NEPOVOLJNOG UTJECAJA NA OKOLIŠ

Članak 104.
 (1)
Na cijelom području obuhvata ovoga Plana, poglavito unutar građevinskih područja, ne smiju se graditi građevine koje bi svojim postojanjem ili upotrebom, neposredno ili moguće ugrožavale život, zdravlje i rad ljudi u naselju ili vrijednost okoliša, niti se smije zemljište uređivati ili koristiti na način koji bi izazvao takve posljedice. 

(2)
Zbog bogate prirodne i kulturne baštine potrebito je neprekidno i sustavno provoditi mjere za poboljšanje i unapređivanje prirodnoga i kultiviranoga (antropogenog) krajobraza, kao mjere za sprječavanje nepovoljnog utjecaja na okoliš.

(3)
Namjena prostora, sustavi i ostalo određeno ovim planom mora se dalje planirati u pogledu veličina, kapacitete i tehnologija te prostornog smještaja na temelju utvrđivanja opterećenosti prostora i dozvoljivih daljnjih opterećenja, a osobito za industriju, rudarstvo i pri izgradnji novih  prometnica - osobito novih trasa brzih cesta i  autoceste, a na način da se što više sačuva cjelovitost šuma i drugih vrijednih krajobraza i prirodnih resursa.

(4)
Svaki zahvat treba kvantificirati s gledišta gubitka onih sastavnica prostora i resursa koji su u ovom planu određeni kao osobito vrijedni i od interesa za zajednicu (vrijedna tla, šume i dr.),  a posebno utvrditi promjene koje će nastati u prirodnoj i stvorenoj strukturi, raznolikosti prostora i bioraznolikosti te predočiti mjere sanacije ako se ti gubitci ne mogu izbjeći odnosno svesti na mjeru koja će omogućiti njihovo opstojanje. 

(5)
Prilikom uređenja prostora za krajnjeg korisnika osobito treba paziti na moguće konflikte između korisnika prostora i posljedice utjecaja na okoliš i to za:

· radne zone u pogledu buke, zagađenja zraka, ali i dovoljnih količina vode i energije te naročito uvjeta izgradnje i održavanja sustavu odvodnje otpadnih voda,

· rudarenju i eksploataciji sirovina, osobito glede utjecaja na kvaliteta zraka, buku, posljedice prometa te s gledišta sanacije lokaliteta  po prestanku eksploatacije u skladu s konačnom namjenom tog prostora.  

(6)
Za područje Općine utvrđuju se postojeće i potencijalne izvori opseg zagađenja okoliša i to:  crpilišta nafte i plina, produktovodi i odlagališta otpada.


Mjere zaštite tla, voda, zraka, šuma, klime, zdravlja ljudi, biljnog i životinjske svijeta pretpostavljaju propisanu kontrolu ispravnosti i stalan nadzor nad ispravnosti uređaja, te primjenu mjera zaštite od buke, požara i zaštite krajobraza.

(7)
Prethodnom studijom odabira lokacije odlagališta komunalnog otpada određen je prostor budućeg odlagališta koji zadovoljava prostorne i druge uvjete smještaja.. 

(8)
U slučaju da se na relativno malom prostoru planira više istovrsnih zahvata (niz) čije su pojedinačne veličine tj. kapaciteti ispod, no ukupni iznad granica propisanih Popisom zahvata koji čini sastavni dio Pravilnika o procjeni utjecaja na okoliš za iste je obavezna provedba postupka procjene utjecaja na okoliš, a prema odredbama Zakona o zaštiti okoliša i gore navedenog Pravilnika. Pod malim prostorom podrazumijevaju se proizvodne zone utvrđene u prostornim planovima užih područja i prostori izvan građevinskih područja s izvorima onečišćenja koji se nalaze na međusobnoj udaljenosti manjoj od 250,00 metara.

Vode

(9)
 Zaštitu voda treba riješiti zaštitom vodonosnih slojeva i vodotoka izgradnjom sustava odvodnje otpadnih voda naselja i izgradnjom uređaja za pročišćavanja otpadnih voda za naselja Stari i Novi Jankovci, Slakovci i Srijemske Laze. Do izgradnje sustava za odvodnju otpadnih voda naselja i uređaja za pročišćavanje otpadnih voda može se zadržati sustav nepropusnih septičkih jama uz obvezu pražnjenja pri uređaju za pročišćavanje otpadnih voda susjednih naselja.

(10)
Zaštitu voda treba provoditi i kontrolom i sprječavanjem prekomjernih korištenja zaštitnih sredstava u poljodjelstvu, potrebno je inventarizirati zagađivače, a nove namjene u prostoru ne smiju povećati stupanj zagađenja voda.

(11) Šume i šumska zemljišta mogu se mijenjati samo u skladu s odredbama zakona o šumama. Posebno treba očuvati šumsko zemljište od širenja poljodjelskog i građevinskog zemljišta. U slučaju izgradnje infrastrukture šumskim zemljištem mora  se odmah odrediti zamjenska površina koja se mora pošumiti.  Treba poticati mjere gospodarenja u privatnim šumama na temelju postojećih osnova gospodarenja u državnim šumama određenog područja.

Tla 

(12)
Osobito vrijedna poljodjelska tla treba štiti od prenamjene. Prenamjena se može planirati samo ako nema odgovarajućih površina manje vrijednog poljodjelskog zemljišta te ako su iskorištene sve mogućnosti racionalizacije korištenja postojećeg građevinskog zemljišta. Izgradnja infrastrukturnih građevina koje mijenjaju uvjete odvodnje i (ili) navodnjavanja zemljišta treba podrediti uvjetima odvodnje i navodnjavanja zemljišta. Na prostorima na kojima nije provedena komasacija treba ju provesti. Poticati treba aktivnosti da se zapuštene poljodjelske površine privedu namjeni, treba ih meliorirati ili pošumiti. 

(13)
Potrebno je dugoročno kvalitativno i kvantitativno osiguravati i održavati funkcije tla. Mjere koje treba poduzeti usmjerene su poglavito na korištenje tla primjereno staništu, smanjenje uporabe površina, izbjegavanje erozije i nepovoljne promjene strukture tla kao i smanjenje unošenja tvari. Posebnu važnost ima načelo preventivnost, kojim se osiguravaju funkcionalnosti i mogućnosti korištenja tla za različite namjene kao i raspoloživosti tla za buduće naraštaje. U slučaju predvidivih opasnosti za važne funkcije tla prednost treba dati zaštiti istih ispred korisničkih interesa. Kod utjecaja na tlo potrebno je u najvećoj mjeri izbjegavati oštećenje njegovih prirodnih funkcija te njegovih funkcija arhiviranja prirodne i kulturne povijesti.

(14)
Površine koje se ne koriste potrebno je rekultivirati (na pr. rudne jalovine, odlagališta otpada , klizišta). Treba poticati ekološko odnosno biološko poljodjelstvo.

(15)
U cilju zaštite od prirodnih razaranja potrebno je poticati održavanje odnosno obnavljanje zaštitnih šuma. Kod pošumljivanja treba poticati procese prirodnog pomlađivanja šuma i autohtone šumske zajednice. Treba težiti prilagođenom pošumljivanju. Održavanje i korištenje šuma treba biti prilagođeno uvjetima stanja tla. U svrhu ograničavanja erozije potrebno je u vodnom gospodarstvu, niskogradnji i šumarstvu poduzimati mjere slične prirodnim mjerama. Močvarnim tlima koja se koriste u poljodjelstvu treba gospodariti tako da se spriječi razgradnja organske tvari u tlu i da im se kroz pašnjačku upotrebu osigura održivo gospodarenje. 

Zrak 

(16)  Zaštita zraka provodi se evidentiranjem izvora onečišćenja zraka, utvrđivanjem emisije izvora i uvjeta rasprostiranja zagađenja u različitim meteorološkim uvjetima, te sprječavati primjenu tehnologija koje onečišćavaju zrak. Posebno treba poduzeti mjere za sprječavanje nastajanja i širenja onečišćenja zraka neugodnim mirisima koji narušavaju kvalitetu života u naseljima.

Buka 

(17) Građevine i postrojenja koja su potencijalni izvori buke treba planirati na odgovarajućoj udaljenosti od stambenih i rekreacijskih zona i to unutar već utvrđenih građevinskih područja. 

7.1. Mjere za poboljšanje stanja u okolišu

Članak 105.
U cilju poboljšanja okoliša propisuju se sljedeće mjere:


a)  Izvršiti razminiravanje sveukupnog područja Općine.


b)  Izgraditi sustav kanalizacije s uređajima za pročišćavanje, osobito u radnim i 
             gospodarskim zonama i na svim mjestima gdje se javljaju znatniji onečišćivači; 


c)  Redovito treba čistiti naselje od krutog i krupnog otpada i sprječavati divlja odlagališta 
            otpadaka po poljodjelskim i šumskim površinama; 


d)  Smanjiti uporabu agrotehničkih sredstava koja onečišćuju tlo. 

7.2. Mjere za očuvanje okoliša

Članak 106.
U cilju očuvanja okoliša propisuju se sljedeće mjere:

a) Na djelotvorni način štititi kulturne, prirodne i krajobrazne vrijednosti.

b) Čuvati prirodna bogatstva i prirodne izvore (šume, poljodjelsko zemljište, izvore vode i dr.);

c) Uključiti lokalne vlasti u aktivno čuvanje okoliša te zaštitu zaštićenih građevina i područja kroz novčanu potporu i gradske odluke. 

7.3. Mjere za unapređenje stanja okoliša

Članak 107.
U cilju unapređenja okoliša potrebito je:

a)
Stvaranje javnoga mnijenja u korist zaštite krajobraza, zaštite kulturne i prirodne baštine, smanjenja onečišćenja te za gradnju stambenih zgrada prema tradicijskom graditeljstvu;

b)
Kroz dobro osmišljene programe unaprjeđivati zaštitu prostora;

c)
U svaki urbanistički plan i arhitektonski projekt ili studiju, bilo koje vrste, ugraditi elemente zaštite okoliša i krajobraznog oblikovanja. 

7.4. Mjere i posebni uvjeti za zaštitu od požara i eksplozija

Članak 108.
 (1)
Pri projektiranju građevina obvezno je primjenjivati sljedeće: 


a)
Vatrogasne prilaze građevinama izvesti u skladu sa zakonima, pravilnicima i normama. Svaki zahvat u prostoru mora biti u skladu s propisima područja u kojemu se izvodi.


b)
U svrhu sprječavanja širenja požara na susjedne građevine, građevina mora biti udaljena od susjednih građevina najmanje četiri metra. Ako se građevina izgrađuje kao prislonjena uz susjednu građevinu (na međi) mora se zadovoljiti uvjet da bude odvojena od susjedne građevine požarnim zidom vatrootpornosti najmanje 90 minuta.


c)
Skladišta, pretakališta i postrojenja za zapaljive tekućine i plinove, te skladišta eksploziva treba planirati na mjestima u skladu s pozitivnim zakonskim odredbama, pravilnicima i normama. 


d)
Prilikom gradnje ili rekonstrukcije vodoopskrbne mreže, ukoliko ne postoje, treba predvidjeti vanjsku hidrantsku mrežu u skladu s posebnim propisima. 


e)
Za građevine koje se planiraju uz posebne mjere zaštite od požara, uz obvezu ishođenja posebnih uvjeta, propisuje se i obvezno ishođenje suglasnosti od nadležne policijske uprave o pravilnom planiranju protupožarne zaštite.


f)

Za građevine, za koje se ne zahtijevaju posebne mjere zaštite od požara i za građevine iz Pravilnika o građevinama za koje nije potrebno ishoditi posebne uvjete građenja glede zaštite od požara, nije potrebno ishoditi suglasnost od nadležne policijske uprave glede zaštite od požara. 

 (2)
Potrebno je pristupiti konačnom rješenju odlagališta otpada, s obzirom da je trenutno stanje glede zbrinjavanja i načina postupanja s tehnološkim i komunalnim otpadom neprimjereno. Osim redovite provjere na terenu, potrebito je osigurati mjesta na kojima bi se, uz prethodnu objavu stanovništvu, privremeno sakupljao krupni ili reciklažni otpad. Vrijeme zadržavanja otpada na tim mjestima mora biti što je moguće kraće. 

(3)
Na poljodjelskim i šumskim zemljištima (privatnim i državnim), nalaže se obvezno provođenje svih mjera zaštite od požara, propisanim pozitivnim zakonskim odredbama, pravilnicima i planovima zaštite od požara na pojedinim područjima, uz uvažavanje posebnosti otvorenih prostora županije, odnosno iskazivanjem pojačanih mjera zaštite od požara na ovim prostorima tijekom čitave godine, a osobito tijekom protupožarne sezone. 

(4)  
Pri projektiranju građevina obvezno primjenjivati slijedeće:

- 
vatrogasne prilaze građevinama izvesti u skladu sa zakonima, pravilnicima i normama,

- 
prilikom gradnje ili rekonstrukcije vodoopskrbne mreže, ukoliko ne postoje, predvidjeti vanjsku hidrantsku mrežu sukladno posebnim propisima,

- 
za građevine koje se planiraju uz posebne mjere zaštite od požara, uz obvezu ishođenja posebnih uvjeta propisuje se i obvezno ishođenje suglasnosti nadležne policijske uprave o pravilnom planiranju protupožarne zaštite,

- 
skladišta, pretakališta i postrojenja za zapaljive tekućine i plinove, te skladišta eksploziva planirati na mjestima sukladno pozitivnim zakonskim odredbama, pravilnicima i normama.           

7.5. Mjere zaštite od elementarnih nepogoda i ratnih opasnosti

Članak 109.
 (1)
Mjere zaštite od elementarnih nepogoda i ratnih opasnosti trebaju biti u skladu sa zakonima, pravilnicima i normama. Unutar zgrada javnih namjena sa većim okupljanjem ljudi potrebno je planirati izgradnju i/ili uređenje odgovarajućih zakonom propisanih skloništa. 

(2)
Do donošenja zakona i propisa o civilnoj zaštiti, zaštiti od elementarnih nepogoda i ratnih opasnosti potrebno je uvjete namjene i korištenja prostora i građenja zaštitnih građevina odrediti na temelju smjernica nadležnih državnih tijela.

(3)
Mjere zaštite stanovništva i materijalnih dobara temelje se na vrednovanju položaja, gustoće stanovništva, izgrađenoj strukturi naselja, gospodarskim, prometnim i infrastrukturnim građevinama, a vezano za mogući nastanak opasnosti u slučaju nastajanja prirodnih nepogoda, tehničko-tehnoloških i ekoloških nesreća te povredivosti u slučaju nastanka ratnih opasnosti i razaranja.

(4)
Mjere zaštite provode se kroz temeljne i posebne uvjete zaštite, uređenja i korištenja prostora. Temeljni uvjeti zaštite obuhvaćeni su načelima i općim uvjetima prostornog planiranja i zaštite prostora. Primjenjuju se kroz prostornu organizaciju u kojoj se primjenjuje načelo policentričnosti naselja, izgradnju naselja na zaštićenim položajima te izbjegavanju građenja gospodarskih sadržaja potencijalno opasnih za stanovništvo, planiranje i građenje infrastrukturnih koridora i prometnica na zaštićenim prostorima, racionalno korištenje tla i očuvanje šuma i vodotoka te građenje građevina za zaštitu od visokih voda, ograničenja u građenju u seizmički aktivnijim područjima te omogućavanje korištenja alternativnih prometnih koridora za potrebe evakuacije stanovništva.

(5)
Sustav prometa omogućuje kvalitetnu dostupnost prostoru i alternativne prilaze svim točkama u prostoru te time i visoku razinu prostorne povezanosti (sustav županijskih i lokalnih prometnica). 

(6)
Magistralni infrastrukturni sustavi postavljeni su na manje izloženom položaju ali dijelom prolaze kroz naselja. Postojeće građevine nalaze se unutar užeg zaštitnog koridora naftovoda i plinovoda što je potencijalna opasnost za stanovnike. Građenje u zoni ovih cjevovoda treba striktno poštovati, postojeće građevine osigurati sukladno propisima zaštite ili prenamijeniti.  Infrastrukturne sustave (elektroopskrba i plinoopskrba) na razini općine modernizirati na način da se prstenastim vođenjem osigura napajanje mreža iz dva smjera. 

(7)
Posebni uvjeti i mjere zaštite obuhvaćaju :

· mjere građenja kojima se ograničava gustoća izgradnje, namjena i visina zgrada te njihova među udaljenost u naseljima, 

· osigurati prohodnost prometnica u slučaju rušenja zgrada,

· načela provedbe evakuacije stanovništva i materijalnih dobara s diferenciranim pristupom u slučaju nastanka prirodnih nepogoda i u slučaju nastanka ratnih opasnosti,

· mjere zaštite u cilju osiguranja odgovarajućih građevina i prostora za sklanjanje stanovništva i materijalnih dobara te drugih oblika i potreba u zbrinjavanju stanovništva u slučaju nastanka opasnosti,

· mjere ograničavanja širenja i ublažavanja posljedica djelovanja opasnosti,

· mjere spašavanja, sanacije i ponovne uspostave funkcije zgrada, građevina i infrastrukturnih sustava, a posebito osiguranje mogućnosti organizacije prometa u jednoj razini zoni dvovisinskih križanja,

· mjere organizacije i provedbe zaštite za vrijeme trajanja opasnosti.

(8)  Sklanjanje stanovništva - Za sklanjanje stanovništva određuje se obveza izgradnje zaštitnih građevina zaklona u građevinskim područjima naselja. Skloništa u područjima obvezne izgradnje ne treba graditi ako:

· sklanjanje stanovništva već je osigurano,

· hidro-geološki uvjeti nisu povoljni – visina podzemnih voda ugrožava sklonište,

· područje je u zoni plavljenja voda,

·   lokacija skloništa narušava područje ili građevinu zaštićene prirode ili kulturnih dobara.

Područja obvezne izgradnje skloništa i njihov razmještaj utvrđuju se uz suglasnost nadležnog tijela uprave.

(9)
Područja ugroženosti - Ostala ugrožena područja obuhvaćaju prostore niže gustoće  naseljenosti u kojima izvan područja naselja nalaze pojedinačne građevine i prostori od interesa za Državu i Županiju.

(10)
Zaštita od tehnoloških nesreća - Zaštita od tehnoloških (industrijskih) nesreća temeljem Konvencije o prekograničnim učincima industrijskih nesreća provodi se pri lokaciji opasnih namjena. Smještaj takvih sadržaja se ne planira na području Općine.  

8. MJERE PROVEDBE PLANA

Članak 110.
Brisano.
9.1. primjena posebnih razvojnih i drugih mjera

Članak 111.
Područja primjene posebnih razvojnih i drugih mjera su:

· minirana područja - koja treba što hitnije razminirati i učiniti dostupnima za privođenje prvobitnoj ili planiranoj namjeni,

· područja ratom uništenih naselja i građevina te infrastrukture i gospodarstva.

Članak 112.
(1)
Područja za istraživanje i praćenje pojava i procesa u prostoru su : 

· demografska kretanja - pratiti s ciljem uočavanja nastanka neravnoteže u prostoru te predlaganja poticajnih mjera za njihovo ublažavanje, 

· područja eksploatacije nafte i plina te eksploatacije mineralnih i nemineralnih sirovina - praćenje uvjeta eksploatacije te primjene obveze sanacije prostora eksploatacije po prestanku eksploatacije,

(2)
Eksploatacijska polja nafte i plina su i na području općine St. Jankovci. Značajna su i nalazišta opekarska gline na lokalitetima površne eksploatacijskog polja 7,5 ha K.O. Stari Jankovci. Za potrebe obrade problematike eksploatacije mineralnih sirovina potrebno je održavati aktivan pregled istražnih prostora i eksploatacijskih polja odnosno ishođenih koncesija/odobrenja s detaljnim podacima o: nazivu istražnog prostora odnosno eksploatacijskog polja, imenom vlasnika/tvrtke, nazivom mineralne sirovine, površinu istražnog prostora odnosno eksploatacijskog polja u ha, općinu u kojoj se nalazi istražni prostor odnosno eksploatacijsko polje i datum izdavanja pojedinog odobrenja.  

(3)
Za područje Općine predlaže se izrada studije/stručne podloge kojom će se istražiti potencijalnost mineralnih sirovina po vrstama, potencijalnost izvorišta termalnih voda te predložiti Osnove gospodarenja mineralnim sirovinama županije i sanaciju/uređenje/prenamjenu napuštenih eksploatacijskih polja. Po donošenju stručne podloge moguće nove lokacije treba unijeti u PPUO. 

(4)
Do donošenja stručne podloge o potencijalnosti mineralnih sirovina postojeće lokacije za istraživanje i eksploataciju mineralnih sirovina s propisanom dokumentacijom za istraživanje i eksploatacija mogu se koristiti u uz uvjete:

· vlasnici/investitori moraju imati ishođenu rudarsku koncesiju za izvođenje rudarskih radova,

· eksploatacijska polja/aktivni kopovi kojih vlasnici/investitori nemaju ishođena sva potrebna odobrenja mogu se legalizirati ukoliko ishode Rješenje o prihvatljivosti zahvata u prostoru, odnosno provedu Procjenu utjecaja na okoliš (PUO) i izrade Studiju utjecaja na okoliš (SUO) ciljanog sadržaja s naglaskom na sanaciju/uređenje eksploatacijskog polja,

· sva eksploatacijska polja na kojima se nije započelo s eksploatacijom, a čiji vlasnici/investitori imaju ishođeno odobrenje za eksploatacijska polja ( a ukoliko eksploatacijska polja nisu locirana u zaštićenom području ili onom predloženom  za zaštitu prema bilo kojem osnovu), ako ishode Rješenje o prihvatljivosti zahvata u prostoru, odnosno provedu PUO,

· svi istraženi prostori čiji vlasnici/investitori imaju ishođeno odobrenje za istražni prostor (a istražni prostori nisu locirani u zaštićenom području ili onom predloženom za zaštitu prema bilo kojem osnovu), ako ishode Rješenje o prihvatljivosti zahvata u prostoru, uz prethodnu provedbu postupka PUO i izrade SUO ciljanog sadržaja s vrednovanjem lokacije zahvata.

(5)
Lokaliteti za istraživanje:

· sustav zbrinjavanja komunalnog otpada,  

· područja eksploatacije rudnih bogatstava uključivši izradu geološko-rudarske osnove i Osnova gospodarenja mineralnim sirovinama županije, 

· područje i lokaliteti zaštite prirode - s ciljem provedbe mjera zaštite i sprječavanja zahvata koji bi narušili vrijednosti zbog kojih je prostor zaštićen, 

· područja i lokaliteti zaštite kulturnih dobara - radi očuvanja i primjene pravovremenih mjera 
   sanacije kako bi se spriječilo grubo narušavanje i propadanje.

(6)
Izvješćem o stanju u prostoru te Programom mjera za unapređenje stanja u prostoru potrebno je predlagati izradu stručnih i znanstvenih podloga, programa i studija te projekata i drugih elaboracija: 

· dinamike razminiravanja područja, 

· demografske projekcije, 

· projekcije gospodarskog razvoja, 

· korištenja nalazišta mineralnih sirovina, 

· prijedloga zaštite prirode i kulturnih dobara.

9.2. Rekonstrukcija i gradnja građevina čija je namjena protivna planiranoj i suprotna uvjetima utvrđenim u ovome Planu
Članak 112.a.

(1)
Sve legalno izgrađene građevine koje se nalaze na površinama predviđenim ovim Planom za drugu namjenu ili su nakon utvrđivanja granica građevinskih područja ostale izvan građevinskih područja (npr. ''salaši'' ili '' stanovi'') mogu se rekonstruirati pod uvjetom da se vanjski gabariti ne povećavaju iznad vrijednosti propisanih odredbama ove Odluke.

(2)
Sve legalno izgrađene građevine i građevine koje su uključene u pravni sustav temeljem posebnog propisa mogu se rekonstruirati pod uvjetom da se vanjski gabariti ne povećavaju iznad vrijednosti propisanih odredbama ove Odluke.

(3)

Prilikom rekonstrukcije građevina iz stavka 2. ovog članka udaljenosti od susjednih međa se osigura odvodnja krovnih voda na vlastitu građevnu česticu.

(4)
Ako je izgrađenost građevne čestice (kig) na kojoj je izgrađena građevina iz stavka 2. ovog članka veća od dozvoljene, ista se prilikom gradnje novih građevina na toj čestici može zadržati ali se ne smije povećati.
Članak 112.b.

(1)
Pod rekonstrukcijom u svrhu neophodnog poboljšanja uvjeta života i rada podrazumijevaju se:

· sanacija i zamjena oštećenih i dotrajalih konstruktivnih i drugih dijelova građevine, u postojećim gabaritima,

· dogradnja sanitarnih prostorija (WC i kupaonica s predprostorom) uz postojeću stambenu građevinu koja nema sanitarne prostorije, max. građevinske bruto površine 10,0 m², 

· dogradnja sanitarnih prostorija (WC, kupaonica i garderoba s pretprostorom) uz postojeću građevinu druge namjene (koja služi za rad i boravak ljudi i koja nema sanitarne prostorije), do max. 10,0 m²  građevinske bruto površine za građevine do 100,0 m² i do 5% ukupne građevinske bruto površine za veće građevine,

· preinake unutrašnjeg prostora, bez povećanja gabarita građevine,

· izmjene ravnih krovova u kose bez mogućnosti nadogradnje nadozida, isključivo radi sanacije ravnog krova, uz mogućnost korištenja potkrovlja sukladno osnovnoj namjeni građevine odnosno namjeni utvrđenoj ovom Odlukom, vodeći pri tom računa o najvećoj dopuštenoj etažnosti i visini građevine,

· adaptacija postojećeg tavanskog prostora u korisni prostor, u postojećim gabaritima, za namjene sukladne osnovnoj namjeni građevine odnosno namjeni utvrđenoj ovom Odlukom, vodeći pri tom računa o najvećoj dopuštenoj etažnosti i visini građevine,

· ugradnja ili rekonstrukcija instalacija,

· gradnja ili rekonstrukcija komunalnih priključaka,

· uređenje građevne čestice postojeće građevine (sanacija i izgradnja ograda i potpornih zidova i prometnih površina).

(2)
Planom užeg područja mogu se ove smjernice propisati i drugačije.

(3)
Građevinama ili dijelu građevina iz članka 113. ove Odluke može se mijenjati namjena, sukladno namjeni površina utvrđenoj ovom Odlukom.
Članak 112.c.

(1)
Postojeće legalno izgrađene građevine (neovisno o namjeni) koje su izgrađene protivno uvjetima gradnje utvrđenim u ovom Planu mogu se rekonstruirati (dograditi, nadograditi ili promijeniti namjena) zadržavajući postojeće udaljenosti od međa i regulacijske linije te se može zadržati i postojeći koeficijent izgrađenosti iako je veći od dozvoljenog odredbama ovog Plana.
(2)
Građevinama iz stavka 1. ovog članka može se mijenjati namjena sukladno odredbama ovog Plana.

Članak 113.
Brisan.
Članak 114.

Brisan.

Članak 115.

Brisan.

B)  SMJERNICE ZA IZRADU PROSTORNIH PLANOVA UŽIH PODRUČJA ČIJA SE IZRADA I DONOŠENJE ODREĐUJU OVIM PLANOM

1. OBVEZE IZRADE PROSTORNIH PLANOVA

Članak 115.a

(1)
Sukladno Zakonu i PPVSŽ utvrđuje se obveza izrade i granica obuhvata sljedećih planova:


1.
Urbanistički plan uređenja naselja Stari Jankovci,


2.
Urbanistički plan uređenja dijela Ulice Šandora Petefija u Starim Jankovcima,


3.
Urbanistički plan uređenja ''Jošina 2'' u Novim Jankovcima.

(2)
Na području Općine Stari Jankovci važeći planovi su:


-
Urbanistički plan uređenja ''Rit'' u Starim Jankovcima,


-
Urbanistički plan uređenja ''Jošina 1'' u Novim Jankovcima,


-
Urbanistički plan uređenja Gospodarska zona u Novim Jankovcima.

(3)
Područja za koja se utvrđuje granica obuhvata i obveza izrade prostornih planova označene su na kartografskim prikazima ''3.2.'', ''4.1.'' i ''4.2.''.

(4)
Za gradnju građevina unutar urbanističkih planova uređenja navedenih u stavku 1. ovog članka primjenjuju se uvjeti gradnje definirani u člancima od 4. do 115. ove Odluke. Urbanističkim planom uređenja mogu se propisati i viši prostorni standardi.
III.
ZAKLJUČNE ODREDBE

Članak 116.

Pročišćeni tekst Odredbi za provedbu Prostornog plana uređenja Općine Stari Jankovci („Službeni vjesnik“ Vukovarsko-srijemske županije br. 7/04, 17/06, 5/12, 14/12, 7/19, 6/21 i 21/21-ispravak.) objavljuju se u „Službenom vjesniku“ Vukovarsko-srijemske županije i na internetskim stranicama Općine Stari Jankovci i Javne ustanove Zavoda za prostorno uređenje Vukovarsko-srijemske županije, a kartografski prikazi grafičkog dijela na internetskim stranicama Općine Stari Jankovci i Javne ustanove Zavoda za prostorno uređenje Vukovarsko-srijemske županije i to:

